ŠTATÚT
HLAVNÉHO  MESTA  SLOVENSKEJ  REPUBLIKY  BRATISLAVY

Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave schvaľuje tento

Štatút
hlavného mesta Slovenskej republiky Bratislavy:

Čl. 1
Úvodné ustanovenie

Štatút hlavného mesta Slovenskej republiky Bratislavy (ďalej len „štatút") upravuje podrobnosti o postavení, právomoci a pôsobnosti orgánov samosprávy hlavného mesta Slovenskej republiky Bratislavy, orgánov samosprávy mestských častí a vzťahy medzi týmito orgánmi, zriaďovanie a úlohy orgánov mestského zastupiteľstva a orgánov miestnych zastupiteľstiev, deľbu samosprávnych pôsobností a prenesených úloh štátnej správy medzi hlavným mestom Slovenskej republiky Bratislavou (ďalej len „hlavné mesto“) a mestskými časťami, majetkové postavenie a hospodárenie hlavného mesta a mestských častí, vyobrazenie a používanie symbolov hlavného mesta, ako aj spôsob udeľovania čestného občianstva hlavného mesta Slovenskej republiky Bratislavy, Ceny hlavného mesta Slovenskej republiky Bratislavy a verejného uznania za zásluhy.

PRVÁ  ČASŤ
POSTAVENIE  HLAVNÉHO  MESTA

Základné ustanovenia
Čl. 2

(1)  Bratislava je hlavným mestom Slovenskej republiky) a sídlom prezidenta Slovenskej republiky, Národnej rady Slovenskej republiky a vlády Slovenskej republiky.

(2)  Hlavné mesto sa podieľa na utváraní podmienok na činnosť prezidenta Slovenskej republiky, Národnej rady Slovenskej republiky, vlády Slovenskej republiky, ministerstiev a ostatných ústredných orgánov štátnej správy.

(3)  Hlavné mesto v súčinnosti so štátnymi orgánmi sa podieľa aj na utváraní podmienok pre činnosť zastupiteľských úradov cudzích štátov, inštitúcií Európskej únie a medzinárodných inštitúcií, ktorým podľa medzinárodného práva patria diplomatické výsady a imunity, ako aj pre činnosť kultúrnych a informačných stredísk iných štátov.

(4)  Ministerstvá a ostatné ústredné orgány štátnej správy prerokúvajú s hlavným mestom návrhy stratégie hospodárskeho a sociálneho rozvoja, ktoré sa týkajú záujmov a potrieb hlavného mesta. Rovnako hlavné mesto prerokúva s týmito orgánmi svoju stratégiu hospodárskeho a sociálneho rozvoja.

Čl. 3

(1)  Hlavné mesto je samostatný územný samosprávny a správny celok Slovenskej republiky; združuje osoby, ktoré majú na jeho území trvalý pobyt.)

(2)  Hlavné mesto je právnickou osobou, ktorá za podmienok ustanovených osobitným predpisom,) týmto štatútom a zásadami hospodárenia hospodári s vlastným majetkom, s vlastnými príjmami a s majetkom, ktorý jej bol zverený. 

(3)  Mestské časti sú právnickými osobami, ktoré za podmienok ustanovených osobitným predpisom3) a týmto štatútom, hospodária so zvereným majetkom a so zverenými finančnými prostriedkami, ako aj s vlastnými príjmami i vlastným majetkom získaným vlastnou činnosťou.

Čl. 4
Územie hlavného mesta

(1)  Územie hlavného mesta tvoria tieto katastrálne územia:

1.	Staré Mesto
2.	Ružinov
3.	Nivy
4.	Trnávka
5.	Vrakuňa
6.	Podunajské Biskupice
7.	Vinohrady
8.	Nové Mesto
9.	Rača
10.	Vajnory
11.	Karlova Ves
12.	Dúbravka
13.	Lamač
14.	Devín
15.	Devínska Nová Ves
16.	Záhorská Bystrica
17.	Petržalka
18.	Jarovce
19.	Rusovce
20.	Čunovo.

(2)  Územie hlavného mesta je rozdelené na mestské časti, ktorými sú:

1.	Staré Mesto
2.	Ružinov
3.	Vrakuňa
4.	Podunajské Biskupice
5.	Nové Mesto
6.	Rača
7.	Vajnory
8.	Karlova Ves
9.	Dúbravka
10.	Lamač
11.	Devín
12.	Devínska Nová Ves
13.	Záhorská Bystrica
14.	Petržalka
15.	Jarovce
16.	Rusovce
17.	Čunovo.

(3)  Podrobné vymedzenie územia mestských častí ustanovuje mestské zastupiteľstvo všeobecne záväzným nariadením hlavného mesta (ďalej len „nariadenie hlavného mesta").)

(4)  Postup pri vykonávaní územných zmien v hlavnom meste upravujú osobitné predpisy.)

DRUHÁ  ČASŤ
SAMOSPRÁVA  HLAVNÉHO  MESTA

Čl. 5
Výkon samosprávy hlavného mesta

Samosprávu hlavného mesta vykonávajú obyvatelia hlavného mesta

a)	orgánmi hlavného mesta,

b)	orgánmi mestských častí,

c)	hlasovaním obyvateľov hlavného mesta,

d)	hlasovaním obyvateľov mestskej časti,

e)	verejným zhromaždením obyvateľov mestskej časti.

Čl. 6
Orgány hlavného mesta

(1)  Orgánmi hlavného mesta sú:

a)	Mestské zastupiteľstvo hlavného mesta Slovenskej republiky Bratislavy (ďalej len „mestské zastupiteľstvo“),

b)	primátor hlavného mesta Slovenskej republiky Bratislavy (ďalej len „primátor“).

(2)  Orgánmi mestského zastupiteľstva sú:

a)	Mestská rada hlavného mesta Slovenskej republiky Bratislavy (ďalej len „mestská rada“),

b)	komisie.

(3)  Mestské zastupiteľstvo zriaďuje podľa potreby, alebo ak to ustanovuje osobitný zákon, ďalšie svoje stále alebo dočasné výkonné, kontrolné a poradné orgány a určuje im náplň práce.

Čl. 7
Mestské zastupiteľstvo

(1)  Mestské zastupiteľstvo je zastupiteľským zborom obyvateľov hlavného mesta a orgánom samosprávy hlavného mesta. Rozhoduje o najdôležitejších otázkach celomestského charakteru.

(2)  Mestské zastupiteľstvo má 80 poslancov volených obyvateľmi hlavného mesta v priamych voľbách na štvorročné obdobie. Volebné pravidlá upravuje osobitný predpis.) 

(3)  Počet poslancov volených v jednotlivých mestských častiach určí mestské zastupiteľstvo najneskôr 65 dní pred dňom konania volieb podľa podielu obyvateľov mestskej časti na celkovom počte obyvateľov hlavného mesta, pričom každá z nich má v mestskom zastupiteľstve aspoň jedného poslanca. Pre určenie počtu poslancov je rozhodujúci počet trvale bývajúcich obyvateľov podľa údajov Štatistického úradu Slovenskej republiky (ďalej len „štatistický úrad“) zistených k 31. decembru roka predchádzajúceho roku, v ktorom sa konajú voľby do orgánov samosprávy. 

(4)  Poslancom mestského zastupiteľstva môže byť aj poslanec miestneho zastupiteľstva, ako aj starosta. 

(5)  Funkcia poslanca mestského zastupiteľstva je nezlučiteľná s funkciou primátora, zamestnanca hlavného mesta, štatutárneho orgánu rozpočtovej organizácie alebo príspevkovej organizácie zriadenej hlavným mestom a s funkciou podľa osobitného predpisu.)

(6)  Mestskému zastupiteľstvu je vyhradené

a)	uznášať sa na nariadeniach hlavného mesta a schvaľovať štatút a jeho dodatky,

b)	určovať zásady hospodárenia a nakladania s majetkom hlavného mesta3) a s majetkom vo vlastníctve štátu, ktorý mu bol zverený, 

c)	schvaľovať najdôležitejšie úkony (čl. 80 ods. 2 a 3) týkajúce sa majetku hlavného mesta a majetku vo vlastníctve štátu, ktorý mu bol zverený a kontrolovať hospodárenie s ním,

d)	určovať podľa potreby a špecifík hlavného mesta zásady ochrany a tvorby životného prostredia,

e)	schvaľovať rozpočet hlavného mesta a jeho zmeny, kontrolovať jeho čerpanie a schvaľovať záverečný účet,

f)	schvaľovať územný plán hlavného mesta a vybraných zón a celomestské koncepcie rozvoja jednotlivých oblastí života hlavného mesta,

g)	rozhodovať o zavedení a zrušení miestnej dane alebo celomestského miestneho poplatku v hlavnom meste podľa osobitného predpisu,) 

h)	určovať náležitosti miestnej dane, celomestského miestneho poplatku a celomestskej verejnej dávky, 

i)	vyhlasovať hlasovanie obyvateľov hlavného mesta,

j)	zriaďovať a zrušovať účelové fondy,

k)	zriaďovať, zrušovať a kontrolovať rozpočtové organizácie a príspevkové organizácie hlavného mesta a na návrh primátora vymenúvať a odvolávať ich riaditeľov, zakladať a zrušovať obchodné spoločnosti a iné právnické osoby a schvaľovať zástupcov hlavného mesta do ich štatutárnych a kontrolných orgánov, ako aj schvaľovať majetkovú účasť hlavného mesta v právnickej osobe,

l)	schvaľovať združovanie prostriedkov hlavného mesta a účasť hlavného mesta v regionálnych a územných združeniach,

m)	schvaľovať dohody o medzinárodnej spolupráci a členstvo hlavného mesta v medzinárodnom združení podľa osobitného predpisu,)

n)	určovať organizáciu Magistrátu hlavného mesta Slovenskej republiky Bratislavy (ďalej len „magistrát“) a určovať plat primátora a mestského kontrolóra,

o)	schvaľovať poriadok odmeňovania zamestnancov hlavného mesta a poriadok odmeňovania poslancov,

p)	vytvárať, zrušovať, zlučovať alebo rozdeľovať mestské časti alebo vykonávať iné zmeny ich hraníc za podmienok uvedených v osobitnom predpise,)

q)	zriaďovať v súlade s osobitným predpisom) Mestskú políciu hlavného mesta Slovenskej republiky Bratislavy (ďalej len „mestská polícia“), 

r)	udeľovať súhlas k systemizácii a organizačnej štruktúre Hasičského a záchranného útvaru hlavného mesta Slovenskej republiky Bratislavy a súhlas na vymenovanie veliteľa Hasičského a záchranného útvaru hlavného mesta Slovenskej republiky Bratislavy,)

s)	voliť a odvolávať mestského kontrolóra, voliť a odvolávať námestníkov primátora a na návrh primátora vymenúvať a odvolávať náčelníka mestskej polície,

t)	zriaďovať komisie ako svoje stále alebo dočasné poradné, iniciatívne a kontrolné orgány a určovať náplň ich práce,

u)	určovať a meniť nariadením hlavného mesta názvy ulíc a iných verejných priestranstiev na návrh mestskej časti,

v)	udeľovať čestné občianstvo hlavného mesta Slovenskej republiky Bratislavy (ďalej len „čestné občianstvo“) a Cenu hlavného mesta Slovenskej republiky Bratislavy (ďalej len „cena hlavného mesta“).

(7)  Mestské zastupiteľstvo rozhoduje o ďalších veciach správy hlavného mesta, ktoré sú mu vyhradené týmto štatútom a osobitnými predpismi.

(8)  Rokovanie mestského zastupiteľstva upravuje rokovací poriadok mestského zastupiteľstva, ktorý schvaľuje mestské zastupiteľstvo.)

Čl. 8
Vzťah mestského zastupiteľstva k miestnym zastupiteľstvám

(1)  Ak mestské zastupiteľstvo prerokúva materiály celomestského charakteru, ktoré sa dotýkajú záujmov mestskej časti, prijme príslušné uznesenie až po predchádzajúcom prerokovaní stanoviska miestneho zastupiteľstva dotknutej mestskej časti. 

(2)  O zaujatie stanoviska miestneho zastupiteľstva požiada primátor starostu dotknutej mestskej časti. Ak starosta neoznámi primátorovi do jedného mesiaca odo dňa požiadania stanovisko miestneho zastupiteľstva, má sa za to, že miestne zastupiteľstvo nemá pripomienky.

(3)  K zmluvným prevodom vlastníctva nehnuteľného majetku postačuje predchádzajúce písomné stanovisko starostu. O zaujatie stanoviska požiada primátor starostu dotknutej mestskej časti. Ak starosta neoznámi primátorovi do jedného mesiaca odo dňa požiadania svoje stanovisko, má sa za to, že nemá pripomienky.

(4)  Ak je stanovisko miestneho zastupiteľstva alebo starostu dotknutej mestskej časti rozdielne od navrhovaného uznesenia mestského zastupiteľstva alebo prerokovaného materiálu, je na prijatie uznesenia mestského zastupiteľstva v tejto veci potrebný súhlas trojpätinovej väčšiny prítomných poslancov mestského zastupiteľstva.

Čl. 9
Primátor

(1) Primátor je výkonným orgánom hlavného mesta a zastupuje ho navonok; je štatutárnym orgánom hlavného mesta v majetkovoprávnych vzťahoch hlavného mesta) a v pracovnoprávnych vzťahoch zamestnancov hlavného mesta;) v administratívnoprávnych vzťahoch hlavného mesta je správnym orgánom.)

(2)  Primátor má právo nosiť primátorské insígnie, ktorými sú primátorská reťaz a primátorské žezlo.

(3)  Primátora volia obyvatelia hlavného mesta v priamych voľbách. Spôsob volieb upravuje osobitný predpis.6)

(4)  Funkcia primátora je verejnou funkciou; je nezlučiteľná s funkciou starostu, poslanca mestského zastupiteľstva a poslanca miestneho zastupiteľstva, zamestnanca hlavného mesta, štatutárneho orgánu rozpočtovej organizácie alebo príspevkovej organizácie zriadenej hlavným mestom, predsedu samosprávneho kraja, vedúceho zamestnanca orgánu štátnej správy a s funkciou podľa osobitného predpisu.7)

(5)  Zánik mandátu primátora upravuje osobitný predpis.)

(6)  Primátor najmä

a)	zvoláva a vedie zasadnutia mestského zastupiteľstva a mestskej rady a podpisuje ich uznesenia,

b)	podpisuje nariadenia hlavného mesta,

c)	vykonáva správu hlavného mesta,

d)	zastupuje hlavné mesto vo vzťahu k štátnym orgánom, k právnickým osobám a fyzickým osobám, ak zastupovaním v jednotlivých prípadoch nepoverí niektorého zo svojich námestníkov alebo zamestnancov hlavného mesta,

e)	podpisuje dohody, zmluvy a iné listiny, ktoré zakladajú záväzky alebo práva hlavného mesta,

f)	rozhoduje vo všetkých veciach správy hlavného mesta, ktoré nie sú zákonom alebo týmto štatútom vyhradené mestskému zastupiteľstvu,

g)	vykonáva zmeny rozpočtu v rozsahu určenom mestským zastupiteľstvom,

h)	predkladá mestskému zastupiteľstvu návrh na voľbu námestníkov primátora, návrh na vymenovanie a odvolanie náčelníka mestskej polície a riaditeľov rozpočtových organizácií a príspevkových organizácií hlavného mesta a vymenúva a odvoláva riaditeľa magistrátu,

i)	určuje plat a priznáva odmeny námestníkom primátora, iným dlhodobo uvoľneným poslancom podľa osobitného predpisu a náčelníkovi mestskej polície, určuje mzdu a priznáva odmeny riaditeľovi magistrátu,

j)	určuje plat alebo mzdu a priznáva odmeny riaditeľom rozpočtových organizácií a príspevkových organizácií a vedúcim zariadení hlavného mesta,

k)	zriaďuje svoje poradné orgány,

l)	udeľuje verejné uznanie za zásluhy,

m)	udeľuje predchádzajúci súhlas k prevodu vlastníctva nehnuteľného majetku zvereného do správy mestskej časti,

n)	udeľuje predchádzajúci súhlas k uzavretiu zmluvy mestskej časti s oprávnenou osobou na vykonávanie činností uvedených v čl. 29 písm. f) bod 2. a 3. a čl. 44 ods. 3 písm. a).

(7)  V neodkladných prípadoch primátor rozhoduje o pôsobnosti mestských častí vykonávať samosprávne funkcie hlavného mesta a úlohy štátnej správy prenesené na hlavné mesto, ktoré nie sú upravené týmto štatútom. Toto rozhodnutie predloží mestskému zastupiteľstvu na schválenie na jeho najbližšom rokovaní. Ak mestské zastupiteľstvo rozhodnutie primátora schváli, zároveň určí lehotu, v ktorej primátor predloží na jeho rokovanie návrh príslušného dodatku štatútu. Ak mestské zastupiteľstvo rozhodnutie primátora na svojom najbližšom rokovaní neschváli, stráca rozhodnutie primátora týmto dňom platnosť.

(8)  Postup pri pozastavení výkonu uznesenia mestského zastupiteľstva upravuje osobitný predpis.)

Čl. 10
Námestníci primátora

(1)  Primátora zastupujú jeho námestníci, ktorých na návrh primátora volí mestské zastupiteľstvo z radov svojich poslancov. Mestské zastupiteľstvo môže námestníkov primátora kedykoľvek odvolať. Spôsob volieb upravuje rokovací poriadok mestského zastupiteľstva. 

(2)  O tom, na ktorých úsekoch zastupujú primátora jeho námestníci rozhoduje primátor. O svojom rozhodnutí primátor informuje mestské zastupiteľstvo. Námestníci primátora koordinujú činnosti na úsekoch, ktoré im primátor vymedzil.

(3)  Mestské zastupiteľstvo volí zo zvolených námestníkov primátora jedného do funkcie prvého námestníka primátora. Prvý námestník primátora zastupuje primátora počas jeho neprítomnosti alebo nespôsobilosti na výkon funkcie v plnom rozsahu, okrem právomocí uvedených v odseku 4. V prípade zániku mandátu primátora pred uplynutím funkčného obdobia plní prvý námestník všetky úlohy primátora.

(4)  Prvý námestník primátora nie je oprávnený v čase zastupovania primátora

a)	pozastaviť výkon uznesenia mestského zastupiteľstva,

b)	predkladať mestskému zastupiteľstvu návrh na voľbu a odvolanie námestníkov primátora, návrh na vymenovanie a odvolanie náčelníka mestskej polície a riaditeľov rozpočtových organizácií a príspevkových organizácií hlavného mesta a vymenúvať a odvolávať riaditeľa magistrátu.

Čl. 11
Mestská rada

(1)  Mestská rada je iniciatívnym, výkonným a kontrolným orgánom mestského zastupiteľstva. Plní aj funkciu poradného orgánu primátora.

(2)  Zloženie mestskej rady upravuje osobitný predpis.)

(3)  Mestská rada najmä

a)	zabezpečuje a kontroluje plnenie úloh vyplývajúcich z uznesení mestského zastupiteľstva a organizuje prípravu podkladov na rokovanie mestského zastupiteľstva,

b)	zaoberá sa bežnými vecami týkajúcimi sa majetku hlavného mesta, fondov a rozpočtu hlavného mesta, miestnych daní a celomestského miestneho poplatku a podáva o nich návrhy mestskému zastupiteľstvu alebo primátorovi,

c)	pripravuje zasadnutia mestského zastupiteľstva a predkladá mu vlastné návrhy,

d)	zaoberá sa vecami týkajúcimi sa hlavného mesta a života v ňom a svoje stanoviská podáva mestskému zastupiteľstvu a primátorovi,

e)	prerokúva uznesenie mestského zastupiteľstva pred pozastavením jeho výkonu primátorom,

f)	plní ďalšie úlohy podľa rozhodnutia mestského zastupiteľstva.

(4)  Rokovanie mestskej rady upravuje rokovací poriadok mestskej rady, ktorý schvaľuje mestská rada.

Čl. 12
Komisie mestského zastupiteľstva

(1)  Komisie sú zložené z poslancov mestského zastupiteľstva a z ďalších osôb zvolených mestským zastupiteľstvom. Na čele komisie je predseda, ktorý je poslancom mestského zastupiteľstva; predsedu volí a odvoláva mestské zastupiteľstvo. 

(2)  Počet komisií, ich názvy, počet členov, zloženie a úlohy komisií určuje mestské zastupiteľstvo. Počet členov komisie určí mestské zastupiteľstvo tak, aby každý poslanec bol členom aspoň jednej komisie. Mestské zastupiteľstvo môže podľa potreby komisie zlučovať, rozdeľovať a zrušovať. 

(3)  Komisie v rámci

a)	poradnej funkcie vypracúvajú stanoviská k materiálom prerokúvaným mestským zastupiteľstvom a mestskou radou, ako aj k návrhom zámerov celomestského charakteru, 

b)	iniciatívnej funkcie vypracúvajú návrhy a podnety na riešenie dôležitých otázok života hlavného mesta pre mestské zastupiteľstvo, mestskú radu a primátora,

c)	kontrolnej funkcie sa podieľajú na výkone kontroly plnenia uznesení mestského zastupiteľstva, dodržiavania nariadení hlavného mesta a vybavovania podnetov, sťažností a petícií obyvateľov hlavného mesta.

(4)  Riaditeľ magistrátu určí zamestnancov hlavného mesta, ktorí vykonávajú úlohy spojené s organizačným, technickým a administratívnym zabezpečením činnosti komisie.

(5)  Rokovanie komisie upravuje rokovací poriadok komisie, ktorý schvaľuje komisia podľa vzorového rokovacieho poriadku schváleného mestským zastupiteľstvom.

Čl. 13
Mestský kontrolór

Postavenie mestského kontrolóra, predpoklady na výkon funkcie, voľbu a skončenie výkonu funkcie, plat, rozsah a pravidlá kontrolnej činnosti, úlohy mestského kontrolóra a zriadenie útvaru mestského kontrolóra upravuje osobitný predpis.)

Čl. 14
Mestská polícia

Zriadenie, postavenie a úlohy mestskej polície upravuje osobitný predpis.)

Čl. 15
Magistrát

(1)  Magistrát vykonáva odborné, administratívne a organizačné práce súvisiace s plnením úloh orgánov hlavného mesta, najmä

a)	zabezpečuje písomnú agendu orgánov hlavného mesta a orgánov mestského zastupiteľstva; je podateľňou a výpravňou písomností hlavného mesta,

b)	zabezpečuje odborné podklady a iné písomnosti na rokovanie mestského zastupiteľstva, mestskej rady a komisií mestského zastupiteľstva,

c)	vypracúva písomné vyhotovenia všetkých rozhodnutí primátora vydaných v správnom konaní,
d)	vykonáva nariadenia hlavného mesta, uznesenia mestského zastupiteľstva a rozhodnutia primátora,

e)	usmerňuje po odbornej a metodickej stránke rozpočtové organizácie a príspevkové organizácie a zariadenia hlavného mesta,

f)	zabezpečuje plnenie úloh samosprávy hlavného mesta,

g)	zabezpečuje plnenie úloh štátnej správy prenesených na hlavné mesto.

(2)  Na čele magistrátu je riaditeľ, ktorého na dobu neurčitú vymenúva a odvoláva primátor. Riaditeľ magistrátu najmä

a)	riadi magistrát a organizuje jeho prácu,

b)	podpisuje spolu s primátorom zápisnice zo zasadnutia mestskej rady a mestského zastupiteľstva,

c)	plní v rozsahu poverenia primátora úlohy v oblasti pracovnoprávnych vzťahov zamestnancov hlavného mesta a vnútornej správy magistrátu,

d)	plní ďalšie úlohy podľa rozhodnutia mestského zastupiteľstva a primátora.

Čl. 16
Hlasovanie obyvateľov hlavného mesta

Hlasovanie obyvateľov hlavného mesta upravujú osobitné predpisy.)

TRETIA  ČASŤ
SAMOSPRÁVA  MESTSKÝCH  ČASTÍ

Čl. 17
Orgány mestskej časti

(1)  Orgánmi mestskej časti sú:

a)	miestne zastupiteľstvo,

b)	starosta.

(2)  Orgánmi miestneho zastupiteľstva sú:

a)	miestna rada,

b)	komisie.

(3)  Miestne zastupiteľstvo zriaďuje podľa potreby ďalšie svoje stále alebo dočasné výkonné, kontrolné a poradné orgány a určuje im náplň práce.

Čl. 18
Miestne zastupiteľstvo

(1)  Miestne zastupiteľstvo je zastupiteľským orgánom obyvateľov mestskej časti a orgánom samosprávy mestskej časti.

(2)  Poslancov miestneho zastupiteľstva volia občania mestskej časti v priamych voľbách na štvorročné obdobie. Volebné pravidlá pre voľbu poslancov miestneho zastupiteľstva upravuje osobitný predpis.6) Počet poslancov miestneho zastupiteľstva určí miestne zastupiteľstvo pred voľbami tak, aby malo v mestských častiach

a)	do 3 000 obyvateľov 9 až 13 poslancov,

b)	nad 3 000 do 20 000 obyvateľov 11 až 30 poslancov,

c)	nad 20 000 obyvateľov 31 až 60 poslancov.

(3)  Poslancom miestneho zastupiteľstva môže byť aj poslanec mestského zastupiteľstva. Funkcia poslanca miestneho zastupiteľstva je nezlučiteľná s funkciou primátora, starostu, zamestnanca mestskej časti, štatutárneho orgánu rozpočtovej organizácie alebo príspevkovej organizácie zriadenej mestskou časťou a s funkciou podľa osobitného predpisu.7)

(4)  Miestne zastupiteľstvo rozhoduje o najdôležitejších otázkach miestneho významu, najmä

a)	uznáša sa na všeobecne záväzných nariadeniach mestskej časti (ďalej len „nariadenie mestskej časti“),

b)	určuje zásady hospodárenia a nakladania so zvereným majetkom a so zverenými finančnými príjmami, ako aj s vlastnými finančnými príjmami a vlastným majetkom získaným vlastnou činnosťou, schvaľuje najdôležitejšie úkony týkajúce sa tohto majetku a finančných príjmov a kontroluje hospodárenie s ním,

c)	rozhoduje vo veciach týkajúcich sa ochrany a tvorby životného prostredia mestskej časti,

d)	schvaľuje rozpočet mestskej časti a jeho zmeny, kontroluje jeho čerpanie a schvaľuje záverečný účet,

e)	rozhoduje o zavedení a zrušení miestnej dane v mestskej časti podľa osobitného predpisu,8) 

f)	určuje náležitosti miestnej dane a verejnej dávky v mestskej časti,

g)	rozhoduje o prijatí a poskytnutí úveru alebo pôžičky,

h)	zriaďuje a zrušuje účelové fondy, 

i)	vyhlasuje hlasovanie obyvateľov mestskej časti a zvoláva verejné zhromaždenie obyvateľov mestskej časti,

j)	zriaďuje, zrušuje a kontroluje rozpočtové organizácie a príspevkové organizácie mestskej časti a na návrh starostu vymenúva a odvoláva ich riaditeľov, zakladá a zrušuje obchodné spoločnosti a iné právnické osoby a schvaľuje zástupcov mestskej časti do ich štatutárnych a kontrolných orgánov, ako aj schvaľuje majetkovú účasť mestskej časti v právnických osobách,

k)	rozhoduje o združení prostriedkov mestskej časti a o účasti v regionálnych a záujmových združeniach,

l)	schvaľuje dohody o medzinárodnej spolupráci a členstvo mestskej časti v medzinárodnom združení podľa osobitného predpisu,9)

m)	určuje organizáciu miestneho úradu, plat starostu a miestneho kontrolóra a schvaľuje poriadok odmeňovania zamestnancov mestskej časti,

n)	prerokúva návrhy územných plánov hlavného mesta a zón, ktoré obstaráva hlavné mesto, schvaľuje územné plány zón, ktoré obstaráva mestská časť, ako aj koncepcie rozvoja života mestskej časti,

o)	zriaďuje komisie ako svoje stále alebo dočasné poradné, iniciatívne a kontrolné orgány a určuje náplň ich práce,
p)	volí a odvoláva miestneho kontrolóra, volí a odvoláva zástupcu starostu, 

q)	zriaďuje miestny hasičský zbor, vymenúva a odvoláva jeho veliteľa po schválení Okresným riaditeľstvom Hasičského a záchranného zboru v Bratislave spravidla na návrh Dobrovoľnej požiarnej ochrany,)

r)	volí a odvoláva prísediacich sudcov z radov občanov v obvode príslušného súdu podľa osobitného predpisu.)

(5)  Miestne zastupiteľstvo rozhoduje o ďalších veciach, ktoré sú mu vyhradené týmto štatútom a osobitnými predpismi.

(6)  Rokovanie miestneho zastupiteľstva upravuje rokovací poriadok miestneho zastupiteľstva, ktorý schvaľuje miestne zastupiteľstvo.13)

Čl. 19
Vzťah miestneho zastupiteľstva k mestskému zastupiteľstvu

(1)  Miestne zastupiteľstvo môže požiadať mestské zastupiteľstvo o prerokovanie otázok celomestského charakteru, ktoré sa dotýkajú záujmov mestskej časti vrátane návrhu na uznesenie mestského zastupiteľstva. Primátora o zaradenie tejto požiadavky na rokovanie mestského zastupiteľstva požiada starosta dotknutej mestskej časti.

(2)  Primátor požiadavku miestneho zastupiteľstva predloží na rokovanie najbližšieho zasadnutia mestského zastupiteľstva v súlade s rokovacím poriadkom mestského zastupiteľstva.

(3)  Ak je stanovisko mestského zastupiteľstva k požiadavke miestneho zastupiteľstva rozdielne od uznesenia navrhovaného miestnym zastupiteľstvom, je na prijatie uznesenia mestského zastupiteľstva v tejto veci potrebný súhlas trojpätinovej väčšiny prítomných poslancov mestského zastupiteľstva.

Čl. 20
Starosta

(1)  Starosta je výkonným orgánom mestskej časti a zastupuje ju navonok; je štatutárnym orgánom mestskej časti v majetkovoprávnych vzťahoch mestskej časti14) a v pracovnoprávnych vzťahoch zamestnancov mestskej časti;15) v administratívnoprávnych vzťahoch mestskej časti je správnym orgánom.16)

(2)  Starosta má právo nosiť insígnie. Insígnie starostu určí miestne zastupiteľstvo.

(3)  Starostu volia obyvatelia mestskej časti v priamych voľbách. Spôsob volieb upravuje osobitný predpis.6)

(4)  Funkcia starostu je verejnou funkciou; je nezlučiteľná s funkciou primátora, poslanca miestneho zastupiteľstva, zamestnanca mestskej časti, štatutárneho orgánu rozpočtovej organizácie alebo príspevkovej organizácie zriadenej mestskou časťou, predsedu samosprávneho kraja, vedúceho zamestnanca orgánu štátnej správy a s funkciou podľa osobitného predpisu.7)

(5)  Zánik mandátu starostu upravuje osobitný predpis.17)

(6)  Starosta najmä

a)	zvoláva a vedie zasadnutia miestneho zastupiteľstva a miestnej rady a podpisuje ich uznesenia,

b)	podpisuje nariadenia mestskej časti,

c)	vykonáva správu mestskej časti,

d)	zastupuje mestskú časť vo vzťahu k štátnym orgánom, k právnickým osobám a fyzickým osobám, ak zastupovaním v jednotlivých prípadoch nepoverí svojho zástupcu alebo zamestnancov mestskej časti,

e)	podpisuje dohody, zmluvy a iné listiny, ktoré zakladajú záväzky alebo práva mestskej časti,

f)	rozhoduje vo všetkých veciach správy mestskej časti, ktoré nie sú zákonom alebo týmto štatútom vyhradené miestnemu zastupiteľstvu,

g)	vykonáva zmeny rozpočtu v rozsahu určenom miestnym zastupiteľstvom,

h)	predkladá miestnemu zastupiteľstvu návrh na voľbu zástupcu starostu, návrh na vymenovanie a odvolanie riaditeľov rozpočtových organizácií a príspevkových organizácií mestskej časti a vymenúva a odvoláva prednostu miestneho úradu,

i)	určuje plat alebo mzdu a priznáva odmeny zástupcovi starostu a prednostovi miestneho úradu,

j)	určuje plat alebo mzdu a priznáva odmeny riaditeľom rozpočtových organizácií a príspevkových organizácií a vedúcim zariadení mestskej časti, 

k)	zriaďuje svoje poradné orgány,

l)	udeľuje verejné uznanie za zásluhy,

m)	vydáva písomné stanovisko k prevodu vlastníctva nehnuteľného majetku nezvereného do správy mestskej časti (čl. 8 ods. 3).

(7)  Postup pri pozastavení výkonu uznesenia miestneho zastupiteľstva upravuje osobitný predpis.18)

Čl. 21
Zástupca starostu

(1)  Starostu počas jeho neprítomnosti zastupuje jeho zástupca, ktorého na návrh starostu zvolí miestne zastupiteľstvo z radov svojich poslancov. Miestne zastupiteľstvo na návrh starostu určí, ktoré právomoci starostu je oprávnený vykonávať jeho zástupca.

(2)  Zástupca starostu je z titulu svojej funkcie členom miestnej rady.

Čl. 22
Miestna rada

(1)  Postavenie, určenie počtu členov, zloženie a zasadnutia miestnej rady upravujú osobitné predpisy.)

(2)  Rokovanie miestnej rady upravuje rokovací poriadok miestnej rady, ktorý schvaľuje miestna rada.

Čl. 23
Komisie miestneho zastupiteľstva

(1)  Komisie sú zložené z poslancov miestneho zastupiteľstva a z ďalších osôb zvolených miestnym zastupiteľstvom. Na čele komisie je predseda, ktorý je poslancom miestneho zastupiteľstva; predsedu volí a odvoláva miestne zastupiteľstvo. 
(2)  Počet komisií, ich názvy, počet členov, zloženie a úlohy komisií určuje miestne zastupiteľstvo. Miestne zastupiteľstvo môže podľa potreby komisie zlučovať, rozdeľovať a zrušovať.

(3)  Komisie v rámci

a)	poradnej funkcie vypracúvajú stanoviská k materiálom prerokúvaným miestnym zastupiteľstvom a miestnou radou, ako aj k návrhom zámerov miestneho významu, 

b)	iniciatívnej funkcie vypracúvajú návrhy a podnety na riešenie dôležitých otázok života mestskej časti pre miestne zastupiteľstvo, miestnu radu a starostu,

c)	kontrolnej funkcie sa podieľajú na výkone kontroly realizovania uznesení miestneho zastupiteľstva, dodržiavania nariadení mestskej časti a vybavovania pripomienok, podnetov, sťažností a petícií obyvateľov mestskej časti.

(4)  Rokovanie komisie upravuje rokovací poriadok komisie, ktorý schvaľuje komisia. 

Čl. 24
Miestny kontrolór

Postavenie miestneho kontrolóra, predpoklady na výkon funkcie, voľbu a skončenie výkonu funkcie, plat, rozsah a pravidlá kontrolnej činnosti, úlohy miestneho kontrolóra a zriadenie útvaru miestneho kontrolóra upravuje osobitný predpis.20)

Čl. 25
Miestny úrad

(1)  Odborné, administratívne a organizačné práce súvisiace s plnením úloh mestskej časti plní miestny úrad. Miestny úrad najmä

a)	zabezpečuje písomnú agendu orgánov mestskej časti a miestneho zastupiteľstva a je podateľňou a výpravňou písomností mestskej časti,

b)	pripravuje odborné podklady a iné písomnosti na rokovanie miestneho zastupiteľstva, miestnej rady a komisií miestneho zastupiteľstva,

c)	pripravuje rozhodnutia starostu vydávané v správnom konaní,

d)	vykonáva nariadenia mestskej časti, uznesenia miestneho zastupiteľstva, uznesenia miestnej rady a rozhodnutia starostu,

e)	usmerňuje po odbornej a metodickej stránke rozpočtové organizácie a príspevkové organizácie a zariadenia mestskej časti,

f)	zabezpečuje plnenie úloh samosprávy mestskej časti,

g)	zabezpečuje plnenie úloh štátnej správy prenesených na mestskú časť.

(2)  Na čele miestneho úradu je prednosta, ktorého vymenúva a odvoláva starosta. Prednosta miestneho úradu najmä

a)	riadi miestny úrad a organizuje jeho prácu,

b)	podpisuje spolu so starostom zápisnice zo zasadnutia miestneho zastupiteľstva,

c)	plní ďalšie úlohy podľa rozhodnutia miestneho zastupiteľstva a starostu.

Čl. 26
Hlasovanie obyvateľov mestskej časti

Hlasovanie obyvateľov mestskej časti upravujú osobitné predpisy.)

Čl. 27
Verejné zhromaždenie obyvateľov mestskej časti

Na posúdenie vecí týkajúcich sa mestskej časti môže miestne zastupiteľstvo zvolať verejné zhromaždenie obyvateľov mestskej časti.

ŠTVRTÁ  ČASŤ
DEĽBA  SAMOSPRÁVNYCH  PÔSOBNOSTÍ

Čl. 28
Pôsobnosti hlavného mesta podľa zákona o obecnom zriadení

Hlavné mesto pri výkone samosprávnych funkcií celomestského charakteru podľa osobitného predpisu,) vykonáva najmä tieto pôsobnosti

a)	vykonáva úkony súvisiace s riadnym hospodárením s hnuteľným a nehnuteľným majetkom hlavného mesta, ak tento majetok nebol zverený do správy mestským častiam podľa tohto štatútu a s majetkom vo vlastníctve štátu, ktorý bol zverený hlavnému mestu,

b)	zostavuje a schvaľuje rozpočet hlavného mesta a záverečný účet hlavného mesta,

c)	usmerňuje ekonomickú činnosť v hlavnom meste, v oblasti zverenej do pôsobnosti hlavného mesta vydáva súhlas, záväzné stanovisko, stanovisko alebo vyjadrenie k podnikateľskej činnosti a inej činnosti právnických osôb a fyzických osôb a k umiestneniu prevádzky na území hlavného mesta, ak tak ustanovuje osobitný predpis; vydáva záväzné stanoviská k investičnej činnosti v hlavnom meste ako podklad pre rozhodovanie stavebných úradov v územných konaniach a konaniach o dodatočnom povolení stavby,

d)	utvára účinný systém kontroly a vytvára vhodné organizačné, finančné, personálne a materiálne podmienky na jeho nezávislý výkon,

e)	zabezpečuje výstavbu a údržbu a vykonáva správu miestnych komunikácií I. a II. triedy) vrátane k nim patriacej cestnej zelene a stromoradia, vykonáva správu a údržbu prejazdných úsekov ciest I. až III. triedy a ich súčastí, vykonáva údržbu a správu historických pamiatok a stavieb celomestského charakteru vo vlastníctve hlavného mesta, ako aj výstavbu, údržbu a správu verejných pohrebísk (ďalej len „pohrebisko“) a mestským zastupiteľstvom určených kultúrnych, športových a ďalších mestských zariadení,

f)	zabezpečuje verejnoprospešné služby, najmä nakladanie s komunálnym odpadom a drobným stavebným odpadom podľa čl. 43 ods. 5, čistenie miestnych komunikácií I. a II. triedy,28) prejazdných úsekov ciest I. až III. triedy, udržiavanie čistoty v hlavnom meste, správu a údržbu verejnej zelene určenej mestským zastupiteľstvom, správu a údržbu verejného osvetlenia, mestskú hromadnú dopravu a odvádzanie odpadových vôd,

g)	utvára a chráni zdravé podmienky a zdravý spôsob života a práce obyvateľov hlavného mesta, chráni životné prostredie, ako aj utvára podmienky na zabezpečovanie zdravotnej starostlivosti, na vzdelávanie, kultúru, osvetovú činnosť, záujmovú umeleckú činnosť, telesnú kultúru a šport,

h)	spravuje mestské tržnice určené mestským zastupiteľstvom,

i)	obstaráva a po prerokovaní s mestskými časťami schvaľuje územnoplánovaciu dokumentáciu hlavného mesta a vybraných zón, ako aj koncepciu rozvoja jednotlivých oblastí života hlavného mesta, obstaráva a schvaľuje programy rozvoja bývania a spolupôsobí pri utváraní vhodných podmienok na bývanie v hlavnom meste,

j)	vykonáva vlastnú investičnú činnosť a podnikateľskú činnosť v záujme zabezpečenia potrieb obyvateľov hlavného mesta a rozvoja hlavného mesta,

k)	zakladá, zriaďuje, zrušuje a kontroluje podľa osobitných predpisov svoje rozpočtové organizácie a príspevkové organizácie, obchodné spoločnosti a iné právnické osoby a zariadenia,

l)	organizuje hlasovanie obyvateľov hlavného mesta o dôležitých otázkach života a rozvoja hlavného mesta,

m)	zabezpečuje verejný poriadok v hlavnom meste; nariadením hlavného mesta môže ustanoviť činnosti, ktorých vykonávanie je zakázané alebo obmedzené na určitý čas alebo na určitom mieste,

n)	zabezpečuje ochranu kultúrnych pamiatok v rozsahu podľa osobitných predpisov a dbá o zachovanie prírodných hodnôt.

Čl. 29
Pôsobnosti mestskej časti podľa zákona o obecnom zriadení

Mestská časť pri výkone samosprávnych funkcií miestneho charakteru podľa osobitného predpisu,27) vykonáva najmä tieto pôsobnosti

a)	vykonáva úlohy súvisiace s riadnym hospodárením s hnuteľným a nehnuteľným majetkom hlavného mesta zvereným jej do správy, s nadobudnutým majetkom a s vlastným majetkom získaným vlastnou činnosťou,

b)	zostavuje a schvaľuje rozpočet mestskej časti a záverečný účet mestskej časti,

c)	usmerňuje ekonomickú činnosť v mestskej časti, v oblasti zverenej do pôsobnosti mestskej časti vydáva súhlas, záväzné stanovisko, stanovisko alebo vyjadrenie k podnikateľskej činnosti a inej činnosti právnických osôb a fyzických osôb a k umiestneniu prevádzky na území mestskej časti, ak tak ustanovuje osobitný predpis; vydáva záväzné stanoviská k investičnej činnosti v mestskej časti ako podklad pre rozhodovanie stavebného úradu,

d)	utvára účinný systém kontroly a vytvára vhodné organizačné, finančné, personálne a materiálne podmienky na jeho nezávislý výkon,

e)	zabezpečuje výstavbu a údržbu a vykonáva správu miestnych komunikácií III. a IV. triedy) vrátane k nim patriacej cestnej zelene, stromoradia, ako aj správu a údržbu verejných priestranstiev, vykonáva správu a údržbu historických pamiatok a stavieb miestneho významu zverených do správy mestskej časti, ako aj výstavbu, správu a údržbu kultúrnych, športových a ďalších zariadení, ktoré nie sú podľa čl. 28 písm. e) určené mestským zastupiteľstvom do pôsobnosti samosprávy hlavného mesta,

f)	zabezpečuje verejnoprospešné služby, najmä 

1.	nakladanie s komunálnym odpadom a drobným stavebným odpadom podľa čl. 44 ods. 3, 

2.	čistenie miestnych komunikácií III. a IV. triedy,29) správu a údržbu verejnej zelene, a na návrh mestskej časti so súhlasom mestského zastupiteľstva aj výstavbu, údržbu a správu pohrebísk,

3.	udržiavanie čistoty v mestskej časti,

4.	zásobovanie vodou pre obyvateľov mestskej časti obytnej zóny v lokalitách, ktoré nie sú napojené na verejný vodovod,

5.	nakladanie s odpadovými vodami zo žúmp,

g)	utvára a chráni zdravé podmienky a zdravý spôsob života a práce obyvateľov mestskej časti, chráni životné prostredie a utvára podmienky pre vzdelávanie, kultúru, záujmovú umeleckú činnosť, telesnú kultúru a šport,

h)	plní úlohy na úseku ochrany spotrebiteľa a utvára podmienky na zásobovanie mestskej časti; určuje nariadením mestskej časti pravidlá času predaja v obchode, času prevádzky služieb a spravuje trhoviská,

i)	obstaráva a na podklade súhlasného stanoviska hlavného mesta schvaľuje územnoplánovaciu dokumentáciu zón, ako aj koncepcie rozvoja jednotlivých oblastí života mestskej časti, obstaráva a schvaľuje programy rozvoja bývania a spolupôsobí pri utváraní vhodných podmienok na bývanie v mestskej časti,

j)	vykonáva vlastnú investičnú činnosť a podnikateľskú činnosť v záujme zabezpečenia potrieb obyvateľov mestskej časti a rozvoja mestskej časti,

k)	zakladá, zriaďuje, zrušuje a kontroluje podľa osobitných predpisov svoje rozpočtové a príspevkové organizácie, obchodné spoločnosti a iné právnické osoby a zariadenia,

l)	organizuje hlasovanie obyvateľov mestskej časti o dôležitých otázkach života a rozvoja mestskej časti, zvoláva verejné zhromaždenie obyvateľov mestskej časti,

m)	zabezpečuje verejný poriadok v mestskej časti; nariadením mestskej časti môže ustanoviť činnosti, ktorých vykonávanie je zakázané alebo obmedzené na určitý čas alebo na určitom mieste,

n)	zabezpečuje ochranu kultúrnych pamiatok v rozsahu podľa osobitných predpisov a dbá o zachovanie prírodných hodnôt,

o)	vedie kroniku mestskej časti,

p)	určuje stavbám súpisné číslo a orientačné číslo, vedie evidenciu súpisných čísiel a evidenciu orientačných čísiel a udržiava ju v súlade so skutočným stavom; na označovanie stavieb súpisnými číslami obstaráva na vlastné náklady tabuľky rovnakého vzoru, môže rozhodnúť o označovaní stavieb orientačnými číslami na tabuľkách rovnakého vzoru; na účely prevodu vlastníctva k stavbe a poistenia stavby môže určiť stavebníkovi súpisné číslo a orientačné číslo aj bez kolaudačného rozhodnutia.

Čl. 30
Pôsobnosti hlavného mesta v oblasti cestovného ruchu

Hlavné mesto podporuje a usmerňuje rozvoj cestovného ruchu hlavného mesta s cieľom využiť jeho potenciál pre ekonomický, kultúrny a sociálny rozvoj hlavného mesta. Za tým účelom najmä

a)	zabezpečuje marketing a propagáciu cestovného ruchu hlavného mesta,

b)	zabezpečuje mestský turistický informačný systém,

c)	koordinuje aktivity subjektov zriadených hlavným mestom a pôsobiacich v oblasti cestovného ruchu na území hlavného mesta pri realizácii celomestských koncepcií rozvoja cestovného ruchu schválených mestským zastupiteľstvom,

d)	spolupracuje s orgánmi štátnej správy a územnej samosprávy, právnickými osobami a fyzickými osobami vo veciach cestovného ruchu.

Čl. 31
Pôsobnosti hlavného mesta v oblasti sociálnych vecí

(1)  Hlavné mesto podľa osobitného predpisu)

a)	poskytuje

1.	informácie fyzickej osobe, ktorá má záujem stať sa pestúnom alebo osvojiteľom, na podanie žiadosti o zapísanie do zoznamu žiadateľov a o subjektoch vykonávajúcich prípravu na náhradnú rodinnú starostlivosť,

2.	štatistické údaje z oblasti výkonu sociálnoprávnej ochrany detí a sociálnej kurately štátnym orgánom sociálnoprávnej ochrany detí a sociálnej kurately na účely spracovania štatistických zisťovaní a administratívnych zdrojov,)

b)	poskytuje pomoc mladému dospelému po skončení ústavnej starostlivosti pri zabezpečení bývania a zamestnania,

c)	zriaďuje zariadenia podľa potrieb obyvateľov na účel výkonu opatrení sociálnoprávnej ochrany detí a sociálnej kurately podľa § 45 až 48 a môže zriadiť zariadenia podľa § 49, 50, 62 a 63 a oznamuje určenému orgánu sociálnoprávnej ochrany detí a sociálnej kurately podľa § 73 ods. 3 počet miest určených v týchto zariadeniach na vykonávanie rozhodnutí súdu.

(2)  Hlavné mesto môže zabezpečiť výkon samosprávnej pôsobnosti podľa odseku 1 písm. c) aj prostredníctvom akreditovaného subjektu alebo prostredníctvom právnickej osoby alebo fyzickej osoby, ak sa nevyžaduje akreditácia na vykonávané opatrenie sociálnoprávnej ochrany detí a sociálnej kurately podľa osobitného predpisu.)

(3)  Hlavné mesto podľa osobitného predpisu) môže vytvárať partnerstvo s cieľom realizovať konkrétne projekty a programy podpory zamestnanosti.

(4)  Hlavné mesto podľa osobitného predpisu) môže

a)	vykonávať poradenstvo pri zabezpečení základných životných podmienok a pri pomoci v hmotnej núdzi,

b)	koordinovať činnosť orgánov a organizácií uvedených v § 30 pri zabezpečení základných životných podmienok a pomoci v hmotnej núdzi.

(5)  Hlavné mesto podľa osobitného predpisu) môže vykonávať funkciu kolízneho opatrovníka na základe rozhodnutia súdu.
(6)  Hlavné mesto podľa osobitného predpisu) 

a)	rozhoduje

1.	o poskytovaní opatrovateľskej služby podľa § 15 v zariadeniach, ktoré zriadilo a o úhrade za túto opatrovateľskú službu,

2.	o poskytovaní starostlivosti v zariadení sociálnych služieb, ktoré zriadilo ako svoju organizačnú jednotku, o skončení poskytovania starostlivosti v tomto zariadení a o úhrade za poskytnutú starostlivosť v tomto zariadení,

3.	o povinnosti občana zaplatiť úhradu za poskytnutú starostlivosť v zariadení sociálnych služieb, ktoré zriadilo, ak sa starostlivosť poskytla neprávom, bez úhrady alebo za nižšiu úhradu,

4.	o povinnosti občana zaplatiť úhradu za opatrovateľskú službu podľa § 15, ktorá sa poskytla neprávom, bez úhrady alebo za nižšiu úhradu,

5.	v druhom stupni vo veciach, v ktorých v správnom konaní v prvom stupni koná a rozhoduje zariadenie sociálnych služieb, ktoré zriadilo ako rozpočtovú organizáciu alebo príspevkovú organizáciu,

6.	o povinnosti osôb uvedených v § 45 ods. 1 a 2 platiť úhradu za sociálnu službu, ktorú poskytuje, alebo za poskytnutú starostlivosť v zariadení sociálnych služieb, ktoré zriadilo ako svoju organizačnú jednotku, a o výške úhrady, ak nedôjde k dohode o úhrade s týmito osobami,

7.	o odňatí sociálnej služby, o zastavení poskytovania sociálnej služby, o znížení alebo o zvýšení úhrady za poskytnutú sociálnu službu a o neplatení úhrady za sociálnu službu,

b)	uzatvára zmluvu o zabezpečovaní poskytovania sociálnych služieb subjektmi, ktoré poskytujú sociálnu pomoc podľa tohto zákona alebo o zabezpečovaní poskytovania sociálnych služieb inými právnickými osobami, ktoré majú oprávnenie poskytovať sociálne služby a ošetrovateľskú starostlivosť podľa osobitných predpisov,)

c)	zriaďuje a kontroluje zariadenia sociálnych služieb uvedené v § 18 ods. 2 a ods. 4 písm. a) a môže zriaďovať a kontrolovať zariadenia sociálnych služieb uvedené v § 18 ods. 3,

d)	poskytuje pomoc občanom pri zabezpečovaní prístrešia,

e)	vykonáva poradenstvo pri riešení rodinných problémov a sociálnych problémov,

f)	môže vyhľadávať občanov, ktorým treba poskytnúť sociálnu pomoc,

g)	vedie evidenciu občanov, ktorým poskytuje sociálnu pomoc,

h)	utvára podmienky na záujmovú činnosť, kultúrnu činnosť a na udržiavanie fyzickej aktivity a psychickej aktivity občanov,

i)	uzatvára dohodu o

1.	úhrade za sociálnu službu, ktorú poskytuje, alebo za poskytnutú starostlivosť v zariadení sociálnych služieb, ktoré zriadilo ako svoju organizačnú jednotku, s osobami uvedenými v § 45 ods. 1 a 2,
2.	počte ďalších odoberaných jedál podľa § 20 ods. 5, ak sa občanovi poskytuje starostlivosť v zariadení sociálnych služieb, ktoré zriadilo ako svoju organizačnú jednotku,

j)	môže zabezpečiť prepravu na účely § 62 ods. 3,

k)	môže poskytovať zo svojho rozpočtu subjektu, ktorý poskytuje sociálnu pomoc podľa tohto zákona, finančný príspevok alebo jednorazový účelový finančný príspevok.

Čl. 32
Pôsobnosti mestskej časti v oblasti sociálnych vecí

(1)  Mestská časť podľa osobitného predpisu)

a)	vykonáva

1.	opatrenia zamerané na predchádzanie vzniku porúch psychického vývinu, fyzického vývinu a sociálneho vývinu detí a plnoletých fyzických osôb podľa § 10,

2.	opatrenia podľa § 11 ods. 1 písm. a) až e),

b)	organizuje

1.	výchovné programy alebo sociálne programy pre deti, ktorým bolo orgánom sociálnoprávnej ochrany detí a sociálnej kurately alebo súdom uložené výchovné opatrenie,

2.	programy na pomoc ohrozeným deťom a plnoletým fyzickým osobám a rodinám podľa § 11 ods. 1 písm. c) až e) v prostredí podľa § 4,

3.	resocializačné programy,

c)	spolupôsobí

1.	pri výkone výchovných opatrení uložených súdom alebo orgánom sociálnoprávnej ochrany detí a sociálnej kurately,

2.	pri pomoci deťom, pre ktoré orgán sociálnoprávnej ochrany detí a sociálnej kurately vykonáva sociálnu kuratelu, a podieľa sa na spracovaní a plnení plánu sociálnej práce s dieťaťom,

3.	pri úprave a obnove rodinných pomerov dieťaťa finančnou podporou podľa § 64 ods. 1 písm. a) a § 64 ods. 3 až 5,

d)	poskytuje

1.	rodičovi dieťaťa alebo osobe, ktorá sa osobne stará o dieťa, príspevok na dopravu do zariadenia podľa § 64 ods. 1 písm. a),

2.	informácie fyzickej osobe, ktorá má záujem stať sa pestúnom alebo osvojiteľom, na podanie žiadosti o zapísanie do zoznamu žiadateľov a o subjektoch vykonávajúcich prípravu na náhradnú rodinnú starostlivosť,

3.	štatistické údaje z oblasti výkonu sociálnoprávnej ochrany detí a sociálnej kurately štátnym orgánom sociálnoprávnej ochrany detí a sociálnej kurately na účely spracovania štatistických zisťovaní a administratívnych zdrojov,

4.	dieťaťu príspevok na tvorbu úspor podľa § 64 ods. 1 a 6,
e)	poskytuje pomoc

1.	dieťaťu v naliehavých prípadoch, najmä ak je ohrozený jeho život, zdravie alebo priaznivý psychický vývin, fyzický vývin a sociálny vývin,

2.	dieťaťu alebo plnoletej fyzickej osobe ohrozenej správaním člena rodiny, členov rodiny alebo správaním iných fyzických osôb,

3.	na zachovanie a úpravu vzájomných vzťahov medzi dieťaťom a rodičom a úpravu rodinných pomerov dieťaťa, ak bolo dieťa umiestené v zariadení na výkon ústavnej starostlivosti, predbežného opatrenia alebo výchovného opatrenia,

4.	mladému dospelému po skončení ústavnej starostlivosti pri zabezpečení bývania a zamestnania,

f)	poskytuje súčinnosť

1.	štátnym orgánom sociálnoprávnej ochrany detí a sociálnej kurately pri zisťovaní rodinných pomerov, bytových pomerov a sociálnych pomerov dieťaťa a jeho rodiny na účely vykonávania opatrení sociálnoprávnej ochrany detí a sociálnej kurately,

2.	zariadeniu pri zabezpečovaní osamostatnenia sa mladého dospelého,

g)	utvára podmienky na prácu s komunitou,

h)	zriaďuje zariadenia podľa potrieb obyvateľov na účel výkonu opatrení sociálnoprávnej ochrany detí a sociálnej kurately podľa § 45 až 48 a môže zriadiť zariadenia podľa § 49, 50, 62 a 63 a oznamuje určenému orgánu sociálnoprávnej ochrany detí a sociálnej kurately podľa § 73 ods. 3 počet miest určených v týchto zariadeniach na vykonávanie rozhodnutí súdu,

i)	vyhľadáva fyzické osoby, ktorým by bolo možné zveriť dieťa do starostlivosti,

j)	vyjadruje sa k spôsobu života fyzickej osoby, ktorá má záujem stať sa pestúnom alebo osvojiteľom, a jej rodiny podľa § 35 ods. 4 písm. d),

k)	vedie evidenciu detí, rodín a plnoletých fyzických osôb, pre ktoré vykonáva opatrenia sociálnoprávnej ochrany detí a sociálnej kurately,

l)	plní ďalšie úlohy podľa tohto zákona a osobitných predpisov.)

(2)  Mestská časť môže s výnimkou odseku 1 písm. c) prvého a druhého bodu, písmena d), písmena e) prvého a štvrtého bodu, písmena f), písmen g), j) až l) zabezpečiť výkon samosprávnej pôsobnosti aj prostredníctvom akreditovaného subjektu alebo prostredníctvom právnickej osoby alebo fyzickej osoby, ak sa nevyžaduje akreditácia na vykonávané opatrenie sociálnoprávnej ochrany detí a sociálnej kurately podľa osobitného predpisu.32)

(3)  Mestská časť podľa osobitného predpisu) môže 

a)	vytvárať partnerstvo s cieľom realizovať konkrétne projekty a programy podpory zamestnanosti,

b)	organizovať menšie obecné služby pre mestskú časť ako formu aktivačnej činnosti.

(4)  Mestská časť podľa osobitného predpisu)

a)	prijíma prídavok na dieťa, ak má nezaopatrené dieťa trvalý pobyt alebo prechodný pobyt na jej území,

b)	prijíma prídavok na dieťa na základe rozhodnutia úradu práce, sociálnych vecí a rodiny, ak má nezaopatrené dieťa trvalý pobyt alebo prechodný pobyt na jej území; účelným využitím prídavku môže poveriť právnickú osobu podľa osobitných predpisov) po ich vzájomnej písomnej dohode,

c)	je povinná spolupracovať s úradom práce, sociálnych vecí a rodiny a na jeho žiadosť podávať informácie a oznámenia vo veci nároku na prídavok a jeho výplatu v rozsahu svojej pôsobnosti.

(5)  Mestská časť podľa osobitného predpisu)

a)	posudzuje opätovne hmotnú núdzu občana a fyzických osôb, ktoré sa s občanom v hmotnej núdzi spoločne posudzujú, ktoré sa opätovne ocitnú v hmotnej núdzi do12 mesiacov po zániku hmotnej núdze, zabezpečenia základných životných podmienok a pomoci v hmotnej núdzi v pôsobnosti mestskej časti,

b)	rozhoduje o

1.	pomoci v hmotnej núdzi podľa § 19 ods. 5 príspevkami,

2.	zániku hmotnej núdze, zabezpečenia základných životných podmienok a pomoci v hmotnej núdzi,

3.	zániku nároku na aktivačný príspevok,

4.	zániku nároku na príspevok na bývanie,

5.	odňatí príspevkov na pomoc v hmotnej núdzi,

6.	vrátení neprávom vyplatených príspevkov,

7.	preddavkovom priznaní príspevkov na pomoc v hmotnej núdzi,

8.	dodatočnom priznaní, zvýšení, znížení alebo doplatení príspevkov,

9.	určení a o uvoľnení osobitného príjemcu príspevkov,

10.	jednorazovej dávke v hmotnej núdzi,

11.	zúčtovaní dávky sociálnej pomoci s dávkou a príspevkami podľa § 33 ods. 6 a § 33b,

12.	zastavení výplaty príspevkov,

c)	je osobitným príjemcom podľa tohto zákona a môže po uplatnení postupu podľa § 19 ods. 5 určiť za osobitného príjemcu inú právnickú osobu alebo fyzickú osobu,

d)	dohliada, ako osobitný príjemca plní povinnosti podľa tohto zákona,
e)	získava podklady na rozhodovanie a sledovanie účelného využitia vyplatených príspevkov priamo v prirodzenom prostredí občana v hmotnej núdzi a fyzických osôb, ktoré sa s občanom v hmotnej núdzi spoločne posudzujú,

f)	vykonáva poradenstvo pri zabezpečení základných životných podmienok a pri pomoci v hmotnej núdzi,

g)	vedie evidenciu občanov poberajúcich dávku a príspevky podľa tohto zákona,

h)	koordinuje činnosť orgánov a organizácií uvedených v § 30 pri zabezpečení základných životných podmienok a pomoci v hmotnej núdzi.

(6)  Mestská časť je podľa osobitného predpisu) povinná spolupracovať s úradom práce, sociálnych vecí a rodiny; na účely kontroly trvania podmienok nároku na rodičovský príspevok, na jeho výšku a výplatu je na žiadosť platiteľa povinná oznamovať osobné údaje uvedené v § 5 ods. 1 druhej vete o rodičovi a dieťati, ďalšie osobné údaje o zárobkovej činnosti rodiča podľa § 4 ods. 3 a o riadnej starostlivosti o dieťa podľa § 3 ods. 2 až 4.

(7)  Mestská časť podľa osobitného predpisu)

a)	vykonáva funkciu

1.	kolízneho opatrovníka na základe rozhodnutia súdu,

2.	majetkového opatrovníka na základe rozhodnutia súdu,

3.	poručníka na základe rozhodnutia súdu,

4.	opatrovníka na základe rozhodnutia súdu,

b)	prijíma oznámenia o nevhodnom správaní sa detí, o porušovaní povinností rodičov vyplývajúcich z ich rodičovských práv a povinností, o zneužívaní ich rodičovských práv, ako aj o skutočnosti, že rodičia nemôžu plniť povinnosti vyplývajúce z rodičovských práv a povinností,

c)	poskytuje súdu súčinnosť pri

1.	vykonávaní dohľadu, ktorý súd určil nad výchovou maloletého dieťaťa,

2.	sledovaní dodržiavania obmedzenia, ktoré súd uložil maloletému dieťaťu,

3.	sledovaní vykonávania výchovných opatrení,

4.	hodnotení účinnosti výkonu ústavnej starostlivosti v zariadení,

5.	hodnotení výkonu funkcie poručníka.

(8)  Mestská časť na základe rozhodnutia súdu vykonáva funkciu opatrovníka fyzickej osoby, ktorú súd rozhodnutím pozbavil spôsobilosti na právne úkony alebo ktorej súd spôsobilosť na právne úkony rozhodnutím obmedzil. )

(9)  Mestská časť sa na žiadosť súdu vyjadruje k vhodnosti a účelnosti navrhnutých alebo zamýšľaných opatrení vo veciach starostlivosti o deti. )

(10)  Mestská časť podľa osobitného predpisu)

a)	rozhoduje

1.	o poskytovaní opatrovateľskej služby podľa § 15 a o úhrade za túto opatrovateľskú službu,

2.	o poskytovaní prepravnej služby a o úhrade za túto prepravnú službu,

3.	o poskytovaní starostlivosti v zariadení sociálnych služieb, ktoré zriadila ako svoju organizačnú jednotku, o skončení poskytovania starostlivosti v tomto zariadení a o úhrade za poskytnutú starostlivosť v tomto zariadení,

4.	o povinnosti občana zaplatiť úhradu za poskytnutú starostlivosť v zariadení sociálnych služieb, ktoré zriadila, ak sa starostlivosť poskytla neprávom, bez úhrady alebo za nižšiu úhradu,

5.	o povinnosti občana zaplatiť úhradu za opatrovateľskú službu podľa § 15, ktorá sa poskytla neprávom, bez úhrady alebo za nižšiu úhradu,

6.	o povinnosti občana zaplatiť úhradu za prepravnú službu, ktorá sa poskytla neprávom, bez úhrady alebo za nižšiu úhradu,

7.	v druhom stupni vo veciach, v ktorých v správnom konaní v prvom stupni koná a rozhoduje zariadenie sociálnych služieb, ktoré zriadila ako rozpočtovú organizáciu alebo príspevkovú organizáciu,

8.	o povinnosti osôb uvedených v § 45 ods. 1 a 2 platiť úhradu za sociálnu službu, ktorú poskytuje, alebo za poskytnutú starostlivosť v zariadení sociálnych služieb, ktoré zriadila ako svoju organizačnú jednotku, a o výške úhrady, ak nedôjde k dohode o úhrade s týmito osobami,

9.	o odňatí sociálnej služby, o zastavení poskytovania sociálnej služby, o znížení alebo o zvýšení úhrady za poskytnutú sociálnu službu a o neplatení úhrady za sociálnu službu,

b)	uzatvára zmluvu o

1.	poskytnutí sociálnej pôžičky,

2.	zabezpečovaní poskytovania sociálnych služieb subjektmi, ktoré poskytujú sociálnu pomoc podľa tohto zákona alebo o zabezpečovaní poskytovania sociálnych služieb inými právnickými osobami, ktoré majú oprávnenie poskytovať sociálne služby a ošetrovateľskú starostlivosť podľa osobitných predpisov,37) 

c)	môže zriaďovať a kontrolovať zariadenia sociálnych služieb uvedené v § 18 ods. 2, ods. 3 a ods. 4 písm. a) a zriaďuje a kontroluje zariadenia sociálnych služieb uvedené v § 18 ods. 4 písm. b) až e),

d)	môže poskytovať pomoc občanom pri zabezpečovaní prístrešia,

e)	vykonáva poradenstvo pri riešení rodinných problémov a sociálnych problémov,

f)	vyhľadáva občanov, ktorým treba poskytnúť sociálnu pomoc,

g)	vedie evidenciu občanov, ktorým poskytuje sociálnu pomoc,

h)	organizuje spoločné stravovanie,
i)	utvára podmienky na záujmovú činnosť, kultúrnu činnosť a na udržiavanie fyzickej aktivity a psychickej aktivity občanov,

j)	uzatvára dohodu o

1.	úhrade za sociálnu službu, ktorú poskytuje, alebo za poskytnutú starostlivosť v zariadení sociálnych služieb, ktoré zriadila ako svoju organizačnú jednotku, s osobami uvedenými v § 45 ods. 1 a 2,

2.	počte ďalších odoberaných jedál podľa § 20 ods. 5, ak sa občanovi poskytuje starostlivosť v zariadení sociálnych služieb, ktoré zriadila ako svoju organizačnú jednotku,

k)	oznamuje úradu práce, sociálnych vecí a rodiny občanov, ktorí odmietli zúčastniť sa na vykonávaní menších obecných služieb organizovaných mestskou časťou a v jej záujme,

l)	zabezpečuje prepravu na účely § 62 ods. 3,

m)	môže poskytovať zo svojho rozpočtu subjektu, ktorý poskytuje sociálnu pomoc podľa tohto zákona, finančný príspevok alebo jednorazový účelový finančný príspevok,

n)	vykonáva funkciu osobitného príjemcu na základe rozhodnutia príslušného orgánu.

(11)  Mestská časť podľa osobitného predpisu) informuje príslušný úrad práce, sociálnych vecí a rodiny o skutočnosti, že oprávnenej osobe nie je poskytovaná riadna starostlivosť fyzickou osobou, ktorá poberá náhradné výživné.

Čl. 33
Pôsobnosti hlavného mesta v oblasti zdravotníctva

(1)  Hlavné mesto podľa osobitného predpisu)

a)	je povinné zriadiť pohrebisko na území hlavného mesta alebo zabezpečiť pochovávanie na pohrebisku v inej obci,

b)	môže prevádzkovať pohrebisko samo alebo prostredníctvom prevádzkovateľa pohrebiska,

c)	schvaľuje a dáva súhlas na zmenu prevádzkového poriadku pohrebiska, predloženého prevádzkovateľom pohrebiska,

d)	môže zrušiť pohrebisko,

e)	rozhoduje nariadením hlavného mesta, ktoré hroby s príslušenstvom majú kultúrny význam alebo kultúrnu hodnotu na návrh mestskej časti,

f)	vydáva súhlas na zrušenie hrobov a hrobiek, ktoré sú evidované v zozname pamätihodností hlavného mesta na návrh mestskej časti.

(2)  Hlavné mesto môže v blokovom konaní prejednávať priestupky podľa osobitného predpisu.)

(3)  Hlavné mesto podľa osobitného predpisu)

a)	môže obmedziť alebo zakázať na území hlavného mesta alebo v určitých častiach územia hlavného mesta v určitých hodinách alebo dňoch predaj, podávanie alebo požívanie alkoholických nápojov v zariadeniach spoločného stravovania, v predajniach potravín alebo na iných verejne prístupných miestach na území hlavného mesta,

b)	dáva súhlas k zriadeniu protialkoholickej záchytnej izby a k určeniu jej spádového územia,

c)	uhrádza zdravotníckemu zariadeniu náklady na prevádzku záchytnej izby zriadenej na jeho území alebo, ak je záchytná izba určená pre viaceré obce, podieľa sa na úhrade prevádzkových nákladov,

d)	prijíma oznámenia záchytnej izby o osobe, ktorá neuhradila zdravotníckemu zariadeniu náklady za pobyt a vyzýva túto osobu na zaplatenie nákladov za pobyt v záchytnej izbe,

e)	môže uložiť pokutu od 5 000 Sk do 200 000 Sk právnickej osobe alebo fyzickej osobe oprávnenej na podnikanie, ktorá porušila zákaz, obmedzenie alebo povinnosť uvedenú v osobitnom predpise.

(4)  Hlavné mesto je povinné podľa osobitného predpisu)

a)	plniť opatrenia na predchádzanie ochoreniam nariadené Úradom verejného zdravotníctva Slovenskej republiky (ďalej len „úrad verejného zdravotníctva“) alebo regionálnym úradom verejného zdravotníctva,

b)	spolupracovať s úradom verejného zdravotníctva a regionálnym úradom verejného zdravotníctva pri plnení ich úloh a poskytovať im údaje a informácie, ktoré má k dispozícii alebo je oprávnené ich zisťovať alebo vyžadovať.

(5)  Hlavné mesto podľa osobitného predpisu) poskytuje Slovenskému Červenému krížu pomoc a súčinnosť pri plnení jeho úloh a inak podporuje jeho činnosť a činnosť jeho územných spolkov a spolupracuje s ním, ako aj s jeho územnými spolkami. V tejto súvislosti hlavné mesto prizýva zástupcov Slovenského Červeného kríža do komisií mestského zastupiteľstva, ako aj do iných poradných orgánov a iniciatívnych orgánov.

Čl. 34
Pôsobnosti mestskej časti v oblasti zdravotníctva

(1)  Mestská časť podľa osobitného predpisu)

a)	prijíma oznámenia o úmrtí fyzickej osoby, 

b)	zabezpečí pochovanie osoby, ktorá zomrela na jej území, ak do 96 hodín od úmrtia nikto pochovanie nezabezpečí alebo ak sa nezistila totožnosť mŕtveho do siedmich dní od zistenia úmrtia; ak nie je známe miesto úmrtia, zabezpečí pochovanie mestská časť, v ktorej katastrálnom území sa ľudské pozostatky našli, 

c)	je povinná bezodkladne oznámiť úmrtie cudzinca, ktorý zomrel na jej území alebo ktorého pozostatky sa našli v jej katastrálnom území, ak nie je miesto jeho úmrtia známe, Ministerstvu zahraničných vecí Slovenskej republiky alebo príslušnej diplomatickej misii, alebo konzulárnemu úradu štátu, ktorého bol mŕtvy štátnym príslušníkom; ak do 14 dní odo dňa oznámenia úmrtia nedostane od orgánu, ktorému bolo úmrtie oznámené, oznámenie o zabezpečení prevozu ľudských pozostatkov alebo súhlas na ich pochovanie na území Slovenskej republiky, musí ľudské pozostatky cudzinca pochovať,

d)	môže zriadiť po predchádzajúcom súhlase hlavného mesta pohrebisko na svojom území,

e)	môže prevádzkovať pohrebisko sama alebo prostredníctvom prevádzkovateľa pohrebiska,

f)	schvaľuje a dáva súhlas na zmenu prevádzkového poriadku pohrebiska, predloženého prevádzkovateľom pohrebiska, ktoré je zriadené mestskou časťou alebo v správe mestskej časti,

g)	navrhuje hlavnému mestu, ktoré hroby s príslušenstvom majú kultúrny význam alebo kultúrnu hodnotu,

h)	môže zrušiť pohrebisko, ktoré zriadila,

i)	navrhuje hlavnému mestu zrušenie hrobov a hrobiek, ktoré sú evidované v zozname pamätihodností hlavného mesta.

(2)  Mestská časť podľa osobitného predpisu)

a)	môže obmedziť alebo zakázať fajčenie nariadením mestskej časti aj na iných verejne prístupných miestach,

b)	je povinná vykonávať kontrolu dodržiavania osobitného predpisu, 

c)	oznámi bezodkladne Slovenskej obchodnej inšpekcii zistené porušenie osobitného predpisu,

d)	oznámi bezodkladne úradu verejného zdravotníctva zistené porušenie osobitného predpisu,

e)	prejednáva priestupky za porušenie zákazu fajčenia podľa osobitného predpisu.

(3)  Mestská časť môže obmedziť alebo zakázať na území mestskej časti alebo v určitých častiach územia mestskej časti v určitých hodinách alebo dňoch predaj, podávanie alebo požívanie alkoholických nápojov v zariadeniach spoločného stravovania, v predajniach potravín alebo na iných verejne prístupných miestach, a to nad rámec obmedzenia alebo zákazu určeného hlavným mestom.)

(4)  Mestská časť je povinná podľa osobitného predpisu)

a)	plniť opatrenia na predchádzanie ochoreniam nariadené úradom verejného zdravotníctva alebo regionálnym úradom verejného zdravotníctva,

b)	predkladať opatrenia a návrhy uvedené v § 13 na posúdenie úradu verejného zdravotníctva alebo regionálneho úradu verejného zdravotníctva a do času kladného posúdenia zdržať sa vykonávania posudzovaných opatrení alebo činností,

c)	spolupracovať s úradom verejného zdravotníctva a regionálnym úradom verejného zdravotníctva pri plnení ich úloh a poskytovať im údaje a informácie, ktoré má k dispozícii alebo je oprávnená ich zisťovať alebo vyžadovať.

(5)  Mestská časť podľa osobitného predpisu)

a)	poskytuje Slovenskému Červenému krížu pomoc a súčinnosť pri plnení jeho úloh, finančne a inak podporuje jeho činnosť a činnosť jeho územných spolkov a spolupracuje s ním, ako s jeho územnými spolkami; v tejto súvislosti prizýva zástupcov Slovenského Červeného kríža do komisií miestneho zastupiteľstva, ako aj do iných poradných orgánov a iniciatívnych orgánov,

b)	spolupracuje so Slovenským Červeným krížom pri poskytovaní humanitárnej starostlivosti,

c)	je povinná poskytnúť Slovenskému Červenému krížu pomoc a potrebné informácie pri jeho pátracej službe, 

d)	môže poskytnúť Slovenskému Červenému krížu dotácie zo svojho rozpočtu,

e)	prejednáva priestupky a ukladá sankcie.

(6)  Mestská časť vydáva záväzné stanovisko k začatiu činnosti a k umiestneniu zariadenia podľa osobitného predpisu.)

(7)  Mestská časť vydáva stanovisko k začatiu činnosti pre žiadateľa o vydanie povolenia na zaobchádzanie s omamnými a psychotropnými látkami podľa osobitného predpisu.)

Čl. 35
Pôsobnosti hlavného mesta v oblasti kultúry

(1)  Hlavné mesto podľa osobitného predpisu) zabezpečuje knižnično-informačné služby podľa svojich zdrojových možností zriadením mestskej knižnice ako právnickej osoby prostredníctvom organizačného útvaru právnickej osoby zriadenej hlavným mestom, prostredníctvom organizačného útvaru magistrátu alebo prostredníctvom inej knižnice.

(2)  Hlavné mesto podľa osobitného predpisu)

a)	utvára všetky podmienky potrebné na zachovanie, ochranu, obnovu a využívanie pamiatkového fondu na území hlavného mesta,

b)	dbá, aby vlastníci kultúrnych pamiatok konali v súlade s týmto zákonom,

c)	koordinuje budovanie technickej infraštruktúry sídiel s pamiatkovým územím,

d)	spolupôsobí pri zabezpečovaní úprav uličného interiéru a uličného parteru, drobnej architektúry, historickej zelene, verejného osvetlenia a reklamných zariadení tak, aby boli v súlade so zámermi na zachovanie a uplatnenie hodnôt pamiatkového územia,

e)	podporuje iniciatívy občanov a občianskych združení pri ochrane pamiatkového fondu,

f)	vedie evidenciu pamiatkového fondu na území hlavného mesta na základe výpisov z ústredného zoznamu,

g)	môže utvárať zdroje na príspevky vlastníkom na záchranu a obnovu kultúrnych pamiatok nachádzajúcich sa na území hlavného mesta,

h)	môže rozhodnúť o utvorení a odbornom vedení evidencie pamätihodností hlavného mesta.

(3)  Hlavné mesto môže zriadiť alebo založiť podľa osobitného predpisu) múzeum alebo galériu.

(4)  Hlavné mesto podľa osobitného predpisu) môže byť zriaďovateľom alebo zakladateľom osvetového zariadenia.

(5)  Hlavné mesto podľa osobitného predpisu)

a)	zabezpečuje starostlivosť o vojnové hroby, ktoré sa nachádzajú na jeho území,

b)	zabezpečuje, aby v bezprostrednom okolí vojnového hrobu nebola umiestnená vec alebo zariadenie, ktoré je nezlučiteľné s úctou k tomuto miestu,

c)	oznamuje na požiadanie orgánov štátnej správy na úseku vojnových hrobov údaje z evidencie vojnových hrobov, ktorú vedie,

d)	informuje obvodný úrad v sídle kraja do 30. apríla kalendárneho roka o počte vojnových hrobov a o ich technickom stave za predchádzajúci kalendárny rok,

e)	môže zriadiť, premiestniť, prestavať alebo zrušiť vojnový hrob len na základe písomnej žiadosti a po písomnom súhlase Ministerstva vnútra Slovenskej republiky,

f)	je oprávnené požiadať obvodný úrad v sídle kraja do 30. apríla kalendárneho roka o príspevok na nasledujúci rozpočtový rok na zabezpečovanie starostlivosti o vojnový hrob a na plnenie úloh podľa § 4 ods. 2.

(6)  Hlavné mesto podľa osobitného predpisu)

a)	môže zriaďovať alebo zakladať a zrušovať profesionálne divadlá ako právnické osoby,

b)	podporuje divadelné aktivity poskytovaním účelových prostriedkov,

c)	kontroluje hospodárenie a účelovosť vynaložených prostriedkov v ním zriadených divadlách,

d)	spolupracuje v odbornej oblasti s Ministerstvom kultúry Slovenskej republiky.

(7)  Hlavné mesto udeľuje súhlas na vykonanie ohňostrojných prác podľa osobitného predpisu.)

(8)  Hlavné mesto v súčinnosti s mestskou časťou vedie evidenciu, usmerňuje a koordinuje rozmiestňovanie pomníkov, pamätníkov a sôch umiestnených na verejných priestranstvách na území hlavného mesta. 

(9)  Hlavné mesto vykonáva pôsobnosti obce podľa osobitného predpisu.)

Čl. 36
Pôsobnosti mestskej časti v oblasti kultúry

(1)  Mestská časť podľa osobitného predpisu62) zabezpečuje knižnično-informačné služby podľa svojich zdrojových možností zriadením miestnej knižnice ako právnickej osoby prostredníctvom organizačného útvaru právnickej osoby zriadenej mestskou časťou, prostredníctvom organizačného útvaru miestneho úradu alebo prostredníctvom inej knižnice.
(2)  Mestská časť podľa osobitného predpisu)

a)	utvára všetky podmienky potrebné na zachovanie, ochranu, obnovu a využívanie pamiatkového fondu na území mestskej časti,

b)	dbá, aby vlastníci kultúrnych pamiatok konali v súlade s týmto zákonom,

c)	koordinuje budovanie technickej infraštruktúry sídiel s pamiatkovým územím,

d)	spolupôsobí pri zabezpečovaní úprav uličného interiéru a uličného parteru, drobnej architektúry, historickej zelene, verejného osvetlenia a reklamných zariadení tak, aby boli v súlade so zámermi na zachovanie a uplatnenie hodnôt pamiatkového územia,

e)	podporuje iniciatívy občanov a občianskych združení pri ochrane pamiatkového fondu,

f)	môže utvárať zdroje na príspevky vlastníkom na záchranu a obnovu kultúrnych pamiatok nachádzajúcich sa na území mestskej časti,

g)	môže rozhodnúť o vedení evidencie pamätihodností na území mestskej časti, údaje z tejto evidencie poskytuje hlavnému mestu.

(3)  Mestská časť môže zriadiť alebo založiť podľa osobitného predpisu64) múzeum alebo galériu.

(4)  Mestská časť podľa osobitného predpisu65) môže byť zriaďovateľom alebo zakladateľom osvetového zariadenia.

(5)  Mestská časť podľa osobitného predpisu)

a)	zabezpečuje starostlivosť o vojnové hroby, ktoré má zverené do správy a nachádzajú sa na jej území,

b)	zabezpečuje, aby v bezprostrednom okolí vojnového hrobu nebola umiestnená vec alebo zariadenie, ktoré je nezlučiteľné s úctou k tomuto miestu.

(6)  Mestská časť podľa osobitného predpisu67)

a)	môže zriaďovať alebo zakladať a zrušovať profesionálne divadlá ako právnické osoby,

b)	podporuje divadelné aktivity poskytovaním účelových prostriedkov,

c)	kontroluje hospodárenie a účelovosť vynaložených prostriedkov v ňou zriadených divadlách,

d)	v odbornej oblasti spolupracuje s Ministerstvom kultúry Slovenskej republiky. 

(7)  Mestská časť vedie evidenciu pomníkov, pamätníkov a sôch umiestnených na verejných priestranstvách na území mestskej časti a poskytuje údaje z evidencie hlavnému mestu.

Čl. 37
Pôsobnosti hlavného mesta v oblasti školstva

Hlavné mesto podľa osobitného predpisu)

a)	vydáva mestskej časti predchádzajúci súhlas k zriadeniu a zrušeniu základnej školy podľa siete škôl; o predchádzajúci súhlas požiada starosta mestskej časti primátora, ak primátor neoznámi starostovi mestskej časti do jedného mesiaca odo dňa požiadania svoje stanovisko, má sa za to, že primátor vyjadril súhlas,

b)	zriaďuje a zrušuje základnú umeleckú školu a centrum voľného času,
c)	vytvára podmienky na výchovu a vzdelávanie detí a žiakov najmä tým, že zriaďuje základné umelecké školy a centrá voľného času,

d)	poskytuje právne poradenstvo riaditeľom základných umeleckých škôl a centier voľného času,

e)	vykonáva na základe dohody administratívno-technické práce na mzdovom úseku a pracovno-právnom úseku pre základné umelecké školy a centrá voľného času,

f)	vedie personálnu agendu riaditeľov základných umeleckých škôl a centier voľného času, 

g)	predkladá mestskej školskej rade na vyjadrenie:

1.	informácie o pedagogicko-organizačnom a materiálnom zabezpečení výchovno-vzdelávacieho procesu základných umeleckých škôl a centier voľného času,

2.	návrh rozpisu finančných prostriedkov pre základné umelecké školy a centrá voľného času,

3.	správu o výsledkoch hospodárenia základných umeleckých škôl a centier voľného času,

4.	správu o výchovno-vzdelávacej činnosti, jej výsledkoch a podmienkach základných umeleckých škôl a centier voľného času,

5.	koncepciu investičného rozvoja základných umeleckých škôl a centier voľného času,

6.	návrhy na zriaďovanie alebo zrušovanie základných umeleckých škôl a centier voľného času,

7.	návrhy na zriadenie tried s rozšíreným vyučovaním vyučovacieho predmetu alebo skupiny predmetov,

8.	návrhy na zriadenie tried pre deti a žiakov so špeciálnymi výchovno-vzdelávacími potrebami a deti a žiakov s mimoriadnym nadaním a talentom,

h)	spolupracuje s inými obcami, s orgánmi školskej samosprávy, s príslušným krajským školským úradom a inými štátnymi orgánmi, s fyzickými osobami a inými právnickými osobami, s riaditeľmi pri zabezpečovaní personálneho obsadenia základných umeleckých škôl a centier voľného času pedagogickými zamestnancami a nepedagogickými zamestnancami, s príslušným samosprávnym krajom pri zabezpečení ubytovania zahraničných lektorov pôsobiacich v základných umeleckých školách a v centrách voľného času a s občianskymi združeniami a inými právnickými osobami zaoberajúcimi sa záujmovou činnosťou detí a mládeže a športom, a pri zabezpečovaní predmetových olympiád a súťaží detí a žiakov škôl a školských zariadení,
i)	spracúva a poskytuje informácie v oblasti výchovy a vzdelávania vo svojej pôsobnosti orgánom štátnej správy a verejnosti,

j)	schvaľuje návrh zmluvy o nájme a prenájme školských budov a miestností a o nájme a prenájme priľahlých priestorov základnej umeleckej školy alebo centra voľného času a má právo požiadať mestskú časť o poskytnutie nevyhnutných priestorov v budovách škôl a školských zariadení pre potreby základnej umeleckej školy a centra voľného času za úhradu energií a služieb poskytnutých školou alebo školským zariadením,

k)	zostavuje rozpis finančných prostriedkov poukázaných podľa osobitného predpisu pre základné umelecké školy a centrá voľného času, vykonáva finančnú kontrolu na úseku hospodárenia s pridelenými finančnými prostriedkami a kontroluje efektívnosť a účelnosť ich využitia, 

l)	poskytuje na základe žiadosti zriaďovateľa z finančných prostriedkov poukázaných podľa osobitného predpisu dotácie na mzdy a prevádzku zriaďovateľovi cirkevnej základnej umeleckej školy, zriaďovateľovi cirkevného školského zariadenia, zriaďovateľovi súkromnej základnej umeleckej školy a zriaďovateľovi súkromného školského zariadenia; zriaďovateľ cirkevnej základnej umeleckej školy, zriaďovateľ cirkevného školského zariadenia, zriaďovateľ súkromnej základnej umeleckej školy a zriaďovateľ súkromného školského zariadenia, ktoré sú zriadené na území hlavného mesta, môže požiadať hlavné mesto o dotáciu na dieťa alebo žiaka do 15 rokov veku na mzdy a prevádzku takých základných umeleckých škôl a školských zariadení, ktorých zriaďovateľom môže byť aj hlavné mesto alebo krajský školský úrad, vykonáva finančnú kontrolu na úseku hospodárenia s pridelenými finančnými prostriedkami a kontroluje efektívnosť a účelnosť ich využitia, 

m)	vykonáva správu základných umeleckých škôl a centier voľného času a na uskutočňovanie výchovno-vzdelávacieho procesu zabezpečuje priestory a materiálno-technické zabezpečenie, didaktickú techniku používanú vo výchovno-vzdelávacom procese, finančné prostriedky na mzdy, platy, služobné príjmy a ostatné osobné vyrovnania podľa osobitných predpisov, finančné prostriedky na prevádzku a údržbu, ktoré prerozdeľuje a kontroluje ich využívanie a investičné prostriedky z vlastných zdrojov,

n)	vykonáva následnú finančnú kontrolu v základných umeleckých školách a centrách voľného času, ktorých je zriaďovateľom na úseku hospodárenia s finančnými prostriedkami pridelenými zo štátneho rozpočtu, zo všeobecného rozpočtu Európskej únie, s materiálnymi hodnotami a majetkom, ktorý má v správe a kontroluje efektívnosť a účelnosť ich využitia,

o)	vybavuje sťažnosti a petície občanov a zákonných zástupcov detí a žiakov základnej umeleckej školy alebo centra voľného času v pôsobnosti hlavného mesta, v prípade potreby požiada o pomoc pri prešetrení sťažností, podnetov a petícií Štátnu školskú inšpekciu alebo krajský školský úrad,

p)	prerokúva s radou školy a s riaditeľom základnej umeleckej školy alebo centra voľného času najmä

1.	koncepciu rozvoja základnej umeleckej školy alebo centra voľného času,

2.	návrh rozpisu finančných prostriedkov na základné umelecké školy a centrá voľného času a materiálno-technické podmienky na činnosť základných umeleckých škôl a centier voľného času,

3.	personálne, materiálne a sociálne podmienky zamestnancov základnej umeleckej školy alebo centra voľného času,

4.	požiadavky hlavného mesta na skvalitnenie starostlivosti o deti a žiakov a výchovno-vzdelávacích služieb poskytovaných v základnej umeleckej škole alebo v centre voľného času a spôsob úhrady nákladov zvýšených z tohto dôvodu,

5.	správu o výsledkoch výchovno-vzdelávacej činnosti a podmienkach základnej umeleckej školy alebo centra voľného času,

q)	určuje nariadením hlavného mesta školské obvody základných škôl v prípade, že zasahujú do územia viacerých mestských častí,

r)	vyjadruje sa alebo udeľuje súhlas k žiadosti zriaďovateľa o zaradenie školy, školského zariadenia, strediska praktického vyučovania alebo pracoviska praktického vyučovania do siete škôl, 

s)	zriaďuje mestskú školskú radu, zodpovedá za jej ustanovenie a deleguje zástupcov hlavného mesta do mestskej školskej rady,

t)	zodpovedá za ustanovenie rady školy v základných umeleckých školách a centrách voľného času, ktorých je zriaďovateľom, deleguje zástupcov hlavného mesta do rady školy pri základných umeleckých školách a centrách voľného času a do rád škôl, ktorých zriaďovateľom je samosprávny kraj alebo krajský školský úrad.

Čl. 38
Pôsobnosti mestskej časti v oblasti školstva

Mestská časť podľa osobitného predpisu)

a)	zriaďuje a zrušuje podľa siete materské školy, školské kluby detí, školské strediská záujmovej činnosti, zariadenia školského stravovania pre žiakov základných škôl a pre deti materských škôl, jazykové školy pri základných školách, strediská služieb škole,

b)	vytvára podmienky na výchovu a vzdelávanie detí a žiakov najmä tým, že zriaďuje školy a školské zariadenia,

c)	vytvára podmienky na plnenie povinnej školskej dochádzky v základných školách, ktorých je zriaďovateľom,

d)	vytvára podmienky na zabezpečenie výchovy a vzdelávania detí a žiakov so špeciálnymi výchovno-vzdelávacími potrebami v školách a v školských zariadeniach, ktorých je zriaďovateľom,

e)	vytvára podmienky na zabezpečenie výchovy a vzdelávania detí a žiakov s mimoriadnym nadaním a talentom v školách a v školských zariadeniach, ktorých je zriaďovateľom,

f)	kontroluje kvalitu podávaných jedál v školských jedálňach,

g)	poskytuje právne poradenstvo riaditeľom škôl a školských zariadení, ktorých je zriaďovateľom, 

h)	môže na základe dohody vykonávať administratívno-technické práce na mzdovom úseku a pracovno-právnom úseku pre školy a školské zariadenia,

i)	vedie personálnu agendu riaditeľov škôl a školských zariadení, ktorých je zriaďovateľom,

j)	predkladá mestskej školskej rade na vyjadrenie:

1.	informácie o pedagogicko-organizačnom a materiálnom zabezpečení výchovno-vzdelávacieho procesu základných škôl a školských zariadení,

2.	návrh rozpisu finančných prostriedkov pre základné školy a školské zariadenia pridelených krajským školským úradom prostredníctvom rozpočtu hlavného mesta a z vlastných zdrojov,

3.	správu o výsledkoch hospodárenia škôl a školských zariadení,

4.	správu o výsledkoch a podmienkach škôl a školských zariadení, ktorých je zriaďovateľom podľa § 14 ods. 5 písm. e) zákona,

5.	koncepciu investičného rozvoja škôl a školských zariadení,

6.	návrhy na zriaďovanie alebo zrušovanie škôl a školských zariadení,

7.	návrhy na zriadenie tried s rozšíreným vyučovaním vyučovacieho predmetu alebo skupiny predmetov,

8.	návrhy na zriadenie tried pre deti a žiakov so špeciálnymi výchovno-vzdelávacími potrebami a deti a žiakov s mimoriadnym nadaním a talentom,

k)	spolupracuje s inými obcami, s orgánmi školskej samosprávy, s príslušným krajským školským úradom a inými štátnymi orgánmi, s fyzickými osobami a inými právnickými osobami, s riaditeľmi pri zabezpečovaní personálneho obsadenia škôl a školských zariadení pedagogickými zamestnancami a nepedagogickými zamestnancami, s príslušným samosprávnym krajom pri zabezpečovaní ubytovania zahraničných lektorov pôsobiacich v školách a v školských zariadeniach a s občianskymi združeniami a inými právnickými osobami zaoberajúcimi sa záujmovou činnosťou detí a mládeže a športom, a pri zabezpečovaní predmetových olympiád a súťaží detí a žiakov škôl a školských zariadení,

l)	spracúva a poskytuje informácie v oblasti výchovy a vzdelávania vo svojej pôsobnosti, orgánom štátnej správy, verejnosti a hlavnému mestu,

m)	schvaľuje návrh zmluvy o nájme a prenájme školských budov a miestností a o nájme a prenájme priľahlých priestorov školy a školského zariadenia, ktorej je zriaďovateľom a poskytne nevyhnutné priestory v budovách škôl a školských zariadení pre potreby základnej umeleckej školy a centra voľného času, ak o to hlavné mesto požiada za úhradu energií a služieb poskytnutých školou alebo školským zariadením,

n)	zostavuje plán investícií a rozpis finančných prostriedkov pridelených krajským školským úradom prostredníctvom rozpočtu hlavného mesta pre školy, ktorých je zriaďovateľom, a rozpis finančných prostriedkov poukázaných podľa osobitného predpisu pre školské zariadenia vo svojej zriaďovateľskej pôsobnosti, vykonáva finančnú kontrolu na úseku hospodárenia s pridelenými finančnými prostriedkami a kontroluje efektívnosť a účelnosť ich využitia, 

o)	vykonáva správu škôl a školských zariadení, ktorých je zriaďovateľom a na uskutočnenie výchovno-vzdelávacieho procesu zabezpečuje priestory a materiálno-technické zabezpečenie, didaktickú techniku používanú vo výchovno-vzdelávacom procese, finančné prostriedky na mzdy, platy, služobné príjmy a ostatné osobné vyrovnania podľa osobitných predpisov, finančné prostriedky na prevádzku a údržbu, ktoré prerozdeľuje a kontroluje ich využívanie a investičné prostriedky zo štátneho rozpočtu a z vlastných zdrojov,

p)	stará sa o budovy, v ktorých základná škola sídli,

q)	zabezpečuje podmienky na stravovanie detí a žiakov vo všetkých školách a zariadeniach, ktorých je zriaďovateľom, a to formou zriaďovania zariadení školského stravovania,

r)	vykonáva následnú finančnú kontrolu v školách a zariadeniach v zriaďovateľskej pôsobnosti mestskej časti na úseku hospodárenia s finančnými prostriedkami pridelenými zo štátneho rozpočtu, zo všeobecného rozpočtu Európskej únie, s materiálnymi hodnotami a majetkom, ktorý má v správe a kontroluje efektívnosť a účelnosť ich využitia,
s)	vybavuje sťažnosti a petície občanov a zákonných zástupcov detí a žiakov škôl a školských zariadení v pôsobnosti mestskej časti, v prípade potreby požiada o pomoc pri prešetrení sťažností, podnetov a petícií Štátnu školskú inšpekciu alebo krajský školský úrad,

t)	prerokúva s radou školy a s riaditeľom školy alebo školského zariadenia, ktorých je zriaďovateľom najmä

1.	koncepciu školy alebo školského zariadenia,

2.	návrh rozpisu finančných prostriedkov pridelených krajským školským úradom prostredníctvom rozpočtu hlavného mesta a z vlastných zdrojov na školy a školské zariadenia a materiálno-technické podmienky na činnosť škôl a školských zariadení,

3.	personálne, materiálne a sociálne podmienky zamestnancov školy,

4.	požiadavky mestskej časti na skvalitnenie starostlivosti o deti a žiakov a výchovno-vzdelávacích služieb poskytovaných v škole alebo v školskom zariadení a spôsob úhrady nákladov zvýšených z tohto dôvodu,

5.	správu o výsledkoch výchovno-vzdelávacej činnosti a podmienkach v škole alebo v školskom zariadení,

u)	vedie evidenciu detí a žiakov vo veku plnenia povinnej školskej dochádzky, ktorí majú v mestskej časti trvalé bydlisko a vedie evidenciu, v ktorých školách ju plnia,

v)	určuje nariadením mestskej časti školské obvody základných škôl,

w)	určí školský obvod základnej školy, v ktorom budú žiaci zrušenej základnej školy plniť povinnú školskú dochádzku v prípade vyradenia základnej školy zo siete škôl a školských zariadení a jej následného zrušenia,

x)	zodpovedá za ustanovenie školských rád pri školách a školských zariadeniach v zriaďovateľskej pôsobnosti, deleguje zástupcov miestneho zastupiteľstva do týchto rád škôl a školských zariadení, a môže navrhnúť hlavnému mestu zástupcov do rady školy pri základných umeleckých školách a centrách voľného času.

Čl. 39
Pôsobnosti hlavného mesta v oblasti ochrany pred požiarmi

Hlavné mesto podľa osobitného predpisu)

a)	zabezpečuje prostredníctvom preventivára požiarnej ochrany hlavného mesta podľa § 15 ods. 2 plnenie týchto povinností:

1.	organizovanie a vyhodnocovanie preventívnych protipožiarnych kontrol v hlavnom meste,

2.	školenie kontrolných skupín hlavného mesta,

3.	vypracovanie dokumentácie ochrany pred požiarmi hlavného mesta,

4.	vykonávanie preventívno-výchovnej činnosti v hlavnom meste,

b)	môže zabezpečovať plnenie povinností podľa písmena a) aj technikom požiarnej ochrany alebo špecialistom požiarnej ochrany,

c)	podieľa sa v rozsahu svojej pôsobnosti na vytváraní podmienok na plnenie úloh ochrany pred požiarmi u právnických osôb, ktoré zriadilo,
d)	vypracúva a vedie dokumentáciu ochrany pred požiarmi hlavného mesta,

e)	označuje a trvalo udržiava voľné nástupné plochy a príjazdové cesty, ktoré sú súčasťou zásahových ciest na miestnych komunikáciách I. a II. triedy, na vykonanie hasiaceho zásahu hasičských jednotiek,

f)	plní úlohy právnickej osoby a fyzickej osoby - podnikateľa ustanovené týmto zákonom vo vzťahu k vlastnému majetku,

g)	vykonáva preventívno-výchovnú činnosť.

Čl. 40
Pôsobnosti mestskej časti v oblasti ochrany pred požiarmi

Mestská časť podľa osobitného predpisu)

a)	zabezpečuje prostredníctvom preventivára požiarnej ochrany mestskej časti podľa § 15 ods. 2 plnenie týchto povinností:

1.	organizovanie a vyhodnocovanie preventívnych protipožiarnych kontrol v mestskej časti,

2.	školenie kontrolných skupín mestskej časti,

3.	vypracovanie dokumentácie ochrany pred požiarmi mestskej časti,

4.	vykonávanie preventívno-výchovnej činnosti v mestskej časti,

b)	môže zabezpečovať plnenie povinností podľa písmena a) aj technikom požiarnej ochrany alebo špecialistom požiarnej ochrany,

c)	podieľa sa v rozsahu svojej pôsobnosti na vytváraní podmienok na plnenie úloh ochrany pred požiarmi u právnických osôb, ktoré zriadila,

d)	zriaďuje miestny hasičský zbor na zdolávanie požiarov a vykonávanie záchranných prác pri živelných pohromách a iných mimoriadnych udalostiach, udržiava jeho akcieschopnosť a zabezpečuje jeho materiálno-technické vybavenie, vymenúva a odvoláva jeho veliteľa po schválení Okresným riaditeľstvom Hasičského a záchranného zboru v Bratislave spravidla na návrh Dobrovoľnej požiarnej ochrany,

e)	zabezpečuje odbornú prípravu miestneho hasičského zboru,

f)	vypracúva a vedie dokumentáciu ochrany pred požiarmi mestskej časti,

g)	zabezpečuje výstavbu a údržbu hasičskej stanice alebo hasičskej zbrojnice, zabezpečuje zdroje vody na hasenie požiarov a udržiava ich v použiteľnom stave, zriaďuje ohlasovňu požiarov a ďalšie miesta, odkiaľ možno ohlásiť požiar,

h)	označuje a trvalo udržiava voľné nástupné plochy a príjazdové cesty, ktoré sú súčasťou zásahových ciest na miestnych komunikáciách III. a IV. triedy, na vykonanie hasiaceho zásahu hasičských jednotiek,

i)	plní úlohy právnickej osoby a fyzickej osoby - podnikateľa ustanovené týmto zákonom vo vzťahu k vlastnému majetku,

j)	vykonáva preventívno-výchovnú činnosť,

k)	je povinná poskytovať pomoc pri zdolávaní požiarov svojimi hasičskými jednotkami,
l)	vyzýva na poskytnutie osobnej pomoci hasičskej jednotke,

m)	vyzýva na poskytnutie dopravných prostriedkov, zdrojov vody na hasenie požiarov, spojovacích prostriedkov a iných vecných prostriedkov na zdolávanie požiarov,

n)	ak požiadala o poskytnutie pomoci, uhrádza osobe, ktorú požiadala o poskytnutie pomoci, výdavky spojené s poskytnutím ochranných nápojov a stravovaním,

o)	poskytuje náhradu škody, ktorá vznikla v dôsledku opatrení uvedených v § 55 ods. 1, ak vykonala zásah v záujme fyzickej osoby,

p)	poskytuje náhradu výdavkov spojených s poskytnutím pomoci, ak požiadala o jej poskytnutie,

q)	spolupracuje s Dobrovoľnou požiarnou ochranou najmä pri

1.	zabezpečovaní odbornej prípravy strojníkov a členov miestneho hasičského zboru a členov kontrolných skupín mestskej časti,

2.	zriaďovaní a zabezpečovaní činnosti miestneho hasičského zboru a pri údržbe jeho materiálno-technického vybavenia,

3.	vypracúvaní požiarneho poriadku mestskej časti a dokumentácie o činnosti miestneho hasičského zboru,

4.	rozvíjaní fyzickej zdatnosti členov miestneho hasičského zboru prostredníctvom taktických cvičení a previerok fyzickej zdatnosti a odbornej pripravenosti,

5.	zabezpečovaní materiálno-technického vybavenia miestneho hasičského zboru,

6.	výbere odborne spôsobilých osôb do funkcie veliteľa miestneho hasičského zboru a preventivárov požiarnej ochrany mestskej časti,

7.	plnení úloh na úseku civilnej ochrany obyvateľstva.

Čl. 41
Pôsobnosti hlavného mesta v oblasti územného plánovania a stavebného poriadku

Hlavné mesto podľa osobitného predpisu)

a)	zabezpečuje obstarávanie územnoplánovacích podkladov a územnoplánovacej dokumentácie prostredníctvom odborne spôsobilej osoby,

b)	obstaráva územnoplánovacie podklady podľa § 3 písm. a) až c), 

c)	na základe poverenia Ministerstva výstavby a regionálneho rozvoja Slovenskej republiky môže obstarať niektoré územno-technické podklady,

d)	je orgánom územného plánovania,

e)	obstaráva a schvaľuje územnoplánovaciu dokumentáciu hlavného mesta a zón a jej záväzné časti vyhlasuje nariadením hlavného mesta,

f)	aktualizuje územnoplánovaciu dokumentáciu hlavného mesta a vybraných zón,

g)	je dotknutým orgánom.

Čl. 42
Pôsobnosti mestskej časti v oblasti územného plánovania a stavebného poriadku

Mestská časť podľa osobitného predpisu)

a)	zabezpečuje obstarávanie územnoplánovacích podkladov a územnoplánovacej dokumentácie prostredníctvom odborne spôsobilej osoby,

b)	obstaráva územnoplánovacie podklady podľa § 3 písm. a) a b),

c)	vykonáva činnosť orgánu územného plánovania v rozsahu podľa písmena d),

d)	obstaráva a schvaľuje po dohode s hlavným mestom územnoplánovaciu dokumentáciu zón a jej záväzné časti vyhlasuje nariadením mestskej časti,

e)	aktualizuje územnoplánovaciu dokumentáciu zón.

Čl. 43
Pôsobnosti hlavného mesta v oblasti životného prostredia a odpadového hospodárstva

(1)  Hlavné mesto je účastníkom integrovaného povoľovania podľa osobitného predpisu,) ak povoľovaná prevádzka je umiestnená alebo podľa územného plánu alebo územného rozhodnutia má byť umiestnená na území hlavného mesta.

(2)  Hlavné mesto podľa osobitného predpisu)

a)	je povinné poskytovať v rozsahu svojej pôsobnosti súčinnosť orgánom veterinárnej správy pri opatreniach na obmedzenie uvádzania zvierat na trh, pri premiestňovaní zvierat, pri zabránení šíreniu nákazlivých chorôb zvierat alebo iného faktora, ktorý môže predstavovať vážne nebezpečenstvo pre zdravie zvierat a ochranu zvierat alebo zdravie ľudí, a pri vykonávaní opatrení podľa tohto zákona, ak o to orgán veterinárnej správy, veterinárny inšpektor alebo úradný veterinárny lekár požiada,

b)	môže zriaďovať, prevádzkovať alebo podieľať sa na prevádzke vhodného počtu útulkov a karantén pre zvieratá.

(3)  Hlavné mesto podľa osobitného predpisu)

a)	nariadením hlavného mesta ustanoví podrobnosti o vodení psa,

b)	ukladá pokuty za priestupky podľa § 7 ods. 1 písm. b) a ods. 2 písm. b); výnos pokút je príjmom rozpočtu hlavného mesta.

(4)  Hlavné mesto plní úlohy dotknutej obce pri posudzovaní vplyvov na životné prostredie podľa osobitného predpisu.)

(5)  Hlavné mesto podľa osobitného predpisu) 

a)	je povinné zaraďovať komunálne odpady podľa Katalógu odpadov [§ 68 ods. 3 písm. e)],
b)	je povinné zhromažďovať komunálne odpady utriedené podľa druhov odpadov a zabezpečiť ich pred znehodnotením, odcudzením alebo iným nežiaducim únikom,

c)	je povinné zhromažďovať oddelene nebezpečné komunálne odpady podľa ich druhov, označovať ich určeným spôsobom a nakladať s nimi v súlade s týmto zákonom a osobitnými predpismi, 

d)	je povinné zhodnocovať odpady pri svojej činnosti; odpad takto nevyužitý ponúknuť na zhodnotenie inému,

e)	je povinné zabezpečovať zneškodnenie komunálnych odpadov a drobných stavebných odpadov, ak nie je možné alebo účelné zabezpečiť ich zhodnotenie,

f)	je povinné odovzdať komunálne odpady a drobné stavebné odpady len osobe oprávnenej nakladať s odpadmi podľa tohto zákona, ak nezabezpečuje ich zhodnotenie alebo zneškodnenie samo,

g)	je povinné viesť a uchovávať evidenciu o druhoch a množstve odpadov, s ktorými nakladá, a o ich zhodnotení a zneškodnení,

h)	je povinné ohlasovať ustanovené údaje z evidencie príslušnému orgánu štátnej správy odpadového hospodárstva; v prípade komunálnych odpadov len vtedy, ak nebolo súčasťou štatistického hlásenia povolenie na jeho sprístupnenie,

i)	je povinné umožniť orgánom štátneho dozoru v odpadovom hospodárstve (§ 73) prístup do stavieb, priestorov a zariadení, odoberanie vzoriek odpadov a na ich vyžiadanie predložiť dokumentáciu a poskytnúť pravdivé a úplné informácie súvisiace s odpadovým hospodárstvom,

j)	je povinné predložiť na vyžiadanie prechádzajúceho držiteľa komunálnych odpadov a drobných stavebných odpadov doklady preukazujúce spôsob nakladania s odpadmi,

k)	je povinné vykonať opatrenia na nápravu uložené orgánom štátneho dozoru v odpadovom hospodárstve (§ 73),

l)	je povinné zabezpečiť na základe vyjadrenia príslušného orgánu štátnej správy odpadového hospodárstva zhodnotenie odpadov, ktoré vznikli pri spracovateľskej operácii v colnom režime aktívny zušľachťovací styk alebo ich vývoz podľa štvrtej časti tohto zákona,

m)	je povinné zabezpečiť analytickú kontrolu odpadov v ustanovenom rozsahu,

n)	je povinné na žiadosť Ministerstva životného prostredia Slovenskej republiky, krajského úradu životného prostredia, obvodného úradu životného prostredia alebo nimi poverenej osoby bezplatne poskytnúť informácie potrebné na vypracovanie a aktualizáciu programu,

o)	je povinné vypracovať a dodržiavať schválený program odpadového hospodárstva hlavného mesta,

p)	je povinné zavedením vhodného systému zberu odpadov zabezpečiť alebo umožniť zber a prepravu komunálnych odpadov vznikajúcich na jeho území na účely ich zhodnotenia alebo zneškodnenia v súlade s týmto zákonom, vrátane zabezpečenia zberných nádob zodpovedajúcich systému zberu komunálnych odpadov v hlavnom meste a zabezpečenia priestoru, kde môžu občania odovzdávať oddelené zložky komunálnych odpadov v rámci separovaného zberu,

q)	zabezpečuje nakladanie s vytriedenými zložkami komunálneho odpadu bez obsahu škodlivín a so zmesovým komunálnym odpadom, zber a prepravu objemných odpadov na účely ich zhodnotenia alebo zneškodnenia, oddelene vytriedených odpadov z domácností s obsahom škodlivín a drobných stavebných odpadov,

r)	upravuje podrobnosti o nakladaní s komunálnymi odpadmi a s drobnými stavebnými odpadmi a elektroodpadmi z domácností nariadením hlavného mesta,

s)	uzatvára zmluvy na zber, prepravu, zhodnocovanie alebo zneškodňovanie komunálnych odpadov a drobných stavebných odpadov,

t)	je oprávnené požadovať od držiteľa komunálneho odpadu a od držiteľa drobného stavebného odpadu alebo od toho, kto nakladá s komunálnymi odpadmi alebo s drobnými stavebnými odpadmi na území hlavného mesta, potrebné informácie,

u)	zabezpečuje zhodnotenie alebo zneškodnenie komunálneho odpadu a drobného stavebného odpadu umiestneného na území v správe hlavného mesta v rozpore s týmto zákonom, ak sa podľa § 18 ods. 7 nezistí osoba zodpovedná za umiestnenie odpadu na nehnuteľnosti v rozpore s týmto zákonom alebo sa v konaní podľa § 18 ods. 8 nepreukáže niektorá zo skutočností uvedená v § 18 ods. 8 písm. a) až c),

v)	je povinné zaviesť separovaný zber papiera, plastov, kovov, skla a biologicky rozložiteľných odpadov,

w)	je povinné umožniť výrobcovi elektrozariadení zaviesť a prevádzkovať na jeho území systém oddeleného zberu elektroodpadu z domácností a umožniť mu v rozsahu potrebnom na tento účel užívať existujúce zariadenia na zber komunálnych odpadov,

x)	je povinné zabezpečiť odstránenie starého vozidla, ktoré je odpadom, z miestnej komunikácie I. a II. triedy, prejazdných úsekov ciest I. až III. triedy alebo verejného priestranstva vo vlastníctve hlavného mesta, na ktorom poškodzuje alebo ohrozuje životné prostredie, alebo narušuje estetický vzhľad hlavného mesta, či osobitne chránenej časti prírody a krajiny, ak si túto povinnosť nesplní držiteľ starého vozidla, a to odovzdaním starého vozidla na parkovisko určené obvodným úradom životného prostredia.

(6)  Hlavné mesto 

a)	zabezpečuje správu Horského parku,

b)	metodicky usmerňuje a v spolupráci s mestskou časťou zabezpečuje a realizuje koncepciu starostlivosti o verejnú a cestnú zeleň, tvorbu novej zelene, revitalizáciu existujúcich plôch zelene, cestnej zelene a stromoradí na území hlavného mesta, 

c)	vedie celomestskú evidenciu plôch verejnej a cestnej zelene v jednotnom informačnom systéme hlavného mesta,

d)	vedie evidenciu rozhodnutí o výruboch a náhradných výsadbách drevín vydaných mestskou časťou [čl. 69 ods. 2 písm. c)],

e)	zabezpečuje a aktualizuje informačný systém všetkých zložiek životného prostredia, informuje verejnosť o stave životného prostredia v hlavnom meste,

f)	zabezpečuje správu všetkých plôch verejnej zelene, ktoré sú vo vlastníctve hlavného mesta nezverené mestským častiam prostredníctvom oprávnenej osoby alebo organizácie zriadenej hlavným mestom.

Čl. 44
Pôsobnosti mestskej časti v oblasti životného prostredia a odpadového hospodárstva

(1)  Mestská časť podľa osobitného predpisu79) 

a)	je povinná poskytovať v rozsahu svojej pôsobnosti súčinnosť orgánom veterinárnej správy pri opatreniach na obmedzenie uvádzania zvierat na trh, pri premiestňovaní zvierat, pri zabránení šíreniu nákazlivých chorôb zvierat alebo iného faktora, ktorý môže predstavovať vážne nebezpečenstvo pre zdravie zvierat a ochranu zvierat alebo zdravie ľudí, a pri vykonávaní opatrení podľa tohto zákona, ak o to orgán veterinárnej správy, veterinárny inšpektor alebo úradný veterinárny lekár požiada,

b)	môže sa podieľať na prevádzke vhodného počtu útulkov a karantén pre zvieratá.

(2)  Mestská časť podľa osobitného predpisu)

a)	vedie evidenciu psov nachádzajúcich sa na území mestskej časti, údaje z tejto evidencie a zmeny údajov v evidencii ohlasuje mesačne mestskej polícii,

b)	vydáva držiteľovi psa evidenčnú známku psa a náhradnú evidenčnú známku psa za úhradu, ktorej sumu ustanoví nariadením mestskej časti,

c)	prijíma oznámenia držiteľa psa a toho, kto psa viedol, o skutočnosti, že pes pohrýzol človeka,

d)	nariadením mestskej časti môže vymedziť miesta, kde je voľný pohyb psa zakázaný a vstup so psom zakázaný; miesta viditeľne označí,

e)	umiestni na miestach, kde je voľný pohyb psov povolený, kontajnery vhodné na zhromažďovanie výkalov a zabezpečí priebežné hygienické odstraňovanie ich obsahu,

f)	nariadením mestskej časti ustanoví podrobnosti o znečisťovaní verejných priestranstiev,

g)	ukladá pokuty za priestupky podľa § 7 ods. 1 písm. a), c) a d) a ods. 2 písm. a), c) až e); výnos pokút je príjmom rozpočtu mestskej časti.

(3)  Mestská časť podľa osobitného predpisu)

a)	zabezpečuje verejnoprospešné služby, a to

1.	zber a prepravu objemných odpadov, s vylúčením zmesového komunálneho odpadu, na účely ich zhodnotenia alebo zneškodnenia, zber a prepravu oddelene vytriedených odpadov z domácností bez obsahu škodlivín a s obsahom škodlivín a drobných stavebných odpadov za účelom ich zhodnotenia alebo zneškodnenia,

2.	zber, prepravu, zneškodňovanie a zhodnocovanie komunálnych odpadov, s vylúčením zmesového komunálneho odpadu, ktoré vznikajú pri činnostiach mestskej časti uvedených v čl. 29 písm. f) bod 2. a pri údržbe parkov a trhovísk, zber a prepravu kalu zo septikov s výnimkou žúmp, zber, prepravu, zhodnotenie odpadu zo zelene a zhodnotenie a zneškodnenie odpadu z čistenia kanalizácie prostredníctvom oprávnenej osoby,

b)	plní povinnosti držiteľa odpadu vo vzťahu k odpadu, s ktorým nakladá,

c)	poskytuje informácie hlavnému mestu pre účely vypracovania programu odpadového hospodárstva hlavného mesta, evidencie, štatistických zisťovaní a dodržiava schválený program odpadového hospodárstva hlavného mesta,

d)	je oprávnená požadovať od držiteľa komunálneho odpadu a od držiteľa drobného stavebného odpadu alebo od toho, kto nakladá s komunálnymi odpadmi alebo s drobnými stavebnými odpadmi na území hlavného mesta, potrebné informácie,

e)	zabezpečuje zhodnotenie alebo zneškodnenie komunálneho odpadu a drobného stavebného odpadu umiestneného na jej území v rozpore s týmto zákonom, ak sa podľa § 18 ods. 7 nezistí osoba zodpovedná za umiestnenie odpadu na nehnuteľnosti v rozpore s týmto zákonom alebo sa v konaní podľa § 18 ods. 8 nepreukáže niektorá zo skutočností uvedená v § 18 ods. 8 písm. a) až c), 

f)	je povinná zabezpečiť odstránenie starého vozidla, ktoré je odpadom z miestnej komunikácie III. a IV. triedy alebo verejného priestranstva v správe mestskej časti, na ktorom poškodzuje alebo ohrozuje životné prostredie, ak si túto povinnosť nesplní držiteľ starého vozidla, a to odovzdaním starého vozidla na parkovisko určené obvodným úradom životného prostredia,

g)	zabezpečuje so súhlasom vlastníka nehnuteľnosti odstránenie starého vozidla, ktorého držiteľ nie je známy, a ktoré je odstavené na inom mieste, než podľa § 53 ods. 1 písm. a).

(4)  Mestská časť

a)	zabezpečuje správu plôch verejnej zelene a plôch určených ako rezerva na investičnú výstavbu na svojom území, ktoré sú zverené hlavným mestom do správy mestskej časti alebo ktoré sú vo vlastníctve mestskej časti, 

b)	vedie a aktualizuje evidenciu plôch verejnej a cestnej zelene uvedenej v písmene a) v jednotnom informačnom systéme na svojom území a poskytuje tieto údaje hlavnému mestu.

Čl. 45
Pôsobnosti hlavného mesta v oblasti vodného hospodárstva a tepelnej energetiky

(1)  Hlavné mesto podľa osobitného predpisu)

a)	zabezpečuje podmienky na zásobovanie obyvateľov pitnou vodou z verejného vodovodu, na odvádzanie, prípadne zneškodňovanie odpadových vôd verejnou kanalizáciou od jej obyvateľov a ďalších osôb v hlavnom meste,

b)	zabezpečuje podmienky na núdzové zásobovanie pitnou vodou, na náhradné zásobovanie pitnou vodou a na odvádzanie odpadových vôd,

c)	vydáva pre obvodný úrad životného prostredia stanovisko v konaní o povolenie osobitného užívania vôd, zmene alebo zrušení, o povolenie zhotoviť, zmeniť alebo zrušiť vodnú stavbu a uviesť ju do prevádzky alebo ju z nej vyradiť. 

(2)  Hlavné mesto podľa osobitného predpisu)

a)	vyhlasuje a odvoláva pre územie hlavného mesta stav núdze v tepelnej energetike,

b)	zabezpečuje koordináciu obmedzujúcich opatrení a povinností podľa § 28 ods. 2, ak bol stav núdze v tepelnej energetike vyhlásený na území hlavného mesta,

c)	informuje Ministerstvo vnútra Slovenskej republiky, príslušné hasičské záchranné zbory, Ministerstvo zdravotníctva Slovenskej republiky a príslušné zdravotnícke orgány o predpokladanom trvaní obmedzenia dodávok tepelnej energie,

d)	zabezpečí vypracovanie koncepcie rozvoja hlavného mesta v tepelnej energetike v súlade s dlhodobou koncepciou energetickej politiky Slovenskej republiky a v rozsahu metodického usmernenia Ministerstva hospodárstva Slovenskej republiky, ak na jeho území pôsobí dodávateľ alebo odberateľ, ktorý rozpočítava množstvo dodaného tepla konečnému spotrebiteľovi,

e)	je oprávnené od držiteľa povolenia požadovať informácie o stave a možnosti rozvoja sústavy tepelných zariadení,

f)	vydáva príkaz na vecné plnenie fyzickým osobám alebo právnickým osobám a na osobné úkony fyzickým osobám v súvislosti s vyhlásením stavu núdze v tepelnej energetike, 

g)	uspokojuje právo na náhradu škody, ušlej mzdy alebo ušlého zisku, ako aj právo na náhradu preukázateľných nákladov, ktoré fyzickej osobe alebo právnickej osobe vznikli v súvislosti s plnením príkazu podľa § 31 písm. e), ak si ich uplatňuje; výdavky spojené s uspokojením práva si hlavné mesto uplatní u osoby, ktorá stav núdze v tepelnej energetike spôsobila, ak taká osoba nie je, výdavky s uspokojením práva si hlavné mesto uplatní na Ministerstve financií Slovenskej republiky.

Čl. 46
Pôsobnosti mestskej časti v oblasti vodného hospodárstva a tepelnej energetiky

(1)  Mestská časť podľa osobitného predpisu)

a)	zabezpečuje podmienky na vyprázdňovanie obsahu domových žúmp v mestskej časti, v ktorej nie je verejná kanalizácia,

b)	nariadením mestskej časti dočasne obmedzuje alebo zakazuje užívanie pitnej vody na iné účely, ak je to nevyhnutné na zabezpečenie zásobovania pitnou vodou v mestskej časti v čase jej nedostatku,

c)	vydáva nariadenie mestskej časti o spôsobe náhradného zásobovania vodou a náhradného odvádzania odpadových vôd a o zneškodňovaní obsahu žúmp podľa miestnych podmienok,

d)	vydáva pre obvodný úrad životného prostredia stanovisko v konaní o povolenie osobitného užívania vôd, zmene alebo zrušení, o povolenie zhotoviť, zmeniť alebo zrušiť vodnú stavbu a uviesť ju do prevádzky alebo ju z nej vyradiť, pokiaľ sa týka územia a záujmov mestskej časti,

e)	ukladá pokuty právnickým osobám alebo fyzickým osobám oprávneným na podnikanie za porušenie nariadenia mestskej časti vydaného podľa písmena b).

(2)  Mestská časť podľa osobitného predpisu)

a)	vydáva záväzné stanovisko o súlade pripravovanej výstavby sústavy tepelných zariadení s celkovým inštalovaným tepelným výkonom do 10 MW s koncepciou rozvoja hlavného mesta v oblasti tepelnej energetiky,

b)	vyhlasuje a odvoláva pre územie mestskej časti stav núdze v tepelnej energetike,

c)	zabezpečuje koordináciu obmedzujúcich opatrení a povinností podľa § 28 ods. 2, ak bol stav núdze v tepelnej energetike vyhlásený na území mestskej časti,

d)	informuje Ministerstvo vnútra Slovenskej republiky, príslušné hasičské záchranné zbory, Ministerstvo zdravotníctva Slovenskej republiky a príslušné zdravotnícke orgány o predpokladanom trvaní obmedzenia dodávok tepelnej energie,

e)	vydáva záväzné stanovisko o súlade navrhovanej výstavby sústavy tepelných zariadení s celkovým inštalovaným tepelným výkonom do 10 MW s koncepciou rozvoja hlavného mesta v tepelnej energetike,

f)	rozhoduje o súlade požadovaného predmetu podnikania s koncepciou rozvoja hlavného mesta v tepelnej energetike fyzickým osobám alebo právnickým osobám, ktoré žiadajú o vydanie záväzného stanoviska,

g)	je oprávnená od držiteľa povolenia požadovať informácie o stave a možnosti rozvoja sústavy tepelných zariadení,

h)	vydáva príkaz na vecné plnenie fyzickým osobám alebo právnickým osobám a na osobné úkony fyzickým osobám v súvislosti s vyhlásením stavu núdze v tepelnej energetike, 

i)	uspokojuje právo na náhradu škody, ušlej mzdy alebo ušlého zisku, ako aj právo na náhradu preukázateľných nákladov, ktoré fyzickej osobe alebo právnickej osobe vznikli v súvislosti s plnením príkazu podľa § 31 písm. e), ak si ich uplatňuje; výdavky spojené s uspokojením práva si mestská časť uplatní u osoby, ktorá stav núdze v tepelnej energetike spôsobila, ak taká osoba nie je, výdavky s uspokojením práva si mestská časť uplatní na Ministerstve financií Slovenskej republiky.

Čl. 47
Pôsobnosti hlavného mesta v oblasti vnútornej správy

(1)  Hlavné mesto podľa osobitného predpisu)

a)	prejednáva priestupky, ak tak ustanovuje osobitný predpis,

b)	oznamuje príslušným správnym orgánom priestupky, o ktorých sa dozvedelo pri výkone svojej právomoci, ak nie je príslušné na ich prejednanie,

c)	môže prejednávať v blokovom konaní priestupky porušenia nariadenia hlavného mesta.

(2)  Hlavné mesto môže so súhlasom Ministerstva vnútra Slovenskej republiky zriadiť a zrušiť archív podľa osobitného predpisu.)

(3)  Hlavné mesto podľa osobitného predpisu)

a)	poskytuje štatistickému úradu požadované údaje v ustanovenom termíne a bezplatne,

b)	sústreďuje, spracúva a poskytuje štatistickému úradu štatistické informácie ním zistené u právnických osôb, ktoré založilo alebo zriadilo.

(4)  Hlavné mesto sprístupňuje informácie podľa osobitného predpisu.)

(5)  Hlavné mesto zhromažďuje, uchováva a šíri informácie o životnom prostredí podľa osobitného predpisu.) 

(6)  Hlavné mesto prijíma, eviduje, vybavuje a kontroluje vybavovanie sťažností a petícií podľa osobitných predpisov.)

(7)  Hlavné mesto vykonáva osvedčovanie listín a podpisov na listinách.)

Čl. 48
Pôsobnosti mestskej časti v oblasti vnútornej správy

(1)  Mestská časť rozhoduje o predbežnom zákaze pri zrejmom zásahu do pokojného stavu alebo o uložení povinnosti obnoviť predošlý stav.)

(2)  Mestská časť podľa osobitného predpisu89)

a)	prejednáva priestupky, ak tak ustanovuje tento štatút,

b)	poskytuje správnym orgánom pri preverovaní oznámení o priestupkoch, pri prejednávaní priestupkov a pri výkone rozhodnutí potrebnú súčinnosť,

c)	oznamuje príslušným správnym orgánom priestupky, o ktorých sa dozvedela pri výkone svojej právomoci, ak nie je príslušná na ich prejednanie,

d)	môže prejednávať v blokovom konaní priestupky proti verejnému poriadku podľa § 47 a 48, priestupky proti občianskemu spolunažívaniu podľa § 49, priestupky proti majetku podľa § 50, ako aj priestupky proti poriadku v správe vykonávanej obcou (§ 21 ods. 1, § 24 ods. 1 písm. a) a d), § 26 ods. 1, § 27 ods. 1 písm. b), § 30 ods. 1, § 32 ods. 1, § 34 ods. 1, § 35 ods. 1, § 45 a 46) a priestupky porušenia nariadenia mestskej časti.

(3)  Mestská časť poskytuje súdom, súdnym exekútorom a ďalším orgánom súčinnosť, požadované podklady, údaje a informácie podľa osobitných predpisov.)

(4)  Mestská časť podľa osobitného predpisu)

a)	poskytuje štatistickému úradu požadované údaje v ustanovenom termíne a bezplatne,

b)	poskytuje súčinnosť štatistickému úradu alebo príslušnému ministerstvu pri vykonávaní poľnohospodárskych súpisov, zabezpečuje zber požadovaných údajov,

c)	sústreďuje, spracúva a poskytuje štatistickému úradu štatistické informácie ňou zistené u právnických osôb, ktoré založila alebo zriadila,

d)	spolupracuje so štatistickým úradom pri príprave spracúvania výsledkov volieb a referenda,

e)	pripravuje a vykonáva sčítanie obyvateľov, domov a bytov a postupuje pritom podľa pokynov a v súčinnosti so štatistickým úradom v rozsahu a za podmienok uvedených v osobitnom zákone,

f)	spolupracuje v oblasti štátnej štatistiky so štatistickým úradom, ministerstvami a štátnymi organizáciami vykonávajúcimi štatistické zisťovania.

(5)  Mestská časť sprístupňuje informácie podľa osobitného predpisu.92)

(6)  Mestská časť zhromažďuje, uchováva a šíri informácie o životnom prostredí podľa osobitného predpisu.93)

(7)  Mestská časť prijíma, eviduje, vybavuje a kontroluje vybavovanie sťažností a petícií podľa osobitných predpisov.94)

(8)  Mestská časť vykonáva osvedčovanie listín a podpisov na listinách.95)
Čl. 49
Pôsobnosti hlavného mesta v oblasti informačných systémov verejnej správy

Hlavné mesto podľa osobitných predpisov) 

a)	vypracováva a schvaľuje koncepcie rozvoja informačných systémov a predkladá ich na schválenie príslušnému ústrednému orgánu štátnej správy,

b)	zabezpečuje ochranu osobných údajov fyzických osôb v informačných systémoch hlavného mesta,

c)	sprístupňuje verejnosti údaje z informačných systémov hlavného mesta,

d)	zabezpečuje tvorbu, prevádzku a financovanie jednotného informačného systému hlavného mesta a geoinformačného systému o území hlavného mesta v súlade so štandardami informačných systémov verejnej správy,

e)	koordinuje rozvoj informačných systémov v rozpočtových organizáciách a príspevkových organizáciách hlavného mesta.

Čl. 50
Pôsobnosti mestskej časti v oblasti informačných systémov verejnej správy

Mestská časť podľa osobitného predpisu) 

a)	zabezpečuje tvorbu, prevádzku a financovanie informačného systému mestskej časti v súlade so štandardami informačného systému verejnej správy,

b)	koordinuje rozvoj informačných systémov v organizáciách zriadených mestskými časťami.

Čl. 51
Pôsobnosti hlavného mesta v oblasti civilnej ochrany obyvateľstva

Hlavné mesto podľa osobitného predpisu)

a)	určuje v spolupráci s obvodným úradom rozsah povinnej výstavby zariadení civilnej ochrany pri spracúvaní územného plánu,

b)	vypracúva plán ochrany obyvateľstva hlavného mesta, oboznamuje sa s havarijnými plánmi podnikov a prevádzok na svojom území a informuje obyvateľstvo o postupe pri mimoriadnej udalosti celomestského charakteru a mimoriadnej udalosti, ktorá svojim rozsahom presahuje územie mestskej časti,

c)	koordinuje plnenie úloh v oblasti civilnej ochrany obyvateľstva na území hlavného mesta v súčinnosti s mestskými časťami, právnickými osobami, fyzickými osobami - podnikateľmi a s ostatnými fyzickými osobami,

d)	riadi záchranné práce, ak si okolnosti vyžadujú uskutočňovať ich súčasne vo viac ako v jednej mestskej časti, ak nepatria do pôsobnosti orgánov štátnej správy, právnických osôb alebo fyzických osôb - podnikateľov na území hlavného mesta,

e)	vyhlasuje a odvoláva mimoriadnu situáciu na území hlavného mesta a ustanovuje režim života obyvateľstva na území hlavného mesta v prípade vzniku mimoriadnej udalosti a neodkladne o tom informuje obvodný úrad,

f)	hospodári s pridelenými finančnými prostriedkami na civilnú ochranu,

g)	vyžaduje náhradu skutočných výdavkov vynaložených na civilnú ochranu na základe podkladov z mestských častí, ktoré sa financujú zo štátneho rozpočtu, z rozpočtu miestne príslušného obvodného úradu,

h)	môže byť prostredníkom obvodného úradu pri uložení povinnosti právnickej osobe alebo fyzickej osobe poskytnúť vecné plnenie, ktoré potrebuje obvodný úrad na to, aby zvládol úlohy pri mimoriadnej udalosti, ak rozhodnutie poskytnúť vecné plnenie presahuje územie jednej mestskej časti,

i)	môže uložiť pokutu do 300 000 Sk právnickej osobe alebo fyzickej osobe - podnikateľovi, ktorý poruší povinnosti voči hlavnému mestu uvedené v § 16 ods. 1 písm. b), c), d) a i),

j)	môže v rámci svojej pôsobnosti uložiť ostatným fyzickým osobám pokutu do 50 000 Sk za nesplnenie povinností uvedených v § 16 ods. 2,

k)	vydáva preukazy totožnosti pre personál civilnej ochrany hlavného mesta.

Čl. 52
Pôsobnosti mestskej časti v oblasti civilnej ochrany obyvateľstva

Mestská časť podľa osobitného predpisu)

a)	určuje v spolupráci s obvodným úradom rozsah povinnej výstavby zariadení civilnej ochrany pri spracúvaní územného plánu,

b)	vypracúva plán ochrany obyvateľstva, oboznamuje sa s havarijnými plánmi podnikov a prevádzok na svojom území a informuje obyvateľstvo o postupe pri mimoriadnej udalosti,

c)	koordinuje plnenie úloh miestneho významu v spolupráci s hlavným mestom, právnickými osobami, fyzickými osobami - podnikateľmi a s ostatnými fyzickými osobami,

d)	riadi záchranné práce, ak nepatria do pôsobnosti orgánov štátnej správy, právnických osôb alebo fyzických osôb - podnikateľov na území mestskej časti,

e)	uskladňuje, ošetruje a zabezpečuje výdaj materiálu civilnej ochrany jednotkám civilnej ochrany zriadeným mestskou časťou a prostriedkov individuálnej ochrany obyvateľstva mestskej časti, pre ktoré tieto prostriedky nezabezpečujú právnické osoby alebo fyzické osoby - podnikatelia,

f)	určuje podľa potreby vhodné ochranné stavby použiteľné na ukrytie obyvateľstva a zabezpečuje ich potrebné úpravy,

g)	vykonáva hlásnu službu na území mestskej časti a poskytuje nevyhnutnú a okamžitú pomoc v núdzi, najmä prístrešie, stravu alebo inú materiálnu pomoc obyvateľstvu mestskej časti a osobám nachádzajúcim sa na území mestskej časti,

h)	plánuje, vyhlasuje, riadi a zabezpečuje evakuáciu a poskytuje núdzové ubytovanie a núdzové zásobovanie evakuovaným,

i)	vytvára jednotky civilnej ochrany z obyvateľstva mestskej časti a zabezpečuje ich akcieschopnosť,

j)	zabezpečuje a vykonáva prípravu jednotiek civilnej ochrany mestskej časti a v spolupráci s verejnoprávnymi inštitúciami s humanitným poslaním zabezpečuje prípravu obyvateľstva mestskej časti na sebaochranu a vzájomnú pomoc,

k)	vyhlasuje a odvoláva mimoriadnu situáciu na území mestskej časti a ustanovuje režim života obyvateľstva na území mestskej časti v prípade vzniku mimoriadnej udalosti a neodkladne o tom informuje obvodný úrad,

l)	vedie evidenciu evakuovaných osôb a zoznamy evakuovaných osôb podliehajúcich brannej povinnosti s uvedením evakuačného miesta odovzdáva príslušnej vojenskej správe,

m)	hospodári s pridelenými finančnými prostriedkami na civilnú ochranu,

n)	vyžaduje náhradu skutočných výdavkov vynaložených na civilnú ochranu, ktoré sa financujú zo štátneho rozpočtu, z rozpočtu miestne príslušného obvodného úradu,

o)	uhrádza z vlastných zdrojov výdavky spojené s uskladnením materiálu civilnej ochrany, s prípravou na civilnú ochranu a výdavky spojené s udržiavaním ochranných stavieb civilnej ochrany; výdavky nezahŕňajú odmeny pre skladníka, lektora a výdavky na rekonštrukcie, prestavby ochranných stavieb, periodické revízie, obmeny technického zariadenia a odstraňovanie následkov ich poškodenia mimoriadnou udalosťou,

p)	môže byť prostredníkom obvodného úradu pri uložení povinnosti právnickej osobe alebo fyzickej osobe poskytnúť vecné plnenie, ktoré potrebuje obvodný úrad na to, aby zvládol úlohy pri mimoriadnej udalosti,

q)	môže uložiť pokutu do 300 000 Sk právnickej osobe alebo fyzickej osobe - podnikateľovi, ktorý poruší povinnosti voči mestskej časti uvedené v § 16 ods. 1 písm. b), c), d) a i),

r)	môže v rámci svojej pôsobnosti uložiť ostatným fyzickým osobám pokutu do 50 000 Sk za nesplnenie povinností uvedených v § 16 ods. 2,

s)	vydáva preukazy totožnosti pre personál civilnej ochrany mestskej časti.

Čl. 53
Pôsobnosti hlavného mesta v oblasti obrany štátu, krízového riadenia a hospodárskej mobilizácie

(1)  Hlavné mesto podľa osobitného predpisu)

a)	zabezpečuje v rozsahu svojej pôsobnosti plnenie úloh súvisiacich so zachovávaním bezpečnosti a obrany štátu a preveruje prijaté opatrenia potrebné na obranu štátu najmä vykonávaním kontrol a mobilizačných cvičení,

b)	koordinuje činnosť mestských častí, ktorú vykonávajú podľa § 11 ods. 1 písm. a), b), d) a e),

c)	zodpovedá v rozsahu svojej pôsobnosti za prípravu obranného plánovania a za plnenie opatrení, ktorými sa určuje nevyhnutný stupeň obranyschopnosti štátu,

d)	poskytuje súčinnosť Ministerstvu obrany Slovenskej republiky pri vypracúvaní plánu na zabezpečenie prípravy a rozvoja podpory obrany štátu.

(2)  Hlavné mesto podľa osobitného predpisu)

a)	predkladá veliteľovi žiadosti o použitie vojakov ozbrojených síl a o nevyhnutnú logistickú podporu potrebnú na riešenie mimoriadnej udalosti, ak si to okolnosti vyžadujú súčasne vo viac ako v jednej mestskej časti alebo ak sa na území mestskej časti nenachádza vojenský útvar,

b)	plní po nariadení mobilizácie ozbrojených síl úlohy vyplývajúce z

1.	mobilizačnej výzvy, ktorá obsahuje rozhodnutie prezidenta Slovenskej republiky o nariadení mobilizácie ozbrojených síl,

2.	mobilizačného oznámenia, ktoré obsahuje pokyny pre právnické osoby, fyzické osoby oprávnené na podnikanie a fyzické osoby na uskutočnenie mobilizácie ozbrojených síl,

3.	povolávacích rozkazov,

4.	rozhodnutia o poskytnutí vecných prostriedkov a ubytovania,

c)	uverejní po nariadení mobilizácie ozbrojených síl na základe žiadosti územnej vojenskej správy mobilizačné oznámenie spôsobom v hlavnom meste obvyklým.

(3)  Hlavné mesto podľa osobitného predpisu)

a)	je orgánom krízového riadenia, na spracovanie jednotlivých opatrení získava podklady od mestských častí,

b)	zriaďuje krízový štáb,

c)	koordinuje činnosť podnikateľov a právnických osôb pri civilnom núdzovom plánovaní,

d)	vykonáva opatrenia na riešenie krízových situácií,

e)	uskutočňuje civilné núdzové plánovanie,

f)	plní úlohy ustanovené vládou a v rozsahu určenom vládou aj ústredným krízovým štábom, obvodným úradom v sídle kraja pri príprave na riešenie krízových situácií a pri ich riešení,

g)	vyžaduje poskytnutie pomoci od obvodného úradu,

h)	na základe podkladov z mestských častí zhromažďuje osobné údaje o počte osôb a totožnosti osôb v rozsahu meno, priezvisko, pobyt a rodné číslo, ktoré sa v čase krízovej situácie nachádzajú na jeho území a odovzdáva zoznamy týchto osôb krízovému štábu príslušného obvodného úradu,

i)	plní pri príprave na krízové situácie a pri ich riešení úlohy civilnej ochrany podľa osobitného predpisu.)

(4)  Hlavné mesto podľa osobitného predpisu)

a)	je subjektom hospodárskej mobilizácie,

b)	vykonáva nepretržite opatrenia uvedené v § 5 písm. h) a j) (organizácia dopravného zabezpečenia, organizácia stavebných a sanačných činností),

c)	poskytuje odmenu fyzickej osobe za pracovnú povinnosť, ak bola uložená v prospech hlavného mesta.

Čl. 54
Pôsobnosti mestskej časti v oblasti obrany štátu, krízového riadenia a hospodárskej mobilizácie

(1)  Mestská časť podľa osobitného predpisu)

a)	zabezpečuje v rozsahu svojej pôsobnosti plnenie úloh súvisiacich so zachovávaním bezpečnosti a obrany štátu a preveruje prijaté opatrenia potrebné na obranu štátu najmä vykonávaním kontrol a mobilizačných cvičení,

b)	vedie evidenciu právnických osôb, fyzických osôb oprávnených na podnikanie a fyzických osôb, ktorým môže byť v čase vojny alebo vojnového stavu uložená povinnosť poskytnúť ubytovanie príslušníkom ozbrojených síl, ozbrojených zborov, Hasičského a záchranného zboru a osobám, ktoré plnia úlohy hospodárskej mobilizácie,

c)	navrhuje územnej vojenskej správe nehnuteľnosti a vecné prostriedky vhodné a technicky spôsobilé na zabezpečenie úloh obrany štátu a vedie ich evidenciu,

d)	doručuje povolávacie rozkazy na odvod, povolávacie rozkazy na výkon mimoriadnej služby, povolávacie rozkazy na výkon alternatívnej služby a rozhodnutia obvodného úradu podľa § 10 ods. 1 písm. f), h) a i),

e)	podieľa sa na zabezpečovaní prípravy a rozvoja podpory obrany štátu podľa § 26,

f)	plní ďalšie úlohy podľa pokynov obvodného úradu,

g)	zodpovedá v rozsahu svojej pôsobnosti za prípravu obranného plánovania a za plnenie opatrení, ktorými sa určuje nevyhnutný stupeň obranyschopnosti štátu,

h)	poskytuje súčinnosť Ministerstvu obrany Slovenskej republiky pri vypracúvaní plánu na zabezpečenie prípravy a rozvoja podpory obrany štátu,

i)	zodpovedá ako subjekt hospodárskej mobilizácie za ochranu objektov osobitnej dôležitosti a ďalších dôležitých objektov určených vládou v rozsahu svojej pôsobnosti.

(2)  Mestská časť podľa osobitného predpisu) doručuje do vlastných rúk povolávací rozkaz na výkon alternatívnej služby.

(3)  Mestská časť podľa osobitného predpisu)

a)	doručuje do vlastných rúk povolávací rozkaz na odvod,

b)	doručuje do vlastných rúk povolávací rozkaz na výkon mimoriadnej služby.

(4)  Mestská časť podľa osobitného predpisu104)

a)	predkladá veliteľovi žiadosti o použitie vojakov ozbrojených síl a o nevyhnutnú logistickú podporu potrebnú na riešenie mimoriadnej udalosti v mestskej časti,

b)	plní po nariadení mobilizácie ozbrojených síl úlohy vyplývajúce z

1.	mobilizačnej výzvy, ktorá obsahuje rozhodnutie prezidenta Slovenskej republiky o nariadení mobilizácie ozbrojených síl,

2.	mobilizačného oznámenia, ktoré obsahuje pokyny pre právnické osoby, fyzické osoby oprávnené na podnikanie a fyzické osoby na uskutočnenie mobilizácie ozbrojených síl,

3.	povolávacích rozkazov,

4.	rozhodnutia o poskytnutí vecných prostriedkov a ubytovania,

c)	uverejní po nariadení mobilizácie ozbrojených síl na základe žiadosti územnej vojenskej správy mobilizačné oznámenie spôsobom v mestskej časti obvyklým.

(5)  Mestská časť podľa osobitného predpisu105)

a)	je orgánom krízového riadenia,

b)	zriaďuje krízový štáb, 

c)	koordinuje činnosť podnikateľov a právnických osôb pri civilnom núdzovom plánovaní,

d)	vykonáva opatrenia na riešenie krízových situácií,

e)	uskutočňuje civilné núdzové plánovanie,

f)	plní úlohy ustanovené vládou a v rozsahu určenom vládou aj ústredným krízovým štábom, obvodným úradom v sídle kraja pri príprave na riešenie krízových situácií a pri ich riešení,

g)	vyžaduje poskytnutie pomoci od obvodného úradu,

h)	zhromažďuje osobné údaje o počte osôb a totožnosti osôb v rozsahu meno, priezvisko, pobyt a rodné číslo, ktoré sa v čase krízovej situácie nachádzajú na jej území a odovzdáva zoznamy týchto osôb krízovému štábu príslušného obvodného úradu a hlavnému mestu,

i)	plní pri príprave na krízové situácie a pri ich riešení úlohy civilnej ochrany podľa osobitného predpisu106) v rozsahu ustanovenom týmto štatútom.

(6)  Mestská časť podľa osobitného predpisu)

a)	je subjektom hospodárskej mobilizácie,

b)	vykonáva nepretržite opatrenia uvedené v § 5 písm. f), h) a j) (zriaďovanie výdajní odberných oprávnení, organizácia dopravného zabezpečenia, organizácia stavebných a sanačných činností),

c)	počas krízovej situácie realizuje právo fyzickej osoby najmä na dodávku životne dôležitých výrobkov alebo životne dôležitých tovarov v sortimente a množstve potrebnom na prežitie, ktoré si uplatnila voči mestskej časti,

d)	poskytuje odmenu fyzickej osobe za pracovnú povinnosť, ak bola uložená v prospech mestskej časti.

Čl. 55
Pôsobnosti mestskej časti v oblasti ochrany spotrebiteľa

Mestská časť vykonáva pôsobnosti obce podľa osobitných predpisov.)

Čl. 56
Pôsobnosti hlavného mesta v oblasti miestnych daní a poplatkov

(1)  Hlavné mesto podľa osobitného predpisu8) vykonáva správu a rozhoduje vo veciach týchto miestnych daní a celomestského miestneho poplatku

a)	daň z nehnuteľností,

b)	daň za užívanie verejného priestranstva, ktoré je vo vlastníctve a v správe hlavného mesta,

c)	daň za ubytovanie,

d)	poplatok za komunálne odpady a drobné stavebné odpady.

(2)  Hlavné mesto podľa osobitného predpisu) rozhoduje o poplatku právnickej osoby a fyzickej osoby oprávnenej na podnikanie, ktorá prevádzkuje malý zdroj znečisťovania ovzdušia, môže upraviť nariadením hlavného mesta náležitosti oznámenia podľa § 6 ods. 4, vydáva rozhodnutie, podľa § 6 ods. 6, je príjemcom poplatku plateného prevádzkovateľom malého zdroja znečisťovania ovzdušia a ukladá pokuty za nesplnenie povinností uvedených v § 6 ods. 4 a určených v rozhodnutí hlavného mesta vydanom podľa § 6 ods. 6. 

(3)  Hlavné mesto vykonáva pôsobnosti obce podľa osobitného predpisu.)

Čl. 57
Pôsobnosti mestskej časti v oblasti miestnych daní a poplatkov

(1)  Mestská časť podľa osobitného predpisu8) vykonáva správu a rozhoduje vo veciach týchto miestnych daní 

a)	daň za psa,

b)	daň za užívanie verejného priestranstva, ktoré je v správe mestskej časti,

c)	daň za predajné automaty,

d)	daň za nevýherné hracie prístroje,

e)	daň za vjazd a zotrvanie motorového vozidla v historickej časti mesta.

(2)  Mestská časť podľa osobitného predpisu) je príjemcom poplatkov za uloženie odpadov na skládku v členení podľa prílohy č. 1 zákona, poplatkov za uloženie odpadov na odkalisko v členení podľa prílohy č. 2 zákona a úrokov z omeškania za neodvedené poplatky alebo ich časť.

Čl. 58
Pôsobnosti hlavného mesta v oblasti cestnej dopravy

Hlavné mesto podľa osobitného predpisu)

a)	môže ustanoviť nariadením hlavného mesta podrobnosti o výkone práce vodiča taxislužby na území hlavného mesta,

b)	je oprávnené vymedziť časť miestnych komunikácií I. a II. triedy, časť chodníkov pri prejazdných úsekoch ciest I. až III. triedy ako stanovište vozidiel taxislužby a vyznačiť tento priestor dopravnou značkou,
c)	je oprávnené po dohode s mestskou časťou vymedziť časť miestnych komunikácií III. a IV. triedy ako stanovište vozidiel taxislužby a vyznačiť tento priestor dopravnou značkou,

d)	je oprávnené ustanoviť nariadením hlavného mesta pre tieto stanovištia prevádzkový poriadok, ktorý upravuje v súlade s miestnymi podmienkami prevádzku na stanovišti taxislužby,

e)	udeľuje a odníma dopravnú licenciu na autobusovú linku nepresahujúcu územie hlavného mesta,

f)	dáva v konaní o udeľovaní dopravnej licencie na vnútroštátnu a medzinárodnú autobusovú dopravu na dožiadanie správneho orgánu súhlas na zastavovanie v hlavnom meste na zriadenej zastávke a určuje stanovištia vozidlám dopravcov mimo ich priestorov v hlavnom meste,

g)	schvaľuje cestovný poriadok autobusovej linky nepresahujúcej územie hlavného mesta,

h)	uzaviera s dopravcom zmluvu o výkone vo verejnom záujme a poskytuje dopravcovi náhradu preukázanej straty,

i)	vykonáva odborný dozor nad cestnou dopravou v hlavnom meste,

j)	ukladá dopravcom pokuty za porušenie povinností (§ 35 ods. 1 a 2),

k)	prejednáva priestupky podľa § 36, ak boli spáchané v pôsobnosti hlavného mesta.

PIATA  ČASŤ
DEĽBA  PRENESENÝCH  ÚLOH  ŠTÁTNEJ  SPRÁVY

Čl. 59
Všeobecné ustanovenia k preneseným úlohám štátnej správy

(1)  Na hlavné mesto sa zákonom prenášajú niektoré úlohy štátnej správy.) 

(2)  Mestské časti vykonávajú úlohy štátnej správy v prenesenej pôsobnosti v rozsahu

a)	pôsobností, ktoré podľa osobitných predpisov ku dňu vykonania volieb do orgánov samosprávy obcí (24. novembra 1990) patrili miestnym národným výborom, ak ich osobitný zákon nezveruje orgánom štátu,

b)	pôsobností uvedených v tejto časti štatútu,

c)	pôsobností, ktoré mestské zastupiteľstvo podľa odseku 3 po nadobudnutí účinnosti tohto štatútu prenesie na mestské časti.

(3)  Mestské zastupiteľstvo môže úlohy štátnej správy, ktoré sú na hlavné mesto prenesené zákonom, preniesť do pôsobnosti mestských častí. Výnimočne tak môže vykonať aj jednotlivo na tie mestské časti, ktoré o to požiadajú.

(4)  Mestské zastupiteľstvo pri rozhodovaní o prenesení pôsobnosti podľa odseku 3 prihliada najmä na racionálnosť a efektívnosť plnenia úlohy štátnej správy v pôsobnosti mestskej časti, charakter úlohy z hľadiska miestneho významu, zabezpečenia styku s občanmi a priblíženia výkonu štátnej správy občanom.

(5)  S prenesením úloh štátnej správy na mestské časti hlavné mesto poskytne mestským častiam potrebné finančné a iné materiálne prostriedky z prostriedkov poskytnutých na tento účel štátom.

(6)  Na určenie pôsobnosti hlavného mesta a mestských častí pri výkone úloh štátnej správy prenesených na hlavné mesto, ak nie je upravená týmto štatútom, sa primerane použije ustanovenie čl. 9 ods. 7 štatútu.

Čl. 60
Pôsobnosti mestskej časti v oblasti sociálnych vecí

Mestská časť podľa osobitného predpisu)

a)	rozhoduje o

1.	hmotnej núdzi, zabezpečení základných životných podmienok a pomoci v hmotnej núdzi dávkou a príspevkami,

2.	vrátení neprávom vyplatenej dávky na zabezpečenie základných životných podmienok, príspevku na zdravotnú starostlivosť, ochranného príspevku a aktivačného príspevku podľa § 12 ods. 9 a 10,

3.	preddavkovom priznaní dávky na zabezpečenie základných životných podmienok, príspevku na zdravotnú starostlivosť a ochranného príspevku,

4.	odňatí a zastavení výplaty dávky na zabezpečenie základných životných podmienok, príspevku na zdravotnú starostlivosť, ochranného príspevku a aktivačného príspevku podľa § 12 ods. 9 a 10,

5.	dodatočnom priznaní, zvýšení, znížení alebo doplatení dávky na zabezpečenie základných životných podmienok, príspevku na zdravotnú starostlivosť, ochranného príspevku a aktivačného príspevku podľa § 12 ods. 9 a 10,

6.	určení a o uvoľnení osobitného príjemcu dávky na zabezpečenie základných životných podmienok, príspevku na zdravotnú starostlivosť a ochranného príspevku,

7.	zastavení výplaty príspevkov,

b)	zabezpečuje základné životné podmienky podľa § 19 ods. 6 písm. a) a poskytuje príspevok na zdravotnú starostlivosť, ochranný príspevok a aktivačný príspevok podľa § 19 ods. 6 písm. b),

c)	dohliada, ako si osobitný príjemca plní povinnosti podľa tohto zákona,

d)	uzatvára písomnú dohodu s úradom práce, sociálnych vecí a rodiny podľa § 28 ods. 3 a 4, s obsahom ktorej oboznámi poberateľov dávky a príspevkov vo svojom územnom obvode,

e)	podáva podnet podľa § 29 ods. 4 písm. a) a b) orgánom činným v trestnom konaní na začatie konania,

f)	vykonáva poradenstvo pri zabezpečení základných životných podmienok a pomoci v hmotnej núdzi,

g)	získava podklady na rozhodovanie a sledovanie účelného využitia vyplatenej dávky na zabezpečenie základných životných podmienok, ochranného príspevku a aktivačného príspevku podľa § 12 ods. 9 a 10 priamo v prirodzenom prostredí občana v hmotnej núdzi a fyzických osôb, ktoré sa s občanom v hmotnej núdzi spoločne posudzujú,

h)	vedie evidenciu občanov poberajúcich dávku a príspevky podľa tohto zákona,

i)	koordinuje činnosť orgánov a organizácií uvedených v § 30 pri zabezpečení základných životných podmienok a pomoci v hmotnej núdzi.
Čl. 61
Pôsobnosti mestskej časti v oblasti kultúry

Mestská časť podľa osobitného predpisu)

a)	prijíma oznámenie usporiadateľa o zámere usporiadať verejné kultúrne podujatie (ďalej len „podujatie“),

b)	prijíma oznámenie o zmenách v údajoch uvedených v oznámení o usporiadaní podujatia,

c)	môže sa dohodnúť s usporiadateľmi, pre ktorých usporadúvanie podujatí vyplýva z ich poslania, predmetu činnosti alebo z podnikania povoleného podľa osobitných predpisov, na obojstranne výhodnejšom spôsobe oznamovania podujatí,

d)	môže navrhovať usporiadateľovi iné miesto na konanie podujatia, než sa uvádza v oznámení, ak sa má konať podujatie mimo priestorov alebo priestranstiev, ktoré sa na takýto účel obvykle používajú,

e)	môže zakázať podujatie, ktoré sa má konať na mieste, kde by jeho účastníkom hrozilo závažné nebezpečenstvo pre ich zdravie alebo kde by konanie podujatia obmedzovalo verejnú dopravu alebo zásobovanie obyvateľstva,

f)	je oprávnená dozerať, či sa podujatie koná v súlade s oznámením,

g)	upozorňuje usporiadateľa na zistené nedostatky a upovedomuje ho o tom, aké následky podľa tohto zákona môže mať ich neodstránenie; ak sa na podujatí porušujú ľudské práva a slobody, podujatie zakáže, prípadne ho preruší; podujatie môže zakázať aj z toho dôvodu, že sa jeho konanie neoznámilo mestskej časti alebo by bolo v rozpore s týmto zákonom,

h)	oznamuje usporiadateľovi ústnym vyhlásením rozhodnutie o zákaze podujatia alebo o jeho prerušení; doručuje usporiadateľovi písomné vyhotovenie tohto rozhodnutia do troch dní,

i)	môže uložiť pokutu do 10 000 Sk usporiadateľovi, ktorý je právnickou osobou, za nesplnenie oznamovacej povinnosti podľa tohto zákona, za usporiadanie podujatia, ktoré bolo zakázané, ako aj za porušenie iných povinností usporiadateľa,

j)	určuje verejné priestranstvo na produkciu bez vstupného. 

Čl. 62
Pôsobnosti hlavného mesta v oblasti telesnej kultúry

Hlavné mesto podľa osobitného predpisu)

a)	rozpracúva koncepciu rozvoja telesnej kultúry na podmienky hlavného mesta,

b)	podieľa sa na výbere a príprave športových talentov,

c)	podporuje organizovanie športových podujatí miestneho významu,

d)	utvára podmienky na rozvoj športu pre všetkých,

e)	podporuje športovú aktivitu zdravotne postihnutých občanov,

f)	podporuje iniciatívy v rámci telesnej kultúry zamerané na ochranu prírody,

g)	kontroluje účelnosť využívania finančných prostriedkov poskytnutých na telesnú kultúru,

h)	spolupracuje s občianskymi združeniami, obcami a inými právnickými osobami a fyzickými osobami, ktoré pôsobia v oblasti telesnej kultúry.

Čl. 63
Pôsobnosti mestskej časti v oblasti telesnej kultúry

(1)  Mestská časť podľa osobitného predpisu120)

a)	rozpracúva koncepciu rozvoja telesnej kultúry na podmienky mestskej časti,

b)	podieľa sa na výbere a príprave športových talentov,

c)	podporuje organizovanie športových podujatí miestneho významu,

d)	utvára podmienky na rozvoj športu pre všetkých,

e)	podporuje športovú aktivitu zdravotne postihnutých občanov,

f)	podporuje iniciatívy v rámci telesnej kultúry zamerané na ochranu prírody,

g)	kontroluje účelnosť využívania finančných prostriedkov poskytnutých na telesnú kultúru,

h)	spolupracuje s občianskymi združeniami, obcami a inými právnickými osobami a fyzickými osobami, ktoré pôsobia v oblasti telesnej kultúry.

(2)  Mestská časť podľa osobitného predpisu)

a)	prijíma písomné oznámenia organizátora verejného telovýchovného, športového a turistického podujatia (ďalej len „podujatie") o zámere zorganizovať podujatie na jej území,

b)	môže sa dohodnúť s organizátormi podujatí, pre ktorých organizovanie podujatí vyplýva z ich hlavného zamerania, predmetu činnosti alebo z podnikania povoleného podľa osobitných predpisov, na obojstranne výhodnejšom spôsobe oznamovania podujatí,

c)	je oprávnená dozerať, či sa podujatie koná v súlade s oznámením,

d)	môže navrhnúť organizátorovi podujatia iné miesto na jeho konanie, než aké sa uvádza v oznámení, ak sa má konať podujatie mimo priestorov, priestranstiev alebo trasy, ktoré sa obvykle používajú na tento účel,

e)	môže zakázať podujatie, ak by jeho účastníkom hrozilo závažné nebezpečenstvo pre ich zdravie, konanie podujatia by obmedzovalo verejnú dopravu, zásobovanie obyvateľstva alebo ohrozovalo životné prostredie,

f)	písomne poveruje výkonom dozoru, upozorňuje organizátora podujatia na zistené nedostatky a upovedomuje ho o tom, aké následky podľa tohto zákona môže mať ich neodstránenie, 

g)	zakáže alebo preruší podujatie, ak sa na podujatí porušujú ľudské práva alebo slobody,

h)	oznamuje ústnym vyhlásením organizátorovi podujatia rozhodnutie o zákaze podujatia alebo o jeho prerušení; písomné vyhotovenie tohto rozhodnutia doručuje organizátorovi do troch dní,

i)	môže uložiť organizátorovi podujatia pokutu do 30 000 Sk za nesplnenie oznamovacej povinnosti podľa tohto zákona, za usporiadanie alebo pokračovanie podujatí, ktoré bolo zakázané alebo za porušenie inej dôležitej povinnosti.

Čl. 64
Pôsobnosti mestskej časti v oblasti školstva

Mestská časť podľa osobitného predpisu)

a)	zriaďuje a zrušuje základné školy podľa siete po predchádzajúcom súhlase hlavného mesta; o súhlas požiada starosta primátora, ak primátor neoznámi starostovi do jedného mesiaca odo dňa vyžiadania súhlasu svoje stanovisko, má sa za to, že s návrhom mestskej časti súhlasí,

b)	vykonáva štátnu správu v prvom stupni vo veciach ohrozovania výchovy a vzdelávania maloletého alebo zanedbávania starostlivosti o povinnú školskú dochádzku žiaka,

c)	vykonáva štátnu správu v druhom stupni vo veciach, v ktorých v prvom stupni rozhodol riaditeľ základnej školy, ktorej je mestská časť zriaďovateľom,

d)	kontroluje dodržiavanie všeobecne záväzných právnych predpisov v oblasti výchovy a vzdelávania s výnimkou kontroly podľa § 13 a v oblasti školského stravovania v školách a školských zariadeniach, ktorých je zriaďovateľom,

e)	vydáva organizačné pokyny pre riaditeľov škôl a školských zariadení, ktorých je zriaďovateľom, najmä organizačné pokyny na príslušný školský rok,

f)	poskytuje odbornú a poradenskú činnosť školám a školským zariadeniam, ktorých je zriaďovateľom.

Čl. 65
Pôsobnosti hlavného mesta v oblasti ochrany pred požiarmi

Hlavné mesto podľa osobitného predpisu)

a)	vykonáva preventívne protipožiarne kontroly vo vybraných objektoch právnickej osoby a fyzickej osoby - podnikateľa, v ktorých nevykonáva štátny požiarny dozor podľa § 25 ods. 1 písm. a) a h) Okresné riaditeľstvo Hasičského a záchranného zboru v Bratislave, 

b)	rozhodnutím ukladá opatrenia na odstránenie nedostatkov, ktoré môžu viesť k vzniku požiaru alebo k sťaženiu záchrany osôb a majetku a kontroluje plnenie týchto opatrení,

c)	rozhoduje o vylúčení veci z používania podľa § 64 a 65,

d)	vytvára na vykonávanie preventívnych protipožiarnych kontrol kontrolné skupiny hlavného mesta, do ktorých zaraďuje zamestnancov hlavného mesta s osobitnou odbornou spôsobilosťou preventivára požiarnej ochrany, technika požiarnej ochrany alebo špecialistu požiarnej ochrany a ustanovuje vedúceho kontrolnej skupiny hlavného mesta,

e)	upozorňuje prostredníctvom kontrolných skupín hlavného mesta pri vykonávaní preventívnych protipožiarnych kontrol príslušných zamestnancov právnickej osoby a fyzickej osoby -podnikateľa na zistené nedostatky, požaduje ich odstránenie bez zbytočného odkladu a na tieto účely poskytuje potrebné informácie a vysvetlenia; nedostatky, ktoré nemožno odstrániť bez zbytočného odkladu, kontrolné skupiny hlavného mesta oznamujú hlavnému mestu, ktoré rozhodnutím uloží lehoty na odstránenie nedostatkov.

Čl. 66
Pôsobnosti mestskej časti v oblasti ochrany pred požiarmi

Mestská časť podľa osobitného predpisu)

a)	vykonáva preventívne protipožiarne kontroly

1.	v objektoch právnickej osoby a fyzickej osoby - podnikateľa, v ktorých nevykonáva štátny požiarny dozor podľa § 25 ods. 1 písm. a) a h) Okresné riaditeľstvo Hasičského a záchranného zboru v Bratislave alebo nevykonáva kontrolnú činnosť hlavné mesto,

2.	v rodinných domoch okrem bytov, obytných domoch okrem bytov a v iných stavbách vo vlastníctve alebo v užívaní fyzických osôb,

b)	rozhodnutím ukladá opatrenia na odstránenie nedostatkov, ktoré môžu viesť k vzniku požiaru alebo k sťaženiu záchrany osôb a majetku a kontroluje plnenie týchto opatrení,

c)	rozhoduje o vylúčení veci z používania podľa § 64 a 65,

d)	určuje veliteľa zásahu podľa § 41,

e)	vytvára na vykonávanie preventívnych protipožiarnych kontrol kontrolné skupiny mestskej časti, do ktorých zaraďuje fyzické osoby s ich súhlasom, pričom prihliada najmä na ich odborné predpoklady; mestská časť ustanovuje vedúceho kontrolnej skupiny mestskej časti po prerokovaní s Dobrovoľnou požiarnou ochranou a s inými občianskymi združeniami na úseku ochrany pred požiarmi a zabezpečuje ich školenie,

f)	upozorňuje prostredníctvom kontrolných skupín mestskej časti pri vykonávaní preventívnych protipožiarnych kontrol fyzické osoby a príslušných zamestnancov právnickej osoby a fyzickej osoby - podnikateľa na zistené nedostatky, požaduje ich odstránenie bez zbytočného odkladu a na tieto účely poskytuje potrebné informácie a vysvetlenia; nedostatky, ktoré nemožno odstrániť bez zbytočného odkladu, kontrolné skupiny mestskej časti oznamujú mestskej časti, ktorá rozhodnutím uloží lehoty na odstránenie nedostatkov.

Čl. 67
Pôsobnosti mestskej časti v oblasti územného plánovania a stavebného poriadku

Mestská časť je stavebným úradom podľa osobitného predpisu.)

Čl. 68
Pôsobnosti hlavného mesta v oblasti ochrany zdravia, životného prostredia 
a odpadového hospodárstva

(1)  Hlavné mesto podľa osobitného predpisu) 

a)	zabezpečuje vypracovanie strategických hlukových máp,

b)	zabezpečuje vypracovanie a prerokovanie akčných plánov ochrany pred hlukom (ďalej len „akčný plán“),

c)	sprístupňuje strategické hlukové mapy a informácie o škodlivých účinkoch hluku verejnosti, prerokováva návrhy akčných plánov s verejnosťou a informuje verejnosť o prijatých záveroch a opatreniach,

d)	v prihraničných oblastiach spolupracuje pri zbere a poskytovaní údajov súvisiacich s vypracovaním strategických hlukových máp a akčných plánov s príslušnými orgánmi susedného štátu,

e)	poskytuje strategické hlukové mapy a akčné plány a všetky súvisiace informácie Úradu verejného zdravotníctva Slovenskej republiky,

f)	pri vypracúvaní strategických hlukových máp a akčných plánov vzájomne spolupracuje s ostatnými osobami, ktoré sú povinné zabezpečiť vypracovanie strategických hlukových máp a akčných plánov,

g)	poskytuje na vyžiadanie Úradu verejného zdravotníctva Slovenskej republiky informácie o plnení úloh akčných plánov,

h)	poskytuje Úradu verejného zdravotníctva Slovenskej republiky údaje potrebné na poskytnutie informácií Európskej komisii.

(2)  Hlavné mesto podľa osobitného predpisu)

a)	dáva vyjadrenia k povoleniu na výrub drevín podľa § 9 ods. 1 písm. l),

b)	vykonáva štátny dozor vo veciach, v ktorých vykonáva štátnu správu v rozsahu ustanovenom týmto štatútom,

c)	vedie celomestskú evidenciu pozemkov vhodných na náhradnú výsadbu,

d)	plní ďalšie úlohy podľa § 59,

e)	môže vydať nariadenie hlavného mesta, ktorým ustanoví podrobnosti o ochrane drevín, ktoré sú súčasťou verejnej zelene.

(3)  Hlavné mesto podľa osobitného predpisu)

a)	podieľa sa na vypracovaní a realizácii programu a integrovaného programu (§ 11 ods. 1),

b)	kontroluje dodržiavanie povinností prevádzkovateľov malých zdrojov (§ 20),

c)	vydáva súhlas na vykonávanie činností uvedených v zozname, ktorý Ministerstvo životného prostredia Slovenskej republiky uverejňuje vo vestníku [§ 22 ods. 1 písm. b)],

d)	vydáva súhlas na vydanie rozhodnutí o povolení stavieb malých zdrojov vrátane ich zmien a na ich užívanie [§ 22 ods. 1 písm. a)],

e)	vydáva súhlas na zmeny používaných palív a surovín, na zmeny technologických zariadení malých zdrojov a na zmeny ich využívania a na ich prevádzku po vykonaných zmenách [§ 22 ods. 1 písm. d)],

f)	ukladá prevádzkovateľom malých zdrojov opatrenia na nápravu (§ 27 ods. 1),

g)	ukladá prevádzkovateľom malých zdrojov pokuty (§ 38),

h)	môže nariadiť obmedzenie alebo zastavenie prevádzky malého zdroja (§ 38 ods. 10),

i)	môže ustanoviť nariadením hlavného mesta zóny s obmedzením prevádzky mobilných zdrojov,
j)	určuje rozsah a požiadavky vedenia prevádzkovej evidencie malých zdrojov,

k)	vydáva súhlas na inštaláciu technologických celkov patriacich do kategórie malých zdrojov, na ich zmeny a na ich prevádzku, ak ich povoľovanie nepodlieha stavebnému konaniu,

l)	nariaďuje zastavenie prevádzky malého zdroja, ak sa prevádzkuje bez súhlasu podľa § 22 ods. 1 písm. h).

(4)  Hlavné mesto podľa osobitného predpisu)

a)	prejednáva priestupky a ukladá pokuty za priestupky podľa § 80 ods. 1 písm. a) až c) a f),

b)	poskytuje držiteľovi odpadu informácie o umiestnení a činnosti zariadení na nakladanie s odpadmi na území hlavného mesta,

c)	je účastníkom konania o udelení súhlasu podľa § 7 ods. 1 písm. a), c) až e), k), m) a n), ak sa zariadenie na zneškodňovanie odpadov alebo zariadenie na zhodnocovanie odpadov nachádza na území hlavného mesta alebo zamýšľa sa umiestniť alebo sa na jeho území dekontaminácia alebo zneškodňovanie použitých polychlórovaných bifenylov alebo kontaminovaných zariadení vykonáva alebo sa zamýšľa vykonávať.

Čl. 69
Pôsobnosti mestskej časti v oblasti ochrany zdravia, životného prostredia 
a odpadového hospodárstva

(1)  Mestská časť je povinná na vyžiadanie poskytnúť hlavnému mestu informácie potrebné na spracovanie hlukových máp a akčných plánov podľa osobitného predpisu.)

(2)  Mestská časť podľa osobitného predpisu)

a)	vykonáva v prvom stupni štátnu správu vo veciach ochrany drevín, 

b)	môže uložiť vlastníkovi (správcovi, nájomcovi) pozemku, na ktorom drevina rastie, vykonať nevyhnutné opatrenia na jej ozdravenie alebo rozhodnúť o jej vyrúbaní podľa § 47 ods. 2,

c)	dáva súhlas podľa § 13 ods. 2 písm. a) a § 47 ods. 3, písomné vyhotovenie súhlasu je povinná doručiť hlavnému mestu,

d)	prijíma oznámenia podľa § 47 ods. 6 a 7,

e)	koná podľa § 47 ods. 7,

f)	vyznačuje dreviny určené na výrub podľa § 47 ods. 8,

g)	v súhlase na výrub drevín ukladá vykonanie primeranej náhradnej výsadby v pomere 1/3 náhradnej výsadby na pozemkoch určených hlavným mestom a 2/3 náhradnej výsadby na pozemkoch určených mestskou časťou podľa vedenej evidencie, vykonanie starostlivosti o ňu alebo zaplatenie finančnej náhrady podľa § 48 ods. 1, 

h)	obstaráva a schvaľuje dokument miestneho územného systému ekologickej stability a dokument starostlivosti o dreviny,

i)	vykonáva štátny dozor vo veciach, v ktorých vykonáva štátnu správu v rozsahu ustanovenom týmto štatútom,

j)	plní ďalšie úlohy podľa § 47 a § 59,

k)	vedie evidenciu pozemkov vhodných na náhradnú výsadbu na území mestskej časti a údaje z nej poskytuje hlavnému mestu; pozemky do evidencie pozemkov vhodných na náhradnú výsadbu zaraďuje mestská časť po dohode s hlavným mestom na podklade ich vymedzenia v územnoplánovacej dokumentácii, respektíve v územnoplánovacom podklade, najmä v územnom generele zelene mestskej časti.

(3)  Mestská časť podľa osobitného predpisu) prejednáva priestupky a ukladá pokuty za priestupky podľa § 80 ods. 1 písm. f) a s).

Čl. 70
Pôsobnosti hlavného mesta v oblasti ochrany pred povodňami

Hlavné mesto podľa osobitného predpisu)

a)	zabezpečuje v súčinnosti s obvodným úradom životného prostredia a Hasičským a záchranným zborom evakuáciu obyvateľstva postihnutého povodňou a zabezpečuje dočasné ubytovanie a stravovanie evakuovaného obyvateľstva, ochranu majetku, návrat evakuovaného obyvateľstva, ako aj nevyhnutnú hygienickú a zdravotnú starostlivosť,

b)	poskytuje v rámci svojich možností pomoc správcom vodných tokov, vlastníkom, správcom alebo užívateľom vodných stavieb a iných objektov na vodných tokoch, ak je ich bezpečnosť ohrozená povodňou, a ak o to požiadajú z dôvodu nedostatku vlastných síl a prostriedkov,

c)	poskytuje v rámci svojich možností pomoc susedným obciam pri výkone povodňových záchranných prác v čase nebezpečenstva povodne a počas povodne, ak im na tieto práce nestačia vlastné sily a prostriedky,

d)	zriaďuje na plnenie úloh na úseku ochrany pred povodňami povodňovú komisiu hlavného mesta, ktorej pôsobnosť je upravená v § 23,

e)	vyhodnocuje následky spôsobené povodňami, opatrenia vykonané na ochranu pred povodňami, náklady vynaložené na výkon záchranných prác a predkladá súhrnnú správu o následkoch povodní, spôsobených škodách a o nákladoch na výkon záchranných prác obvodnému úradu životného prostredia.

Čl. 71
Pôsobnosti mestskej časti v oblasti ochrany pred povodňami a vodného hospodárstva

(1)  Mestská časť podľa osobitného predpisu)

a)	nariadením mestskej časti môže uložiť povinnosť právnickým osobám a fyzickým osobám -podnikateľom, ktorých objekty môžu byť postihnuté povodňou vypracovať povodňové plány,

b)	vyhlasuje a odvoláva (starosta) na návrh správcu vodného toku alebo z vlastného podnetu stav pohotovosti a stav ohrozenia,

c)	zabezpečuje hlásnu a varovnú povodňovú službu v mieste nebezpečenstva povodne,

d)	môže zriaďovať hliadkovú službu v čase stavu ohrozenia,

e)	spracúva a zostavuje povodňový plán záchranných prác mestskej časti a predkladá ho na schválenie okresnému riaditeľstvu Hasičského a záchranného zboru,

f)	zabezpečuje v rámci svojich možností pracovné sily a vecné prostriedky na ochranu pred povodňami a vyhotovuje ich súpis; zabezpečuje riadne uskladnenie a udržiavanie vecných prostriedkov,
g)	zabezpečuje v rámci svojich možností vybavenie miestneho hasičského zboru potrebnými prostriedkami a výstrojom na výkon povodňových záchranných prác,

h)	dohliada, aby vlastníci, správcovia a užívatelia vodných stavieb a iných objektov na území mestskej časti, ktoré môžu byť ohrozené povodňou, vykonali opatrenia na ochranu pred povodňami podľa povodňových plánov,

i)	organizuje a zabezpečuje na podnet správcu vodného toku hlásnu a varovnú povodňovú službu, varuje občanov v mestskej časti pred nebezpečenstvom povodne, najmä miestnym rozhlasom alebo inými zvukovými signálmi, upozorňuje naň susedné nižšie ležiace obce a mestské časti a nebezpečenstvo povodne bezodkladne ohlási obvodnému úradu a správcom vodných tokov,

j)	vykonáva hliadkovú službu na svojom území, ak ju nie je schopná samostatne vykonávať, spolupracuje so správcom vodného toku a Hasičským a záchranným zborom pri jej organizácii,

k)	vyhlasuje a odvoláva stav pohotovosti a stav ohrozenia na území mestskej časti,

l)	vyžaduje pomoc Hasičského a záchranného zboru a ďalších záchranných zložiek,

m)	organizuje a riadi v súčinnosti s obvodným úradom životného prostredia a Hasičským a záchranným zborom vykonávanie povodňových záchranných prác v čase nebezpečenstva povodne a počas povodne v územnom obvode mestskej časti,

n)	ukladá povinnosť právnickej osobe, fyzickej osobe - podnikateľovi alebo fyzickej osobe poskytnúť vecné plnenie podľa § 38 ods. 1 písm. a) a b) na zvládnutie úloh pri ochrane pred povodňami,

o)	zabezpečuje v súčinnosti s obvodným úradom životného prostredia a Hasičským a záchranným zborom evakuáciu obyvateľstva postihnutého povodňou a zabezpečuje dočasné ubytovanie a stravovanie evakuovaného obyvateľstva, ochranu majetku, návrat evakuovaného obyvateľstva, ako aj nevyhnutnú hygienickú a zdravotnú starostlivosť,

p)	zabezpečuje v súčinnosti s obvodným úradom životného prostredia a Hasičským a záchranným zborom ubytovanie a stravovanie osôb, ktoré sa zúčastňujú povodňových zabezpečovacích prác a povodňových záchranných prác,

q)	poskytuje v rámci svojich možností pomoc správcom vodných tokov, vlastníkom, správcom alebo užívateľom vodných stavieb a iných objektov na vodných tokoch, ak je ich bezpečnosť ohrozená povodňou a ak o to požiadajú z dôvodu nedostatku vlastných síl a prostriedkov,

r)	poskytuje v rámci svojich možností pomoc susedným obciam a mestských častiam pri výkone povodňových záchranných prác v čase nebezpečenstva povodne a počas povodne, ak im na tieto práce nestačia vlastné sily a prostriedky,

s)	poskytuje v rámci svojich možností pomoc správcovi vodného toku pri výkone preventívnych technických opatrení zameraných na zlepšenie odtokových pomerov v mestskej časti, najmä pri odstraňovaní prekážok na vodných tokoch a v ich blízkosti a pri uvoľňovaní zápch a zátarás na vodných tokoch,

t)	zúčastňuje sa povodňových prehliadok na vodných tokoch pretekajúcich cez územie mestskej časti,

u)	informuje bezodkladne obvodnú povodňovú komisiu o vzniku povodňovej situácie,

v)	zriaďuje na plnenie úloh na úseku ochrany pred povodňami povodňovú komisiu mestskej časti, ktorej pôsobnosť je upravená v § 23,

w)	prejednáva priestupky na úseku ochrany pred povodňami uvedené v § 43 ods. 1, za ktoré môže uložiť pokutu od 500 Sk do 50 000 Sk, výnos pokút je príjmom rozpočtu mestskej časti,

x)	vyhodnocuje následky spôsobené povodňami, opatrenia vykonané na ochranu pred povodňami, náklady vynaložené na výkon záchranných prác a predkladá súhrnnú správu o následkoch povodní, spôsobených škodách a o nákladoch na výkon záchranných prác obvodnému úradu životného prostredia,

y)	vypracováva a aktualizuje povodňové plány zabezpečovacích prác z pozície mestskej časti ako správcu drobného vodného toku,

z)	predkladá ako správca drobných vodných tokov plány povodňových zabezpečovacích prác správcovi vodohospodársky významných vodných tokov v rámci povodia, do ktorého drobný vodný tok patrí.

(2)  Mestská časť podľa osobitného predpisu)

a)	odovzdáva prijaté hlásenie podľa § 41 ods. 2 o mimoriadnom zhoršení kvality vôd neodkladne Slovenskej inšpekcii životného prostredia,

b)	vykonáva správu drobných vodných tokov, pokiaľ štátna organizácia, na ktorú bola prevedená správa podľa § 51 ods. 1, prenechá mestskej časti do nájmu alebo výpožičky drobný vodný tok alebo jeho ucelený úsek, ktorý sa nachádza na jej území,

c)	je orgánom štátnej vodnej správy,

d)	rozhoduje vo veciach povolenia na odber povrchových vôd a podzemných vôd a ich iné užívanie na potreby jednotlivých občanov (domácností), uskutočnenie, zmenu a odstránenie vodných stavieb, ktoré súvisia s týmto odberom (§ 21 ods. 1 písm. a) a b) a § 26),

e)	rozhoduje vo veciach, v ktorých je príslušná povoľovať vodnú stavbu, ako aj v ostatných vodohospodárskych veciach týkajúcich sa tejto vodnej stavby,

f)	rozhoduje vo veciach pochybností o určenie hranice pobrežného pozemku pri drobných vodných tokoch (§ 50 ods. 5),

g)	rozhoduje vo veciach uloženia opatrení na odstránenie škodlivého stavu pri poškodení verejnej kanalizácie alebo verejného vodovodu, prípadne pri ohrození ich prevádzky, ak tieto opatrenia nevyžadujú povolenie (§ 55 ods. 3),

h)	dáva vyjadrenie podľa § 28 k vodnej stavbe v prípadoch, v ktorých je príslušná vydať povolenie a vyjadrenie k stavbe rodinného domu, k stavbe na individuálnu rekreáciu a na domové žumpy,

i)	vedie evidenciu o vodách (§ 29),

j)	vykonáva štátny vodoochranný dozor v rámci svojej pôsobnosti a ukladá opatrenia na odstránenie zistených nedostatkov (§ 66 ods. 1),

k)	prejednáva priestupky na úseku ochrany vôd, vodných tokov a vodných stavieb [§ 77 ods. 3 písm. a)],

l)	môže nariadením mestskej časti upraviť, obmedziť, prípadne zakázať všeobecné užívanie povrchových vôd na drobných vodných tokoch a iných vodných útvaroch (§ 18 ods. 5),

m)	môže nariadením mestskej časti určiť inundačné územie pri drobných vodných tokoch (§ 46 ods. 1).

Čl. 72
Pôsobnosti mestskej časti v oblasti vnútornej správy

Mestská časť prijíma oznámenie zvolávateľa zhromaždenia o konaní zhromaždenia a vykonáva pôsobnosti obce podľa osobitného predpisu.)

Čl. 73
Pôsobnosti hlavného mesta v oblasti pozemných komunikácií

Hlavné mesto podľa osobitného predpisu)

a)	určuje použitie dopravných značiek a dopravných zariadení na miestnych komunikáciách I. až IV. triedy a účelových komunikáciách, povoľuje vyhradené parkoviská na miestnych komunikáciách I. a II. triedy, na chodníkoch prejazdných úsekov ciest I. až III. triedy a na pozemkoch vo vlastníctve hlavného mesta, pokiaľ tieto pozemky neboli zverené do správy mestskej časti, 

b)	vykonáva pôsobnosť špeciálneho stavebného úradu pre miestne komunikácie I. a II. triedy, 

c)	rozhoduje o pripájaní pozemných komunikácií na miestne komunikácie I. a II. triedy, zriaďovaní vjazdov z miestnych komunikácií I. a II. triedy na susedné nehnuteľnosti, o ich úpravách alebo ich zrušení, 

d)	vydáva záväzné stanovisko k pripojeniu pozemných komunikácií na miestne komunikácie I. a II. triedy a zriaďovaniu vjazdov z miestnych komunikácií I. a II. triedy na susednú nehnuteľnosť v rámci územného konania,

e)	vykonáva štátny odborný dozor nad miestnymi komunikáciami I. a II. triedy, 

f)	vykonáva správu prejazdných úsekov ciest vo vlastníctve hlavného mesta a miestnych komunikácií I. a II. triedy vo vlastníctve hlavného mesta, 

g)	vedie technickú evidenciu o miestnych komunikáciách I. a II. triedy, 

h)	pre miestne komunikácie I. a II. triedy a prejazdné úseky ciest I. až III. triedy v jeho vlastníctve zabezpečuje informačný systém ako súčasť jednotného informačného systému o diaľniciach a cestách a stave ich zjazdnosti, 

i)	pre miestne komunikácie I. a II. triedy a prejazdné úseky ciest I. až III. triedy v jeho vlastníctve zabezpečuje technickú evidenciu ciest a miestnych komunikácií I. a II. triedy v súlade s ústrednou technickou evidenciou diaľnic, ciest a miestnych komunikácií, 

j)	pre miestne komunikácie I. a II. triedy a prejazdné úseky ciest I. až III. triedy v jeho vlastníctve zabezpečuje regionálnu banku dát v súlade s centrálnou bankou dát diaľnic a ciest, 

k)	bezplatne poskytuje údaje z technickej evidencie miestnych komunikácií I. a II. triedy Ministerstvu dopravy, pôšt a telekomunikácií Slovenskej republiky, 

l)	zabezpečuje stavebnotechnické vybavenie prejazdných úsekov ciest I. až III. triedy a miestnych komunikácií I. a II. triedy vo vlastníctve hlavného mesta podľa potrieb cestnej dopravy a obrany štátu, 

m)	rozhoduje o zaraďovaní pozemných komunikácií do siete miestnych komunikácií (I. až IV. triedy), o ich vyraďovaní a ich pretrieďovaní, 
n)	rozhoduje o uzávierke miestnych komunikácií I. a II. triedy, obchádzke a odklone, 

o)	povoľuje zvláštne užívanie miestnej komunikácie I. a II. triedy a chodníkov pri prejazdných úsekoch ciest I. až III. triedy, 

p)	zabezpečuje zjazdnosť a schodnosť miestnych komunikácií I. a II. triedy a prejazdných úsekov ciest I. až III. triedy, 

q)	ukladá nevyhnutné opatrenia na odvrátenie ohrozenia miestnej komunikácie I. a II. triedy,

r)	povoľuje výnimky zo zákazu činnosti v ochranných pásmach miestnych komunikácií I. a II. triedy, 

s)	určuje šírku pomocných cestných pozemkov pri miestnych komunikáciách I. a II. triedy, 

t)	rozhoduje o umiestňovaní a druhovom zložení cestnej zelene a o výrube jej drevín na cestných pomocných pozemkoch, prípadne na iných vhodných pozemkoch tvoriacich súčasť miestnych komunikácií I. a II. triedy (svahy násypov, odpočívadlá a podobne),

u)	povoľuje výnimky na nové úrovňové kríženie miestnych komunikácií I. a II. triedy so železnicami, 

v)	povoľuje zriaďovanie telekomunikačných podzemných vedení a zariadenia na rozvod tepla a vykurovacích plynov v telese miestnych komunikácií I. a II. triedy, 

w)	udeľuje súhlas na spôsob umiestnenia vedenia na miestnych komunikáciách I. a II. triedy alebo v ich telese, na vykonanie plánovaných opráv a údržby vedení, ako aj na ich odstránenie, 

x)	povoľuje umiestnenie potrubného vedenia na moste miestnych komunikácií I. a II. triedy, 

y)	povoľuje umiestnenie iného vedenia v tuneli a v jeho konštrukcii, ktorý je súčasťou miestnej komunikácie I. a II. triedy, okrem elektrického vedenia, produktovodov a potrubného vedenia s horľavými látkami, 

z)	povoľuje výnimky zo zákazu umiestňovať na vozovke a krajniciach miestnych komunikácií I. a II. triedy predmety tvoriace pevnú prekážku, 

za)	ukladá pokuty podľa § 22a v rozsahu svojej pôsobnosti,

zb)	prejednáva priestupky podľa § 22c v rozsahu svojej pôsobnosti.

Čl. 74
Pôsobnosti mestskej časti v oblasti pozemných komunikácií

Mestská časť podľa osobitného predpisu137)

a)	povoľuje vyhradené parkoviská na miestnych komunikáciách III. a IV. triedy a na pozemkoch v jej vlastníctve,

b)	vykonáva pôsobnosť špeciálneho stavebného úradu pre miestne komunikácie III. a IV. triedy a účelové komunikácie,

c)	rozhoduje o pripájaní pozemných komunikácií na miestne komunikácie III. a IV. triedy, zriaďovaní vjazdov z miestnych komunikácií III. a IV. triedy na susedné nehnuteľnosti, o ich úpravách alebo ich zrušení,

d)	vydáva záväzné stanovisko k pripojeniu pozemných komunikácií na miestne komunikácie III. a IV. triedy a zriaďovaniu vjazdov z miestnych komunikácií III. a IV. triedy na susednú nehnuteľnosť v rámci územného konania,
e)	vykonáva štátny odborný dozor nad miestnymi komunikáciami III. a IV. triedy a účelovými komunikáciami,

f)	vykonáva správu miestnych komunikácií III. a IV. triedy vo vlastníctve hlavného mesta,

g)	vedie o miestnych komunikáciách III. a IV. triedy technickú evidenciu,

h)	pre pozemné komunikácie zverené do správy mestskej časti alebo v jej vlastníctve zabezpečuje informačný systém ako súčasť jednotného informačného systému o diaľniciach a cestách a stave ich zjazdnosti,

i)	pre pozemné komunikácie zverené do správy mestskej časti alebo v jej vlastníctve zabezpečuje technickú evidenciu miestnych komunikácií III. a IV. triedy v súlade s ústrednou technickou evidenciou diaľnic, ciest a miestnych komunikácií,

j)	bezplatne poskytuje údaje z technickej evidencie miestnych komunikácií III. a IV. triedy Ministerstvu dopravy, pôšt a telekomunikácií Slovenskej republiky,

k)	zabezpečuje stavebnotechnické vybavenie miestnych komunikácií III. a IV. triedy vo vlastníctve hlavného mesta podľa potrieb cestnej dopravy a obrany štátu,

l)	rozhoduje o uzávierke miestnych komunikácií III. a IV. triedy, obchádzke a odklone,

m)	povoľuje zvláštne užívanie miestnej komunikácie III. a IV. triedy a účelových komunikácií okrem prepravy nadmieru ťažkých alebo rozmerných predmetov a používania vozidiel, ktorých rozmery alebo hmotnosť presahujú mieru ustanovenú osobitnými predpismi,

n)	ukladá nevyhnutné opatrenia na odvrátenie ohrozenia miestnej komunikácie III. a IV. triedy,

o)	určuje šírku pomocných cestných pozemkov pri miestnych komunikáciách III. triedy,

p)	rozhoduje o umiestňovaní a druhovom zložení cestnej zelene a o výrube jej drevín na cestných pomocných pozemkoch, prípadne na iných vhodných pozemkoch tvoriacich súčasť miestnych komunikácií III. a IV. triedy (svahy násypov, odpočívadlá a podobne),

q)	zabezpečuje zjazdnosť a schodnosť miestnych komunikácií III. a IV. triedy,

r)	povoľuje výnimky na nové úrovňové kríženie miestnych komunikácií III. a IV. triedy a účelových komunikácií so železnicami,

s)	povoľuje zriaďovanie telekomunikačných podzemných vedení a zariadenia na rozvod tepla a vykurovacích plynov v telese miestnych komunikácií III. a IV. triedy,

t)	udeľuje súhlas na spôsob umiestnenia vedenia na miestnych komunikáciách III. a IV. triedy alebo v ich telese, na vykonanie plánovaných opráv a údržby vedení, ako aj na ich odstránenie,

u)	povoľuje umiestnenie potrubného vedenia na moste miestnych komunikácií III. a IV. triedy,

v)	povoľuje umiestnenie iného vedenia v tuneli a v jeho konštrukcii, ktorý je súčasťou miestnej komunikácie III. a IV. triedy, okrem elektrického vedenia, produktovodov a potrubného vedenia s horľavými látkami,

w)	povoľuje výnimky zo zákazu umiestňovať na vozovke a krajniciach miestnych komunikácií III. a IV. triedy predmety tvoriace pevnú prekážku,

x)	ukladá pokuty podľa § 22a v rozsahu svojej pôsobnosti,

y)	prejednáva priestupky podľa § 22c v rozsahu svojej pôsobnosti.

Čl. 75
Pôsobnosti hlavného mesta v oblasti nájmu bytov a nebytových priestorov

(1)  Hlavné mesto je oprávnené podľa osobitného predpisu) prikázať právnickej osobe, ktorá vykonáva právo hospodárenia alebo správy majetku hlavného mesta k nebytovému priestoru vo vlastníctve štátu alebo hlavného mesta vhodnému na prenajatie, aby prenajala nebytový priestor a uzavrela nájomnú zmluvu s určeným nájomcom v prípadoch podľa § 2.

(2)  Hlavné mesto podľa osobitného predpisu)

a)	rozhodne, ak sú pochybnosti o tom, či byt je bytom osobitného určenia, o charaktere bytu; v prípade podľa § 2 ods. 2 písm. a) dáva len svoje vyjadrenie stavebnému úradu,

b)	zabezpečuje bytovú náhradu, ak nájomný pomer skončil výpoveďou prenajímateľa z dôvodov uvedených v § 5 ods. 2 písm. b) až d) a ide o byty vo vlastníctve hlavného mesta nezverené do správy mestskej časti,

c)	dáva povolenie k zlúčeniu služobných bytov a bytov osobitného určenia alebo ich častí, ktoré sú vo vlastníctve štátu alebo hlavného mesta a nie sú zverené do správy mestskej časti,

d)	dáva povolenie k rozdeleniu služobných bytov a bytov osobitného určenia, ktoré sú vo vlastníctve štátu alebo hlavného mesta a nie sú zverené do správy mestskej časti na dva alebo viaceré samostatné byty,

e)	dáva povolenie na dočasné používanie bytu alebo jeho časti, ktorý je vo vlastníctve štátu alebo hlavného mesta a nie je zverený do správy mestskej časti na iné účely ako na bývanie,

f)	ukladá pokuty prenajímateľovi bytu vo vlastníctve hlavného mesta nezvereného do správy mestskej časti alebo vo vlastníctve štátu, ktorý poruší povinnosti ustanovené v § 1 ods. 4, § 2 ods. 3, § 6 ods. 1, § 7 ods. 1 a § 9 ods. 1 tohto zákona, pokuta je príjmom rozpočtu hlavného mesta,

g)	pomáha prenajímateľom pri hľadaní vhodných uchádzačov o byt,

h)	môže ustanoviť nariadením hlavného mesta, že zmluvu o nájme bytu vo vlastníctve hlavného mesta alebo vo vlastníctve inej právnickej osoby s prevažnou majetkovou účasťou hlavného mesta možno uzavrieť predovšetkým s uchádzačom o byt podľa poradia určeného hlavným mestom.

Čl. 76
Pôsobnosti mestskej časti v oblasti nájmu bytov a nebytových priestorov

(1)  Mestská časť vykonáva všetky pôsobnosti podľa osobitného predpisu) okrem povinnosti prenajať nebytový priestor a uzavrieť nájomnú zmluvu s určeným nájomcom podľa § 4.

(2)  Mestská časť vykonáva všetky pôsobnosti podľa osobitného predpisu) okrem oprávnenia prikázať právnickej osobe, ktorá vykonáva právo hospodárenia alebo správy majetku hlavného mesta k nebytovému priestoru vo vlastníctve štátu alebo hlavného mesta vhodnému na prenajatie, aby prenajala nebytový priestor a uzavrela nájomnú zmluvu s určeným nájomcom v prípadoch podľa § 2.

(3)  Mestská časť podľa osobitného predpisu)

a)	zabezpečuje bytovú náhradu, ak nájomný pomer skončil výpoveďou prenajímateľa z dôvodov uvedených v § 5 ods. 2 písm. a) a ide o byty nachádzajúce sa na území mestskej časti a z dôvodov uvedených v § 5 ods. 2 písm. b) až d) a ide o byty vo vlastníctve hlavného mesta zverené do správy mestskej časti,

b)	dáva povolenie k zlúčeniu služobných bytov a bytov osobitného určenia alebo ich častí, ktoré sú vo vlastníctve štátu alebo hlavného mesta a sú zverené do správy mestskej časti,

c)	dáva povolenie k rozdeleniu služobných bytov a bytov osobitného určenia, ktoré sú vo vlastníctve štátu alebo hlavného mesta a sú zverené do správy mestskej časti na dva alebo viaceré samostatné byty,

d)	dáva povolenie na dočasné používanie bytu alebo jeho časti, ktorý je vo vlastníctve štátu alebo hlavného mesta a je zverený do správy mestskej časti na iné účely ako na bývanie,

e)	ukladá pokuty prenajímateľovi bytu vo vlastníctve hlavného mesta zvereného do správy mestskej časti, ktorý poruší povinnosti ustanovené v § 1 ods. 4, § 2 ods. 3, § 6 ods. 1, § 7 ods. 1 a § 9 ods. 1 tohto zákona, pokuta je príjmom rozpočtu mestskej časti.

Čl. 77
Pôsobnosti hlavného mesta v oblasti hospodárskej mobilizácie

Hlavné mesto podľa osobitného predpisu)

a)	uplatňuje požiadavky na nariadenie vykonávania opatrení hospodárskej mobilizácie na obvodnom úrade v sídle kraja,

b)	vykonáva opatrenia hospodárskej mobilizácie podľa § 5 písm. h) a j).

Čl. 78
Pôsobnosti mestskej časti v oblasti hospodárskej mobilizácie

Mestská časť podľa osobitného predpisu)

a)	uplatňuje požiadavky na nariadenie vykonávania opatrení hospodárskej mobilizácie na obvodnom úrade v sídle kraja,

b)	zriaďuje výdajne odberných oprávnení podľa rozhodnutia obvodného úradu v sídle kraja a vytvára materiálne a organizačné podmienky na ich činnosť po vyhlásení mimoriadnych regulačných opatrení,

c)	uplatňuje požiadavky na odberné oprávnenia na obvodnom úrade v sídle kraja,

d)	vykonáva opatrenia hospodárskej mobilizácie podľa § 5 písm. h) a j).

ŠIESTA  ČASŤ
MAJETOK  HLAVNÉHO  MESTA  A  MAJETOK  MESTSKÝCH  ČASTÍ

Čl. 79
Majetok hlavného mesta a mestských častí

(1)  Majetkom hlavného mesta sú veci určené osobitným predpisom,3) veci nadobudnuté podľa osobitných predpisov) a majetkové práva hlavného mesta. Nakladanie a hospodárenie s majetkom hlavného mesta upravuje osobitný predpis.3)
(2)  Majetkom mestskej časti sú veci nadobudnuté vlastnou činnosťou podľa osobitných predpisov145) a majetkové práva mestskej časti. Na nakladanie a hospodárenie s majetkom mestskej časti sa primerane vzťahujú ustanovenia osobitného predpisu.3)

Čl. 80
Hospodárenie s majetkom hlavného mesta

(1)  Orgány hlavného mesta, rozpočtové organizácie a príspevkové organizácie hlavného mesta a mestské časti sú povinné majetok hlavného mesta zveľaďovať, chrániť a zhodnocovať v prospech rozvoja hlavného mesta a jeho obyvateľov, ako aj ochrany a tvorby životného prostredia. Sú povinné najmä

a)	udržiavať a užívať majetok,

b)	chrániť majetok pred poškodením, zničením, stratou alebo zneužitím,

c)	používať všetky právne prostriedky na ochranu majetku vrátane včasného uplatňovania svojich práv alebo oprávnených záujmov pred príslušnými orgánmi,

d)	viesť majetok v účtovníctve podľa osobitného predpisu.)

(2)  Schváleniu mestským zastupiteľstvom podlieha

a)	odplatné nadobúdanie nehnuteľností do vlastníctva hlavného mesta, 

b)	prevody vlastníctva nehnuteľného majetku, to neplatí, ak je hlavné mesto povinné previesť nehnuteľný majetok podľa osobitného predpisu;) ak sa má však prevod uskutočniť na základe výsledku obchodnej verejnej súťaže alebo verejnej dražby, mestské zastupiteľstvo schvaľuje len podmienky súťaže alebo dražby,

c)	prenájom nehnuteľného majetku na dobu dlhšiu ako 10 rokov vrátane každého predĺženia nad túto dobu okrem bytov a hrobových miest; ak sa má nájom uskutočniť na základe výsledkov obchodnej verejnej súťaže, mestské zastupiteľstvo schvaľuje len podmienky súťaže,

d)	prevody vlastníctva hnuteľného majetku v zmluvnej hodnote nad 100 000 Sk,

e)	bezplatný prevod hnuteľného majetku nad hodnotu 20 000 Sk vrátane peňazí s výnimkou obvyklého darovania k životnému jubileu a obdobným príležitostiam a s výnimkou poskytovania jednorázových sociálnych výpomocí občanom,

f)	bezplatné postúpenie pohľadávky nad 10 000 Sk,

g)	prijatie úveru (pôžičky), poskytnutie úveru (pôžičky), prevzatie dlhu, pristúpenie k dlhu a prevzatie záruky, každé nad 10 miliónov Sk,

h)	vklady nehnuteľného majetku do majetku zakladaných alebo existujúcich obchodných spoločností,

i)	vklady iného majetku ako majetku uvedeného v písmene h) v hodnote určenej mestským zastupiteľstvom do majetku zakladaných alebo existujúcich obchodných spoločností,

j)	vydávanie dlhopisov (komunálne obligácie),

k)	aukčný predaj podľa osobitných predpisov,

l)	vzdanie sa práva a odpustenie dlhu nad 5 000 Sk, trvalé alebo dočasné upustenie od vymáhania pohľadávky nad 5 000 Sk,

m)	založenie nehnuteľných vecí vo vlastníctve hlavného mesta nezverených do správy mestskej časti,

n)	odňatie majetku hlavného mesta zvereného do správy rozpočtovým organizáciám a príspevkovým organizáciám hlavného mesta, ak ide o majetok,

1.	ktorý hlavné mesto potrebuje vo verejnom záujme pre verejnoprospešné stavby podľa schválenej územnoplánovacej dokumentácie,

2.	ktorým hlavné mesto vytvára podmienky na činnosť orgánov a organizácií uvedených v čl. 2 ods. 2 a 3,

3.	ktorý hlavné mesto potrebuje na plnenie prenesených úloh štátnej správy.

(3)  Schváleniu mestským zastupiteľstvom vo vzťahu k mestským častiam podlieha

a)	zverenie ďalšieho majetku hlavného mesta (čl. 82 ods. 2) do správy mestskej časti,

b)	využitie majetku hlavného mesta zvereného do správy mestským častiam najmä parkov, verejnej zelene, miestnych komunikácií III. a IV. triedy29) a verejných priestranstiev, skladov prostriedkov protichemickej ochrany obyvateľov na iný účel, ako bol zverený,

c)	založenie nehnuteľných vecí vo vlastníctve hlavného mesta zverených do správy mestskej časti.

(4)  Miestne zastupiteľstvo schvaľuje

a)	prevody vlastníctva nehnuteľného majetku zvereného do správy mestskej časti, to neplatí, ak je hlavné mesto povinné previesť nehnuteľný majetok podľa osobitného predpisu,147)

b)	prenájom nehnuteľného majetku zvereného do správy mestskej časti na dobu dlhšiu ako 10 rokov okrem bytov.

(5)  K prevodu vlastníctva podľa odseku 4 písm. a) je potrebný predchádzajúci písomný súhlas primátora, to neplatí, ak je hlavné mesto povinné previesť nehnuteľný majetok podľa osobitného predpisu.147) O súhlas žiada starosta. Žiadosť o súhlas musí obsahovať najmä formu prevodu vlastníctva, cenu a dobu. Primátor písomne oznámi svoj súhlas alebo nesúhlas do jedného mesiaca odo dňa doručenia žiadosti. Primátor môže udeliť plnú moc starostovi na podpísanie zmluvy o prevode vlastníctva.

Čl. 81
Správa majetku hlavného mesta

(1)  Hlavné mesto zveruje časti svojho majetku do správy mestským častiam a môže zveriť svoj majetok do správy rozpočtovým organizáciám a príspevkovým organizáciám hlavného mesta.) Správu majetku hlavného mesta nezvereného mestským častiam alebo rozpočtovým organizáciám a príspevkovým organizáciám hlavného mesta vykonáva hlavné mesto.

(2)  Pod správou zvereného majetku hlavného mesta sa rozumie oprávnenie rozpočtových organizácií a príspevkových organizácií hlavného mesta a mestských častí zverený majetok držať, užívať, brať úžitky a nakladať s ním v súlade s týmto štatútom a osobitnými uzneseniami mestského zastupiteľstva.

(3)  Riaditeľ magistrátu predkladá mestskému zastupiteľstvu každoročne správu o inventarizácii nehnuteľného majetku hlavného mesta, a to do konca prvého štvrťroka nasledujúceho kalendárneho roka.

Čl. 82
Správa majetku hlavného mesta zvereného mestským častiam

(1)  Hlavné mesto zveruje zo svojho majetku do správy mestským častiam

a)	veci, ku ktorým patrilo ku dňu 24. novembra 1990 právo hospodárenia obvodným národným výborom a miestnym národným výborom vrátane vecí užívaných ich zariadeniami,

b)	veci miestneho významu potrebné na plnenie úloh miestnej samosprávy, na rozvoj a zveľaďovanie mestskej časti, najmä historické radnice, kultúrne domy, stavby akcie Z, parky, verejnú zeleň, miestne komunikácie III. a IV. triedy29) a verejné priestranstvá, sklady prostriedkov protichemickej ochrany obyvateľov, a to podľa územného členenia,

c)	veci, ku ktorým patrilo ku dňu 24. novembra 1990 právo hospodárenia

1.	štátnym podnikom, ktorých zakladateľom boli obvodné národné výbory,

2.	rozpočtovým organizáciám, príspevkovým organizáciám a drobným prevádzkárňam, ktorých zriaďovateľom boli obvodné národné výbory a miestne národné výbory.

(2)  Hlavné mesto môže zveriť zo svojho majetku do správy mestským častiam aj iný majetok, než ako je uvedený v odseku 1.

(3)  Ak sa veci uvedené v odseku 1 nachádzajú na území niekoľkých mestských častí, uzavrú dotknuté mestské časti do troch mesiacov od spísania písomného protokolu, podľa čl. 83 ods. 1, dohodu o spravovaní zvereného majetku.

(4)  Ustanovenia odseku 1 až 3 sa nepoužijú v prípade majetku, ktorý prevažne alebo celkom slúži celomestským potrebám alebo na zabezpečenie plnenia funkcií hlavného mesta, a to najmä všetky nehnuteľnosti, v ktorých sú umiestnené podniky, organizácie a zariadenia založené alebo zriadené hlavným mestom vrátane ich prevádzok, ďalej nehnuteľnosti, ktoré môžu slúžiť na umiestnenie orgánov a organizácií uvedených v čl. 2 ods. 2 a 3.

(5)  So zvereným majetkom sa mestským častiam zverujú i súvisiace majetkové práva a na mestské časti prechádzajú do výšky zvereného majetku všetky súvisiace záväzky. 

(6)  Pri zverení majetku hlavného mesta do správy mestskej časti sa zveruje mestskej časti aj vykonávanie práv a povinností hlavného mesta ako zakladateľa, prípadne zriaďovateľa voči podnikom, rozpočtovým organizáciám, príspevkovým organizáciám, drobným prevádzkárňam a zariadeniam, ku ktorým patrilo ku dňu 24. novembra 1990 právo hospodárenia obvodným národným výborom a miestnym národným výborom.

(7)  Mestská časť môže veci zverené jej do správy a súvisiace práva a záväzky zveriť do správy rozpočtovým organizáciám alebo príspevkovým organizáciám, ktoré zriadila. Ustanovenie čl. 83 ods. 1 platí obdobne.

Čl. 83
Spôsob zverenia majetku hlavného mesta mestským častiam

(1)  O zverení majetku do správy mestskej časti a s ním súvisiacich majetkových práv a záväzkov sú povinné hlavné mesto a mestská časť vyhotoviť písomné protokoly.

(2)  Zverenie majetku hlavného mesta do správy mestskej časti sa uskutoční bezplatne protokolom o zverení majetku, ktorý musí obsahovať

a)	určenie zvereného majetku hlavného mesta,
b)	určenie dňa zverenia majetku do správy.

(3) V protokole o zverení majetku sa ďalej uvedie

a)	hodnota zvereného majetku podľa údajov účtovnej evidencie,

b)	práva a záväzky súvisiace so zvereným majetkom,

c)	spôsob usporiadania schodkov hospodárenia so zvereným majetkom.

Čl. 84
Podmienky odňatia majetku hlavného mesta mestským častiam

(1)  Hlavné mesto môže odňať majetok zverený do správy mestskej časti, ak ide o majetok,

a)	ktorý potrebuje vo verejnom záujme na verejnoprospešné stavby podľa schválenej územnoplánovacej dokumentácie,

b)	ktorým vytvára podmienky na činnosť orgánov a organizácií uvedených v čl. 2 ods. 2 a 3,

c)	ktorý potrebuje na plnenie prenesených úloh štátnej správy,

d)	ktorý potrebuje pre plnenie samosprávnych funkcií celomestského charakteru uvedených v čl. 28 písm. e), f), h) a n),

e)	ktorý prevažne alebo celkom slúži celomestským potrebám alebo na zabezpečenie plnenia funkcií hlavného mesta, a to najmä všetky nehnuteľnosti, v ktorých sú umiestnené rozpočtové organizácie a príspevkové organizácie hlavného mesta a zariadenia zriadené hlavným mestom vrátane ich prevádzok.

(2)  Na zabezpečenie úloh hlavného mesta uvedených v odseku 1 môže primátor požiadať starostu o vrátenie majetku zvereného do správy mestskej časti, ak hlavné mesto

a)	nemá vhodný nezverený majetok alebo vhodný zverený majetok do správy rozpočtovým organizáciám alebo príspevkovým organizáciám hlavného mesta, ktorý by im mohlo odňať, 

b)	uhradí mestskej časti zostatkovú hodnotu preukázaných nákladov, ktoré vložila na zveľadenie vráteného majetku odo dňa jeho zverenia do správy, a to do dvoch mesiacov odo dňa jeho vrátenia.

(3)  Ak starosta neoznámi primátorovi do dvoch mesiacov odo dňa doručenia žiadosti stanovisko miestneho zastupiteľstva, má sa za to, že miestne zastupiteľstvo s vrátením zvereného majetku súhlasí.

(4)  Ak miestne zastupiteľstvo mestskej časti nesúhlasí s vrátením zvereného majetku, môže sa mestské zastupiteľstvo trojpätinovou väčšinou prítomných poslancov uzniesť, že zverený majetok sa mestskej časti odníma.

(5)  Na spôsob odňatia majetku zvereného do správy mestskej časti sa primerane vzťahuje čl. 83. Protokol vyhotoví mestská časť, ktorej sa majetok odníma.

Čl. 85
Zverenie majetku hlavného mesta organizáciám hlavného mesta

Zverenie majetku rozpočtovým organizáciám a príspevkovým organizáciám hlavného mesta, nakladanie s majetkom a majetkovými právami rozpočtovej organizácie a príspevkovej organizácie hlavného mesta a podmienky odňatia majetku hlavného mesta zvereného do správy rozpočtovej organizácie a príspevkovej organizácie hlavného mesta upravujú zásady hospodárenia hlavného mesta Slovenskej republiky Bratislavy.

SIEDMA  ČASŤ
ROZPOČET

Čl. 86
Rozpočet hlavného mesta a mestských častí

Rozpočet hlavného mesta a rozpočet mestských častí, rozpočtový proces, rozpočtové provizórium, pravidlá rozpočtového hospodárenia, vytváranie peňažných fondov, zostavovanie a schvaľovanie záverečného účtu hlavného mesta a záverečného účtu mestských častí, finančné vzťahy medzi štátnym rozpočtom a rozpočtom hlavného mesta, finančné vzťahy medzi rozpočtom hlavného mesta a rozpočtami vyšších územných celkov, ako aj finančné vzťahy rozpočtu hlavného mesta k iným právnickým osobám a fyzickým osobám a porušenie finančnej disciplíny upravujú osobitné predpisy.) 

Čl. 87
Príjmy rozpočtu hlavného mesta

Príjmy rozpočtu hlavného mesta sú

a)	výnosy miestnych daní a celomestského miestneho poplatku podľa osobitného predpisu,8) ktorých správu vykonáva podľa tohto štatútu,

b)	správne poplatky) za úkony a konania hlavného mesta, ktoré podľa tohto štatútu patria do jeho pôsobnosti,
c)	výnosy pokút uložených hlavným mestom,

d)	nedaňové príjmy z vlastníctva a z prevodu vlastníctva majetku hlavného mesta a z činnosti hlavného mesta a jeho rozpočtových organizácií podľa osobitných predpisov,

e)	výnosy z finančných prostriedkov hlavného mesta,

f)	sankcie za porušenie finančnej disciplíny uložené hlavným mestom,

g)	dary a výnosy dobrovoľných zbierok v prospech hlavného mesta,

h)	podiely na daniach v správe štátu podľa osobitného predpisu,)

i)	dotácie zo štátneho rozpočtu na úhradu nákladov preneseného výkonu štátnej správy v súlade so zákonom o štátnom rozpočte na príslušný rozpočtový rok a dotácie zo štátnych fondov,

j)	ďalšie dotácie zo štátneho rozpočtu v súlade so zákonom o štátnom rozpočte na príslušný rozpočtový rok,

k)	účelové dotácie z rozpočtu vyššieho územného celku alebo z rozpočtu inej obce na realizáciu zmlúv podľa osobitných predpisov,)

l)	prostriedky z Európskej únie a iné prostriedky zo zahraničia poskytnuté na konkrétny účel,

m)	iné príjmy ustanovené osobitnými predpismi a týmto štatútom.

Čl. 88
Výdavky rozpočtu hlavného mesta

Z rozpočtu hlavného mesta sa uhrádzajú 

a)	záväzky hlavného mesta vyplývajúce z plnenia povinností ustanovených osobitnými predpismi,

b)	výdavky na výkon samosprávnych pôsobností hlavného mesta podľa osobitných predpisov a na činnosť rozpočtových organizácií a príspevkových organizácií zriadených hlavným mestom,

c)	výdavky na úhradu nákladov preneseného výkonu štátnej správy podľa osobitných predpisov,

d)	výdavky spojené so správou, údržbou a zhodnocovaním majetku hlavného mesta a majetku iných osôb, ktorý hlavné mesto užíva na plnenie úloh podľa osobitných predpisov,

e)	záväzky vzniknuté zo spolupráce s mestskou časťou, s inou obcou alebo s vyšším územným celkom, prípadne s ďalšími osobami na zabezpečenie úloh vyplývajúcich z pôsobnosti hlavného mesta vrátane záväzkov vzniknutých zo spoločnej činnosti,

f)	výdavky vyplývajúce z medzinárodnej spolupráce hlavného mesta,

g)	úroky z prijatých úverov, pôžičiek a návratných finančných výpomocí,

h)	výdavky súvisiace s emisiou cenných papierov vydaných hlavným mestom a na výdavky na úhradu výnosov z nich,

i)	iné výdavky ustanovené osobitnými predpismi a týmto štatútom.

Čl. 89
Príjmy rozpočtu mestskej časti

Príjmy rozpočtu mestskej časti sú

a)	výnosy miestnych daní podľa osobitného predpisu,8) ktorých správu vykonáva podľa tohto štatútu,

b)	správne poplatky150) za úkony a konania mestskej časti, ktoré podľa tohto štatútu patria do jej pôsobnosti,

c)	výnosy pokút uložených mestskou časťou,

d)	nedaňové príjmy z vlastníctva a z prevodu vlastníctva majetku mestskej časti a majetku hlavného mesta zvereného do správy mestskej časti a z činnosti mestskej časti a jej rozpočtových organizácií podľa osobitných predpisov,

e)	výnosy z finančných prostriedkov mestskej časti,

f)	sankcie za porušenie finančnej disciplíny uložené mestskou časťou,

g)	dary a výnosy dobrovoľných zbierok v prospech mestskej časti,

h)	podiely na daniach v správe štátu podľa tohto štatútu,

i)	dotácie z rozpočtu hlavného mesta pridelené zo štátneho rozpočtu na úhradu nákladov preneseného výkonu štátnej správy v súlade s týmto štatútom a dotácie zo štátnych fondov,

j)	účelové dotácie z rozpočtu hlavného mesta, vyššieho územného celku alebo z rozpočtu inej obce na realizáciu zmlúv podľa osobitných predpisov,152)

k)	prostriedky z Európskej únie a iné prostriedky zo zahraničia poskytnuté na konkrétny účel,

l)	iné príjmy ustanovené osobitnými predpismi a týmto štatútom.

Čl. 90
Výdavky rozpočtu mestskej časti

Z rozpočtu mestskej časti sa uhrádzajú 

a)	záväzky mestskej časti vyplývajúce z plnenia povinností ustanovených osobitnými predpismi a týmto štatútom,

b)	výdavky na výkon samosprávnych pôsobností mestskej časti podľa osobitných predpisov a tohto štatútu a na činnosť rozpočtových organizácií a príspevkových organizácií zriadených mestskou časťou,

c)	výdavky na úhradu nákladov preneseného výkonu štátnej správy podľa osobitných predpisov a tohto štatútu,

d)	výdavky spojené so správou, údržbou a zhodnocovaním majetku mestskej časti, majetku hlavného mesta zvereného do správy mestskej časti a majetku iných osôb, ktorý mestská časť užíva na plnenie úloh podľa osobitných predpisov a tohto štatútu,

e)	záväzky vzniknuté zo spolupráce s hlavným mestom, s inou obcou alebo s vyšším územným celkom, prípadne s ďalšími osobami na zabezpečenie úloh vyplývajúcich z pôsobnosti mestskej časti vrátane záväzkov vzniknutých zo spoločnej činnosti,

f)	výdavky vyplývajúce z medzinárodnej spolupráce mestskej časti,

g)	úroky z prijatých úverov, pôžičiek a návratných finančných výpomocí,

h)	výdavky súvisiace s emisiou cenných papierov vydaných mestskou časťou a na výdavky na úhradu výnosov z nich,

i)	iné výdavky ustanovené osobitnými predpismi a týmto štatútom.

Čl. 91
Rozpočtové určenie príjmov hlavného mesta a mestských častí

(1)  Deľba príjmov rozpočtu hlavného mesta a rozpočtu mestských častí sa ustanovuje takto:

a)	podiel na výnose dane z príjmov fyzických osôb v pomere 70 % pre hlavné mesto a 30 % pre mestské časti a výnos dane z nehnuteľností v pomere 50 % pre hlavné mesto a 50 % pre mestské časti; príjem mestským častiam rozdelí hlavné mesto pomerne podľa percentuálnych podielov uvedených v prílohe č. 1 tohto štatútu,

b)	výnos z predaja nehnuteľného majetku hlavného mesta zvereného do správy mestskej časti, okrem výnosu z predaja bytov zverených do správy mestskej časti, ktorý je príjmom fondu rozvoja bývania mestských častí, v pomere 55 % pre hlavné mesto a 45 % pre mestské časti Staré Mesto, Nové Mesto, Petržalka a Ružinov a v pomere 45 % pre hlavné mesto a 55 % pre ostatné mestské časti,

c)	výnos z miestneho poplatku za komunálne odpady a drobné stavebné odpady každoročne rozdelí mestské zastupiteľstvo pri schvaľovaní rozpočtu na bežný rok; podiel pre jednotlivé mestské časti sa určí podľa počtu obyvateľov mestskej časti k 1. januáru predchádzajúceho rozpočtového roka.

(2)  Podiel na výnose z finančných náhrad do výšky spoločenskej hodnoty dreviny, ktorá bola vyrúbaná so súhlasom alebo vyrúbaná bez súhlasu a nebolo za ňu možné uskutočniť primeranú náhradnú výsadbu, ukladaných podľa osobitného predpisu) sa delí v pomere 35 % pre hlavné mesto a 65 % pre mestskú časť.

ÔSMA  ČASŤ
SYMBOLY  HLAVNÉHO  MESTA  A  ICH  POUŽÍVANIE

Čl. 92
Symboly hlavného mesta

(1)  Symbolmi hlavného mesta sú:

a)	erb Bratislavy,

b)	zástava Bratislavy,

c)	pečať Bratislavy.

(2)  Podrobné farebné vyobrazenie symbolov hlavného mesta je uvedené v prílohách č. 2a, č. 2b a č. 2c.

(3)  Za dôstojné zaobchádzanie so symbolmi hlavného mesta a za ich ochranu zodpovedá ten, kto ich použil. Zakázané je používanie symbolov hlavného mesta, ktoré by bolo nevhodné, neprimerané alebo ktorým by sa prejavovala neúcta k týmto symbolom.

Čl. 93
Erb Bratislavy

(1)  Erb Bratislavy tvorí v červenom neskorogotickom štíte strieborné trojvežové opevnenie s bránou, na červených strechách veží sú po dve zlaté gule so zlatými hrotmi a v bráne zlaté do polovice vytiahnuté mreže.

(2)  Erb Bratislavy sa používa:

a)	na pečatidle hlavného mesta,

b)	na insígniách primátora,

c)	na plakete ceny hlavného mesta,

d)	v zasadacích a rokovacích miestnostiach orgánov hlavného mesta a mestských častí,

e)	na budovách, v ktorých majú sídlo primátor, starosta, magistrát, miestny úrad a mestská polícia; môže sa použiť na budovách, v ktorých sídlia právnické osoby, ktorých zriaďovateľom je hlavné mesto,

f)	na označenie územia hlavného mesta,

g)	na preukazoch poslancov mestského zastupiteľstva a zamestnancov hlavného mesta, 

h)	na rovnošatách príslušníkov mestskej polície,

i)	na označenie motorových vozidiel mestskej polície a mestskej verejnej dopravy.

(3)  Erb Bratislavy na listinách a úradných pečiatkach používajú

a)	primátor,
b)	mestské zastupiteľstvo a orgány mestského zastupiteľstva.

(4)  Listiny a úradné pečiatky s erbom Bratislavy sa používajú len vtedy, ak listina obsahuje nariadenie, uznesenie alebo rozhodnutie orgánov hlavného mesta, alebo orgánov mestského zastupiteľstva; nepoužívajú sa v bežnom korešpondenčnom styku a pri výkone prenesenej štátnej správy.

(5)  Za erb Bratislavy sa považuje aj jeho jednofarebné vyhotovenie, ak zodpovedá vyobrazeniu erbu Bratislavy uvedenému v prílohe č. 3.

(6)  Erb Bratislavy môžu iné právnické osoby a fyzické osoby použiť len po predchádzajúcom písomnom súhlase primátora.

Čl. 94
Zástava Bratislavy

(1)  Zástavu Bratislavy tvoria dva vodorovné pruhy, horný biely a spodný červený rovnakej šírky. Jej rozmery sú 2 : 3 a je ukončená lastovičím chvostom (zástrihom) siahajúcim do jednej tretiny jej dĺžky.

(2)  Zástavu Bratislavy používajú orgány uvedené v čl. 93 ods. 3 a orgány mestských častí pri slávnostných a oficiálnych príležitostiach celomestského charakteru alebo miestneho významu, a to vyvesením na budovách, v ktorých sídlia. Pri slávnostných príležitostiach ju môžu použiť aj na výzdobu siení na slávnostné zhromaždenie.

(3)  Výzvu na použitie zástavy Bratislavy vydáva magistrát, ak ide o slávnostnú alebo oficiálnu príležitosť celomestského charakteru alebo miestny úrad, ak ide o slávnostnú alebo oficiálnu príležitosť v mestskej časti. Magistrát a miestny úrad určujú i dobu trvania výzdoby.

(4)  Ak sa pri výzdobe používa zástava Bratislavy a zástava mestskej časti, sú umiestnené v rovnakej výške vedľa seba, pričom sa zástava Bratislavy z čelného pohľadu umiestňuje vľavo.

(5)  Ak sa pri výzdobe používa štátna vlajka (zástava) Slovenskej republiky a zástava Bratislavy, sú umiestnené v rovnakej výške vedľa seba, pričom sa štátna vlajka (zástava) Slovenskej republiky z čelného pohľadu umiestňuje vľavo.

(6)  Ak sa pri výzdobe používajú štátna vlajka (zástava) cudzieho štátu, štátna vlajka (zástava) Slovenskej republiky a zástava Bratislavy, sú umiestnené v rovnakej výške vedľa seba, pričom sa štátna vlajka (zástava) Slovenskej republiky umiestňuje uprostred, štátna vlajka (zástava) cudzieho štátu sa z čelného pohľadu umiestňuje vľavo a zástava Bratislavy sa umiestňuje vpravo od štátnej vlajky (zástavy) Slovenskej republiky.

(7)  Pri používaní a vyvesovaní zástavy Bratislavy sa musia dodržiavať tieto pravidlá:

a)	pri vodorovnom umiestnení je biela farba vždy hore,

b)	pri zvislom umiestnení je biela farba vždy vľavo z čelného pohľadu,

c)	zástava Bratislavy sa umiestňuje na verejnom priestranstve aj v krytom objekte vždy v predsedníctve; stožiar pre zástavu Bratislavy sa na verejnom priestranstve umiestňuje vpravo od rečníckeho pultu pri pohľade od tohto pultu,

d)	na zástave Bratislavy nesmie byť žiaden text, vyobrazenie, obraz, znak alebo odznak, kytica, smútočný závoj a podobne,

e)	na stožiari (žrdi) okrem zástavy Bratislavy nesmie byť upevnená žiadna iná zástava,

f)	zástava Bratislavy sa nesmie použiť v poškodenom alebo znečistenom stave.

Čl. 95
Pečať Bratislavy

(1)  Pečať Bratislavy tvorí erb Bratislavy s kruhopisom „PEČAŤ MESTA BRATISLAVY“ v slovenskom a latinskom jazyku.

(2)  Pečatidlo pečate Bratislavy uschováva primátor.

(3)  Pečať Bratislavy sa používa

a)	na pečatenie významných listín a dokumentov,

b)	na listine o udelení čestného občianstva, 

c)	na listine o udelení ceny hlavného mesta,

d)	v ďalších prípadoch určených primátorom alebo mestským zastupiteľstvom.

Čl. 96
Symboly mestskej časti

Na používanie symbolov mestskej časti sa vzťahuje osobitný predpis.)

DEVIATA  ČASŤ
ČESTNÉ  OBČIANSTVO,  CENA  HLAVNÉHO  MESTA
A  VEREJNÉ  UZNANIE  ZA  ZÁSLUHY

Čl. 97
Čestné občianstvo

(1)  Osobám, ktoré sa osobitne významným spôsobom zaslúžili o hlavné mesto a jeho obyvateľov alebo o mier a priateľstvo medzi národmi alebo ktoré obohatili ľudské poznanie vynikajúcimi tvorivými výkonmi, môže mestské zastupiteľstvo udeliť čestné občianstvo.

(2)  Čestné občianstvo možno udeliť aj cudzím štátnym príslušníkom.

(3)  O udelení čestného občianstva sa vydáva listina, ktorú podpisuje primátor. Listina sa pečatí pečaťou Bratislavy. Ak je čestné občianstvo udelené cudziemu štátnemu príslušníkovi, listinu možno vyhotoviť aj v niektorom svetovom jazyku.

(4)  Odovzdanie listiny sa vykoná slávnostným spôsobom. Čestný občan hlavného mesta sa pri tejto príležitosti alebo pri svojej prvej návšteve hlavného mesta zapisuje do Zlatej knihy Bratislavy.

(5)  Mestské zastupiteľstvo môže udelené čestné občianstvo odňať, ak zo závažných dôvodov čestný občan tejto pocty nie je hodný.

(6)  Návrhy na udelenie čestného občianstva a jeho odňatie posudzuje osobitná komisia, ktorú zriaďuje mestské zastupiteľstvo.

Čl. 98
Cena hlavného mesta

(1)  Vynikajúce tvorivé výkony, ktoré obohacujú ľudské poznanie alebo ktoré prispeli významným spôsobom k ďalšiemu rozvoju hlavného mesta, môže mestské zastupiteľstvo odmeniť udelením ceny hlavného mesta.

(2)  Cenu hlavného mesta vyjadruje plaketa zobrazujúca erb Bratislavy a nápis „CENA HLAVNÉHO MESTA SLOVENSKEJ REPUBLIKY BRATISLAVY".
(3)  Cenu hlavného mesta udeľuje mestské zastupiteľstvo na návrh primátora, poslanca mestského zastupiteľstva, mestskej rady, miestnych zastupiteľstiev, komisií mestského zastupiteľstva, občianskych združení,) vedeckých a umeleckých inštitúcií.

(4)  O udelení ceny hlavného mesta sa vydáva listina, ktorú podpisuje primátor a je opatrená odtlačkom pečatidla Bratislavy. Ak je cena hlavného mesta udelená cudziemu štátnemu príslušníkovi, listinu možno vyhotoviť aj v niektorom svetovom jazyku.

(5)  Odovzdanie ceny hlavného mesta sa vykoná slávnostným spôsobom.

(6)  Návrhy na udelenie ceny hlavného mesta posudzuje osobitná komisia, ktorú zriaďuje mestské zastupiteľstvo.

(7)  Bližšie podmienky udeľovania ceny hlavného mesta upravuje jej štatút, ktorý schvaľuje mestské zastupiteľstvo.

Čl. 99
Verejné uznanie za zásluhy

(1)  Primátor alebo starosta môže významnú činnosť osôb, ktoré sa zaslúžili o hlavné mesto alebo mestskú časť, oceniť udelením verejného uznania za zásluhy.

(2)  Verejné uznanie za zásluhy udeľuje primátor alebo starosta listinou opatrenou podpisom primátora alebo starostu.

DESIATA  ČASŤ
SPOLOČNÉ  A  ZÁVEREČNÉ  USTANOVENIA

Čl. 100
Nariadenia hlavného mesta

(1)  Hlavné mesto vydáva pre územie hlavného mesta nariadenia na plnenie úloh samosprávy hlavného mesta. Vo veciach, v ktorých hlavné mesto plní úlohy štátnej správy, môže vydávať nariadenie len na základe splnomocnenia zákonom a v jeho medziach.

(2)  Postup pri príprave, schvaľovaní a vyhlasovaní nariadení hlavného mesta upravujú osobitné pravidlá, ktoré schvaľuje mestské zastupiteľstvo.

Čl. 101

(1) Pôsobnosti obce podľa osobitných predpisov, ktoré nie sú upravené v tomto štatúte vykonáva hlavné mesto, pokiaľ osobitný predpis neustanovuje, že ich vykonáva mestská časť.

(2) Ak sa zmení osobitný predpis a pôsobnosti obce zostávajú nezmenené, vykonáva ich naďalej hlavné mesto alebo mestská časť podľa deľby pôsobností upravených v tomto štatúte.

Čl. 102

Pri pochybnostiach, či niektoré otázky, o ktorých rozhodujú orgány hlavného mesta, sú celomestského charakteru, alebo otázky, o ktorých rozhodujú orgány mestských častí, sú miestneho významu, rozhodne mestské zastupiteľstvo trojpätinovou väčšinou hlasov prítomných poslancov.

Čl. 103

Štatút a jeho dodatky schvaľuje mestské zastupiteľstvo trojpätinovou väčšinou hlasov prítomných poslancov.

Čl. 104
Zrušovacie ustanovenie

Zrušuje sa Štatút hlavného mesta Slovenskej republiky Bratislavy v znení dodatkov č. 1 až č. 39.

Čl. 105
Účinnosť

Tento štatút nadobúda účinnosť 1. septembra 2008.

Ing. Andrej Ďurkovský v. r.
primátor